text:
༉ རྩོད་དཔོན་ཡོངས་ཁྱབ་ཡིག་ཚང་གིས་ འབྲུག་གི་ས་མཚམས་ཚོང་འབྲེལ་ལྟེ་བ་ ཕུན་ཚོགས་གླིང་ལུ་ བརྒྱུད་ཁྲལ་ཟུར་ཐབས་དང་ ཚོང་འབྲེལ་ཆོག་ཐམ་ ཕྱི་མི་ཚུ་ལུ་ གླར་སྤྱོད་འབད་བཅུག་པའི་ ཉེས་རྩོད་༢༣ དང་ ཞི་རྩོད་༥ རྩོད་བཤེར་གྱི་དོན་ལུ་ དྲུང་ཁག་ཁྲིམས་ཀྱི་འདུན་སར་ བཙུགས་ཡོདཔ་ཨིན་པས།
དེ་ཡང་ སྤྱི་ཟླ་༦ པའི་ཚེས་༥ ལུ་ ཕུན་ཚོགས་གླིང་དྲུང་ཁག་ཁྲིམས་འདུན་ལུ་ བཤེར་ཡིག་བཙུགས་མི་དེ་ནང་ ཉེས་འཛུགས་ཅན་༢༨ ཡོད་པའི་ནང་ ཅ་དམ་ཞིབ་དཔྱོདཔ་༢ དང་ ཁྲོམ་དཔོན་བགྲེསཔ་ཡོདཔ་ཨིན་པས།
བརྒྱུད་ཁྲལ་ཟུར་ཐབས་འབད་བའི་ འབྲེལ་གནད་ནང་ མི་གྲངས་༢༣ ལུ་ ཉེས་འཛུགས་འབད་དེ་ཡོད་མིའི་གྲས་ལས་ ཕུན་ཚོགས་གླིང་ཁྲོམ་ཁར་ཡོད་མི་ རམ་པི་རིཊ་ཤཱ་བཟའ་ཆས་ཚོང་ཁང་ ལག་ལེན་འཐབ་མི་ རྒྱ་གར་གྱི་མི་ཁུངས་ བི་རེན་དར་ ཀུ་མར་གུབ་ཏ་ལུ་ རྒྱལ་ཁབ་གསུམ་པ་ཚུ་ལས་ ནང་འདྲེན་འབད་བའི་ ཅ་ཆས་ཚུ་ལུ་ བཙོང་ཁྲལ་དང་ ཅ་དམ་ཁྲལ་ཚུ་ལས་ ཟུར་ཐབས་འབད་བའི་ ཉེས་འཛུགས་ཁག་༥ བཀལ་མི་དེ་ མཐོ་ཤོས་ཨིན་པས།
ཉེ་འཛུགས་ཅན་དེ་གིས་ འབྲུག་མི་ཚུ་གི་ མིང་ཐོ་ལུ་ཡོད་པའི་ ཚོང་འབྲེལ་ཆོག་ཐམ་༥ ལག་ལེན་འཐབ་སྟེ་ སྤྱི་ལོ་༢༠༠༨ དང་༢༠༡༠ གྱི་བར་ན་ རྒྱལ་ཁབ་གསུམ་པ་ཚུ་ལས་ དངུལ་ཀྲམ་ས་ཡ་༩.༧༦༩ ལྷགཔ་ཅིག་གི་ ཚོང་ཆས་ཚུ་ ནང་འདྲེན་འབད་ཡོདཔ་ད་ ཁོ་གིས་ ལག་ལེན་འཐབ་མི་ ཚོང་འབྲེལ་ཆོག་ཐམ་༡ ཕུན་ཚོགས་གླིང་ཁྲོམ་དཔོན་བགྲེསཔ་ ཚེ་བརྟན་རྡོ་རྗེའི་ མིང་ཐོ་ཁར་ཡོད་པའི་ ཀེ་སི་ཌི་ཚོང་ཁང་གི་ཨིན་པས།
རྩོད་དཔོན་ཡོངས་ཁྱབ་ཡིག་ཚང་གི་ བཤེར་ཡིག་ནང་ བཀོད་པའི་ནང་གསལ་ རྩོད་ཟླ་གིས་ དངུལ་ཀྲམ་ས་ཡ་༩.༧༩༦ གི་ ཚོང་ཆས་ནང་འདྲེན་འབད་ཡོད་རུང་ ཕུན་ཚོགས་གླིང་་ལུང་ཕྱོགས་འོང་འབབ་དང་ ཅ་དམ་ཡིག་ཚང་ནང་ དངུལ་ཀྲམ་ས་ཡ་༤.༥༦༢ རྐྱངམ་གཅིག་གི་ ཚོང་ཆས་ཚུ་ གསལ་སྟོན་འབད་དེ་ བརྒྱུད་ཁྲལ་ལས་ ཟུར་ཐབས་འབད་ནུག་ཟེར་ཨིན་པས།
ངན་ལྷད་བཀག་སྡོམ་ལྷན་ཚོགས་ཀྱི་ སྡེ་ཚན་གྱིས་ ཞིབ་དཔྱད་རྐྱབ་ད་ བི་རེན་དར་གུབ་ཏ་གིས་ ནང་འདྲེན་འཐབ་མི་ག་ར་ ཐོ་བཀོད་བཞག་མི་ ཉིན་དེབ་ཅིག་ ཐོབ་མི་དེ་ནང་ རྩོད་ཟླ་གིས་ སྤྱི་ལོ་༢༠༠༨ དང་༢༠༡༠ གྱི་བར་ན་ རྒྱལ་ཁབ་གསུམ་པ་ ཐའི་ལེནཌ་དང་ རྒྱ་ནག་ སིངྒ་པུར་ མ་ལེ་ཤི་ཡ་ཚུ་ལུ་ དངུལ་ཀྲམ་ས་ཡ་༤༥.༡༢༠ བསྐྱལ་ཡོད་པའི་ མངོན་གསལ་བྱུང་ནུག།
བི་རེན་དར་གུབ་ཏ་གིས་ འབྲུག་མི་ཚོང་འབྲེལ་འཆང་མི་ དགའ་སྐྱིད་ཚོང་ཁང་དང་ ཊེཌ་ཨེ་ཤི་ཡ་ བཙན་སྐྱོགས་བཟང་མོ་ནང་འདྲེན་ཚོང་ཁང་ ཀེ་སི་ཌི་ཚོང་ཁང་ གོང་འཕེལ་ཚོང་ཁང་༥ གི་ ཆོག་ཐམ་ཚུ་ ལག་ལེན་འཐབ་སྟེ་ ནང་འདྲེན་འབད་ཡོདཔ་ཨིན་པས།
ཁྲོམ་དཔོན་བགྲེསཔ་ ཚེ་བརྟན་རྡོ་རྗེའི་ ཚོང་འབྲེལ་ཆོག་ཐམ་གྱི་ཐད་ལུ་ ད་རུང་ རྒྱ་གར་གྱི་ མི་ཁུངས་ཨིན་མི་ ཀུ་མར་པར་དཱན་གྱིས་ གླ་ཁར་ལེན་ཡོད་རུང་ སྤྱི་ལོ་༢༠༠༩ ལུ་ བི་རེན་དར་གུབ་ཏ་ལུ་ ལག་ལེན་འཐབ་བཅུག་སྟེ་ ཐའི་ལེནཌ་ལས་ དངུལ་ཀྲམ་ས་ཡ་༢.༧༣༩ དེ་ཅིག་གི་ ཅ་ཆས་ཚུ་ ནང་འདྲེན་འབད་དེ་ བར་འབྲེལ་འཐུས་ དངུལ་ཀྲམ་༢༠,༠༠༠ སྤྲོད་ནུག་ཟེར་ཨིན་པས།
ཚེ་བརྟན་རྡོ་རྗེ་གིས་ ཕྱི་མི་ལུ་ ཚོང་འབྲེལ་ཆོག་ཐམ་སྤྱོད་བཅུག་མི་དེ་ ཁྲིམས་འགལ་ཨིན་རུང་ སྤྱི་ལོ་༢༠༡༡ ལུ་ ཁྲོམ་སྡེ་བཙག་འཐུའི་ནང་ དོ་འགྲན་འབད་དེ་ ཁྲོམ་དཔོན་སྦེ་ བཙག་འཐུ་གྲུབ་ཡོད་པའི་ ཤེས་རྟོགས་བྱུང་ཡོདཔ་ད་ ཁོ་གི་མིང་ཐོ་ཁར་ ཚོང་འབྲེལ་ཆོག་ཐམ་ཡོད་རུང་ སྤྱི་ལོ་༢༠༡༠ ཟླ་༡༢ པའི་ཚེས་༢༧ ལུ་ ཁྲོམ་དཔོན་གྱི་ བཙག་འཐུའི་དོན་ལུ་ འདེམས་ངོའི་ཡིག་ཆ་ནང་ དྲང་བདེན་ཐོག་ལུ་ མ་བཙུགས་པའི་ཁར་ ཆུ་ཁ་རྫོང་ཁག་ཁྲིམས་འདུན་ནང་ཡང་ བརྡ་དོན་ཕྱི་འགྱུར་སྦེ་ བཙུགས་ཡོད་པའི་ མངོན་གསལ་བྱུང་ནུག།
དེ་འབདཝ་ལས་ ངན་ལྷད་བཀག་སྡོམ་ལྷན་ཚོགས་ཀྱིས་ ཁྲོམ་དཔོན་བགྲེསཔ་ ཚེ་བརྟན་རྡོ་རྗེ་ལུ་ མགུ་སྐོར་ཐེངས་༢ རྐྱབ་པའི་ ཉེས་འཛུགས་བཀལ་དགོཔ་སྦེ་ རྩོད་དཔོན་ཡོངས་ཁྱབ་ཡིག་ཚང་ལུ་ གྲོས་འདེབས་བཀོད་ནུག།
ཉེས་བཤེར་འབད་མི་ ངོ་ཚབ་ཀྱིས་ ཁྲིམས་འདུན་ལུ་ ཞུ་མིའི་ནང་ རྩོད་ཟླ་བི་རེན་དར་གུབ་ཏ་ལུ་ ཁྲལ་ལས་ཟུར་ཐབས་འབད་བའི་ ཉེས་བྱ་ཚུ་རྩིས་ཏེ་ དངུལ་ཀྲམ་ས་ཡ་༡༧.༥༨༧ རྒྱལ་ཁམས་ལུ་ སོར་ཆུད་འབད་དགོ་པའི་ བཀའ་རྒྱ་གནང་དགོ་ཟེར་ཨིན་པས།
ངན་ལྷད་བཀག་སྡོམ་ལྷན་ཚོགས་ཀྱིས་ བི་རེན་དར་གུབ་ཏ་དེ་ སྤྱི་ལོ་༢༠༡༥ ཟླ་༡༢ པའི་ཚེས་༢༣ ལས་༢༨ ཚུན་ དོ་དམ་འོག་ལུ་ བཞག་པའི་ཤུལ་ལས་ བར་ན་རྒྱབ་མི་བཙུགས་ཏེ་ འབའ་དངུལ་ཀྲམ་ས་ཡ་༣.༣༧༢ ལྷན་ཚོགས་ལུ་ བཙུགས་བཅུག་ཐོག་ལས་ བཏང་ཡོདཔ་ཨིན་པས།
རྒྱ་གར་གྱི་མངའ་སྡེ་ བི་ཧར་ལས་ཨིན་མི་ བི་རེན་དར་གུབ་ཏ་གིས་ ཕུན་ཚོགས་གླིང་ལུ་ སྤྱི་ལོ་༡༩༧༢ ལས་ཚུར་ ཁོ་རའི་ཨ་པའི་མིང་ཐོ་ཁར་ཡོད་མི་ ཆོག་ཐམ་ཐོག་ལུ་ ཚོང་འབྲེལ་འཐབ་སྡོད་པའི་ཤུལ་ལས་ སྤྱི་ལོ་༡༩༩༠ ལུ་ བཟའ་ཆས་ཚོང་ཁང་དེ་ རྩིས་ལེན་ཡོདཔ་ཨིན་པས།
ནང་འདྲེན་བཅའ་ཡིག་དང་ སྒྲིག་གཞི་ཚུ་དང་འཁྲིལཝ་ད་ འབྲུག་ལུ་ ཚོང་འབྲེལ་འཐབ་ཆོག་པའི་ ཆོག་ཐམ་ཐོབ་ཡོད་མི་ ཕྱི་མི་ཚུ་ལུ་ རྒྱལ་ཁབ་གསུམ་པ་ལས་ ཅ་ཆས་ནང་འདྲེན་འབད་ནི་གི་ འོས་འབབ་མེདཔ་ཨིན་པས།
ད་རུང་ རྩོད་དཔོན་ཡོངས་ཁྱབ་ཡིག་ཚང་གིས་ བི་རེན་དར་གུབ་ཏ་ལུ་ འབྲུག་མི་༥ གིས་ ཁྲིམས་འགལ་ཐོག་ ཚོང་འབྲེལ་ཆོག་ཐམ་གླར་སྤྱོད་འབད་བཅུག་མི་ཚུ་ཡང་ ཆ་མེད་བཏང་སྟེ་ ཉེས་བྱ་དངུལ་ཀྲམ་༡༠,༠༠༠ རེ་ བཀལ་དགོཔ་མ་ཚད་ བར་འབྲེལ་ཁེ་སང་ལེན་མི་ཚུ་ཡང་ གཞུང་ལུ་ སོར་ཆུད་འབད་དགོ་པའི་ ཞུ་བ་འབད་ཡོད་པའི་གནས་ཚུལ།
རིག་འཛིན་དབང་ཕྱུག།


c: text/html

text:
༉ མི་སྡེ་ཉེན་སྲུང་བཞག་ནི་དང་ ཁྲིམས་སྲུང་འགག་པའི་འགན་འཁྲི་ ཡར་དྲག་གཏང་ཐབས་ལུ་ ཁྲིམས་སྲུང་འགག་སྡེ་གིས་ ཁྱད་རིག་ཅན་གྱི་ཐོག་ལས་ ཁྲིམས་བསྟར་སྤྱོད་འབད་ནི་ཨིན་པས། དེ་ཡང་ སྤྱི་ཟླ་༣ པའི་ཚེས་༡༩ ལུ་ ཐིམ་ཕུག་ཁྲིམས་སྲུང་འགག་སྡེའི་ ཞལ་འཛོམས་ཁང་ནང་སྦེ་ ཁྲིམས་སྲུང་འགག་སྡེའི་ འགོ་དཔོན་ཚུ་གིས་ འབྲེལ་ཡོད་ལས་སྡེ་དང་ སྒེར་སྡེའི་ལས་ཚོགས་ གཞུང་མིན་ཚོགས་པ་ ལས་ཁུངས་ དེ་ལས་ …རྒྱས་པར་ལྷག། »
ལྟ་བཤལཔ་ཚུ་གིས་ ལ་བཤལ་དང་ རང་བཞིན་གནས་སྟངས་ བལྟ་ནིའི་དོན་ལུ་འོང་དོ་ཡོདཔ།
༉ རྒྱལ་ཁབ་ནང་ ལྟ་བཤལཔ་སྟོང་ཕྲག་ལས་བཅད་དེ་ འོང་དོ་ཡོད་མི་དེ་ཡང་ ལམ་སྲོལ་མ་འདྲཝ་ཡོད་མི་ཚུ་གི་དོན་ལུ་རྐྱངམ་གཅིག་མེན་པར་ རྒྱལ་ཁབ་ཀྱི་གངས་རི་ཚུ་ནང་ ལམ་འགྲུལ་འབད་ནི་དང་ རང་བཞིན་གནས་སྟངས་ལ་སོགས་པ་ཚུ་ བལྟ་ནིའི་དོན་ལུ་ འོངམ་ཨིན་པས།དེ་འབདཝ་ལས་ ལྟ་བཤལ་གོང་འཕེལ་གཏང་ཐབས་ལུ་དང་ ལྷག་པར་དུ་ ལམ་འགྲུལ་འབད་མི་ཚུ་གི་དོན་ལས་ ནང་འཁོད་ཀྱི་ལྟ་བཤལ་ལས་སྡེ་ གཏེར་མ་གླིང་ཀ་ཇོར་ནི་གིས་ གཏེར་མ་ཧའི་ཀིང་དང་ ཧེ་ལི་ཧའི་ཀིང་ཟེར་ ལམ་འགྲུལ་༢ ངོ་སྤྲོད་འབདཝ་ཨིན་པས།ཧེ་ལི་ཧའི་ཀིང་ཟེར་མི་དེ་ སྐྱེལ་འདྲེན་གཞན་མི་ཚུ་གིས་ …རྒྱས་པར་ལྷག། »
རྒེད་འོག་ཞབས་ཏོག་ལྟེ་བ་ཚུ་ལས་ ས་སྣུམ་དང་ མེ་རླུང་རྒྱ་རྫི་ཐོབ་མ་ཚུགས་པའི་ གདོང་ལེན།
༉ མི་སེར་ཚུ་ལུ་ རང་སྡོད་སའི་ས་གནས་ནང་ལས་ ཞབས་ཏོག་ཚུ་ འཐོབ་ཚུགས་ནིའི་དོན་ལུ་ རྒེད་འོག་ཚུ་ནང་ ས་སྣུམ་བླུག་ས་དང་ མེ་རླུང་རྒྱ་རྫི་བསྐྱར་གསོ་འབད་སའི་ ཞབས་ཏོག་ལྟེ་བ་ཚུ་ གཞི་བཙུགས་འབད་ཡོད་རུང་ ཞབས་ཏོག་ཚུ་ ཐོབ་མ་ཚུགས་པའི་ གདོང་ལེན་བྱུང་དོ་ཡོདཔ་ཨིན་པས། ཀྲོང་གསར་བཟུམ་ཅིག་འབད་བ་ཅིན་ བྲག་སྟེང་དང་ སྟངས་སི་སྦིས་ དེ་ལས་ སྐོར་ཕུག་རྒེད་འོག་༣ ནང་ ཞབས་ཏོག་ལྟེ་བ་གཞི་བཙུགས་འབད་རུང་ …རྒྱས་པར་ལྷག། »
ཡོངས་གྲགས་ཅན་གྱི་ བུམ་ཐང་སྟང་སི་སྦིས་མ་ཎིའི་དུས་སྟོན་ སྲོལ་ཁྱུན་མ་ཉམས་པར་ རྒྱུན་འཛིན་ཐོག་ཡོདཔ།
༉ འབྲུག་རྒྱལ་ཁབ་ཀྱི་ ལུང་ཕྱོགས་ཁག་ལས་ཕར་ ལམ་སྲོལ་གྱི་ དུས་སྟོན་ཁག་མ་འདྲཝ་ལེ་ཤ་ བརྩི་སྲུང་ཞུ་སྲོལ་ཡོད་དོ་བཟུམ་སྦེ་ བུམ་ཐང་ཨུ་ར་རྒེད་འོག་ སྟངས་སི་སྦིས་ གཡུས་ཚན་ནང་ཡང་ ཡོངས་གྲགས་ལུ་ སྟངས་སི་སྦིས་མ་ཎི་ཟེར་ ད་ལྟོའི་བར་ན་ཡང་ སྲོལ་མ་ཉམས་པར་ བརྩི་སྲུང་ཞུཝ་ཨིན་པས། མ་ཎི་གི་ ལམ་སྲོལ་དེ་ཡང་ གཡུས་སྒོ་དེ་ནང་ མི་ལོ་༧༠༠ དེ་ཅིག་གི་ ཧེ་མ་ལས་ …རྒྱས་པར་ལྷག། »
རྒྱལ་ཡོངས་ཨམ་སྲུ་སྡེ་ཚན་ བང་ལ་དེཤ་ལས་ཕམ་ཡོདཔ།
༉ ནེ་པཱལ་གྱི་རྒྱལ་ས་ ཀཱཐ་མཱན་ཌུ་ལུ་ ཤོ་ཧིཌ་རོག་གོ་ཤི་ལ་ རྩེད་ཐང་ནང་ ད་ལྟོ་ ཨེ་ཤི་ཡཱན་ཨམ་སྲུ་དྲག་ཤོས་ཀྱི་ ཕུཊ་བཱོལ་རྩེད་འགྲན་འབད་བའི་བསྒང་ཡོད་མིའི་ནང་ ཁ་ཙ་ འབྲུག་གི་ རྒྱལ་ཡོངས་ཨམ་སྲུ་སྡེ་ཚན་དེ་ བང་ལ་དེཤ་སྡེ་ཚན་གྱིས་ གཱོལ་༢ བཙུགས་ཐོག་ལས་ ཕམ་བཏང་ནུག། རྩེད་འགྲན་དེ་ འབྲུག་གི་ རྒྱལ་ཡོངས་ཨམ་སྲུ་སྡེ་ཚན་གྱི་དོན་ལུ་ ཐེངས་༢ པ་ཨིནམ་ད་ …རྒྱས་པར་ལྷག། »
བསམ་གྲུབ་ལྗོངས་མཁར་གྱི་ དུར་ཁྲོད་ལུ་ གཞི་རྟེན་མཐུན་རྐྱེན་ཚུ་ མེད་པའི་དཀའ་ངལ།
བསམ་གྲུབ་ལྗོངས་མཁར་ལས་ སྐལ་བཟང་དབང་ཕྱུག། ༉ བསམ་གྲུབ་ལྗོངས་མཁར་གྱི་ དུར་ཁྲོད་དེ་ བྱིན་རླབས་ཅན་ཅིག་ཨིན་རུང་ དེ་ཁར་ ཕུངམ་བཞག་ས་དང་ ཆུ་ལ་སོགས་པའི་ མཐུན་རྐྱེན་ཚུ་མེད་པའི་ དཀའ་ངལ་སྦོམ་ར་ ཡོདཔ་ཨིན་པས། སྐྱེས་ལོ་༣༣ ལང་མི་ ཀུན་ལེགས་ཀྱིས་ སླབ་དོ་བཟུམ་འབད་བ་ཅིན་ མི་ག་ར་གིས་ མེ་སྦྱང་གི་དོན་ལུ་ དུར་ཁྲོད་དེ་ཁར་ འབག་སྐྱེལ་མི་ཚུགས་དོ་ཡོད་རུང་ …རྒྱས་པར་ལྷག། »
རྒྱ་ཆེ་ཕུག་ལུང་ཕྱོགས་སོན་ལྟེ་བ་གིས་ ཚལ་ལུའི་ལྕངམ་དང་ གེ་ཟ་འཛུགས་སྐྱོང་འབད་དོ་ཡོདཔ།
༉ རྒྱལ་ཁབ་ནང་ ཚལ་ལུ་ཤིང་ཚུ་ལུ་ ནད་གཞི་ཕོག་མི་ལུ་བརྟེན་ ནད་གཞི་མེད་པའི་ལྕངམ་ བཀྲམ་སྤེལ་འབད་ཐབས་ལུ་ བཀྲིས་གཡང་རྩེ་རྫོང་ཁག་ རྒྱ་ཆེ་ཕུག་ལུ་ཡོད་པའི་ ལུང་ཕྱོགས་སོན་ལྟེ་བ་གིས་ དུས་ཅི་ ཚལ་ལུའི་ལྕངམ་༢༥,༠༠༠ དེ་ཅིག་ འཛུགས་སྐྱོང་འབད་ཡོདཔ་ཨིན་པས། ལུང་ཕྱོགས་འཛིན་སྐྱོང་པ་ བློ་བཟང་ཚེ་རིང་ཊི་གིས་ སླབ་མིའི་ནང་ མི་སེར་སོ་ནམ་ཚུ་ལུ་ ནད་གཞི་མེད་པའི་ལྕངམ་ཚུ་ བཀྲམ་སྤེལ་འབད་ཐབས་ལུ་ ལུང་ཕྱོགས་ཡིག་ཚང་གིས་ …རྒྱས་པར་ལྷག། »
ཕོབ་སྦྱིས་ཁ་དང་ སྒང་སྟེང་ལུ་ སོ་ནམ་པ་ཚུ་གིས་ ལུད་མངམ་ལག་ལེན་འཐབ་ནི་ལུ་དོ་འགྲན།
༉ དབང་འདུས་ཕོ་བྲང་ སྒང་སྟེང་དང་ ཕོབ་སྦྱིས་ཁ་ལུ་ ཀེ་བ་འཛུགས་སྐྱོང་གི་དོན་ལུ་ ལུད་ལག་ལེན་འཐབ་མི་ ཁྱབ་ཆེ་དྲགས་སྦེ་ ཡར་འཕར་འགྱོ་མི་ལུ་བརྟེན་ ས་གནས་གཞུང་གི་ འགོ་ཁྲིདཔ་དང་ སོ་ནམ་འགོ་དཔོན་ཚུ་ ཚ་གྱང་ལང་སྟེ་ཡོདཔ་ཨིན་པས། ཕོབ་སྦྱིས་ཁ་རྒེད་འོག་གི་ འགོ་ཁྲིདཔ་ཅིག་གིས་ སླབ་མིའི་ནང་ སོ་ནམ་པ་ཚུ་གིས་ ལོ་བསྟར་བཞིན་དུ་ ལུད་ལག་ལེན་འཐབ་ནི་དེ་ དོ་འགྲན་འབད་དོ་བཟུམ་ཅིག་ལུ་ གྱུར་སོ་ནུག་ཟེར་ཨིན་པས། …རྒྱས་པར་ལྷག། »
སྒང་སྟེང་དང་ ཕོབ་སྦྱིས་ཁ་ལུ་ སྤྱང་ཁྱི་ཚུ་གི་ དཀའ་ངལ་ཚབས་ཆེན་ཅིག་ལུ་ འགྱུར་དོ་ཡོདཔ།
༉ དབང་འདུས་ཕོ་བྲང་རྫོང་ཁག་ ཕོབ་སྦྱིས་ཁ་ སྒང་སྟེང་ལུ་ སྤྱང་ཁྱིའི་གྱངས་ཁ་ ཡར་སེང་འགྱོ་མི་ལུ་བརྟེན་ ས་གནས་ཀྱི་ མི་སེར་ཚུ་གིས་ ཉེན་སྲུང་དང་ གཟུགས་ཁམས་གཙང་སྦྲའི་ ཚ་གྱང་ཡོད་ལུགས་ བཤདཔ་ཨིན་པས། སྒང་སྟེང་ལས་ སོ་ནམ་པ་ རྡོ་རྗེ་གིས་ སླབ་མིའི་ནང་ འཕྲལ་ཁམས་ཅིག་ལས་ སྤྱང་འཁྱམས་སྡོད་མི་ རོ་ཁྱིའི་གྱངས་ཁ་ རྒྱ་ཆེཝ་སྦེ་ར་ …རྒྱས་པར་ལྷག། »
གནས་ཚུལ་མདོར་བསྡུས།
ཁ་ཙ་ ཐིམ་ཕུག་ཁྲིམས་སྲུང་འགག་སྡེའི་ཐང་ནང་ དཀྱུས་མའི་དོན་ལུ་ ཞུ་ཡིག་བཙུགས་མི་ཚུ་ལུ་ འགག་སྡེའི་འགོ་དཔོན་ཅིག་གིས་ གསལ་བཤད་འབད་ཡོདཔ་ད་ ཨམ་སྲུ་དཀྱུས་མ་༣༠ འི་དོན་ལུ་ ཞུ་ཡིག་བཙུགས་མི་༢༠༠ དང་ ཕོ་སྐྱེས་ཀྱི་ ས་སྟོང་༡༧༠ ཡོད་མི་ལུ་ ཞུ་ཡིག་བཙུགས་མི་༡༩༠ ཡོད་པའི་གནས་ཚུལ།རྒྱས་པར་ལྷག། »

robotstxt: allowed

filter: keep


text:
༉ རྒྱལ་གཞུང་དངུལ་ལས་དབང་འཛིན་གྱིས་ འགྲུལ་སྐྱོད་བཀག་དམ་དང་པ་ཕྱདཔ་ད་ གཉིས་པའི་སྐབས་ ཡོངས་འབྲེལ་ཐོག་ལས་ ཏི་རུ་སྤྲོད་ལེན་འབད་མིའི་གྱངས་ཁ་ རྒྱ་ཆེ་དྲགས་སྦེ་ར་ ཡར་སེང་སོང་ཡོད་པའི་ མངོན་གསལ་བྱུང་ནུག།
དབང་འཛིན་གྱི་ འགོ་དཔོན་ཚུ་གིས་ སླབ་མིའི་ནང་ ཡོངས་འབྲེལ་ཐོག་ལས་ ཏི་རུ་སྤྲོད་ལེན་འབད་མིའི་ གྱངས་ཁ་ཚུ་ ད་ལྟོ་ བསྡུ་ལེན་འབད་བའི་བསྒང་ཡོད་རུང་ འགྲུལ་སྐྱོད་བཀག་དམ་ཉིནམ་༣ པའི་ནང་འཁོད་ལུ་ དངུལ་ཀྲམ་ཐེར་འབུམ་༡.༣༧ གནས་པའི་ ཏི་རུ་སྤྲོད་ལེན་༧༨༣,༦༡༧ དེ་ཅིག་ བརྗེ་སོར་འབད་ནུག་ཟེར་ཨིན་པས།
འགྲུལ་སྐྱོད་བཀག་དམ་དང་པའི་ ཉིནམ་༣ དང་ཕྱདཔ་ད་ ད་རེས་ འགྲུལ་སྐྱོད་བཀག་ཉིནམ་༣ ནང་ ཏི་རུ་སྤྲོད་ལེན་འབད་མི་༡༧༥,༦༡༣ དེ་ཅིག་ ཡར་སེང་སོང་ཡོདཔ་ཨིན་པས།
ཏི་རུ་སྤྲོད་ལེན་གྱི་ གནས་དགོ་དེ་ཡང་ དངུལ་ཀྲམ་ས་ཡ་༩༡༠.༥༥ ཡར་སེང་སོང་ཡོད་པའི་ཁར་ མོ་བཱ་ཡེལ་ཝ་ལེཊ་ ལག་ལེན་འཐབ་མི་དེ་ཡང་༡༣,༧༧༥ ལུ་ ཡར་སེང་སོང་མི་དེ་ དངུལ་ཀྲམ་ས་ཡ་༤.༠༩ གི་རྩིས་ཨིན་པས།
དབང་འཛིན་གྱི་ སྤྲོད་ལེན་དང་ བདེ་སྒྲིག་ལམ་ལུགས་ལས་ཁུངས་ཀྱི་མདོ་ཆེན་ ཚེ་རིང་དབང་མོ་གིས་ སླབ་མིའི་ནང་ ད་རེས་ཀྱི་ གནས་སྡུད་གསརཔ་ཚུ་ བསྡུ་ལེན་འབད་ཡོད་པའི་ཁར་ འགྲུལ་སྐྱོད་བཀག་དམ་སྐབས་ གསང་རྟགས་ཀྱི་ ཉེན་སྲུང་ལུ་ གཙོ་བོར་བྱིན་ཡོདཔ་ལས་ ཨང་གནས་ཅན་གྱི་ གཡོ་སྒྱུ་རྐྱབ་མི་ མི་འཐོན་ཟེར་ཨིན་པས།
དེ་བཟུམ་སྦེ་ འགྲུལ་སྐྱོད་བཀག་དམ་ཉིནམ་༣ གྱི་ ནང་འཁོད་ལུ་ འབྲུག་གི་ཀེའུ་ཨར་གསང་རྟགས་ཐོག་ལུ་ དངུལ་ཀྲམ་ས་ཡ་༧༣.༢༩ གནས་པའི་ ཏི་རུ་སྤྲོད་ལེན་༦༡,༠༣༣ འབད་ཡོད་པའི་ཁར་ ཏི་རུ་སྤྲོད་ནིའི་ ཡོངས་འབྲེལ་བརྒྱུད་ལམ་ཐོག་ དངུལ་ཀྲམ་ས་ཡ་༡.༨ གནས་པའི་ སྤྲོད་ལེན་༣,༣༤༠ འབད་ཡོདཔ་ཨིན་པས།
དབང་འཛིན་གྱི་ སྙན་ཞུ་དང་འཁྲིལཝ་ད་ ཡོངས་འབྲེལ་ཐོག་ལས་ ཏི་རུ་སྤྲོད་ལེན་དང་ གནས་གོང་ཚུ་ ཡར་སེང་འགྱོ་ནིའི་ རེ་བ་བསྐྱེད་དོ་ཡོདཔ་ད་ གཞི་རྟེན་མཐུན་རྐྱེན་ད་ང་ གོ་བ་བརྡ་སྤྲོད་ལེགས་ཤོམ་བྱིན་ཏེ་ མི་མང་ཤོས་ཅིག་གིས་ ཡོངས་འབྲེལ་ཐོག་ལས་ སྤྲོད་ལེན་འབད་ནི་ལུ་ སེམས་ཤུགས་བསྐྱེདཔ་ཨིན་པས།
ནད་ཡམས་ཀོ་བིཌ་-༡༩ སྤེལ་ནི་ལུ་ ཉེན་ཁ་ཡོདཔ་ལས་ ཡོངས་འབྲེལ་ཐོག་ལས་ ཏི་རུ་སྤྲོད་ལེན་འབད་མི་གིས་ དངུལ་རྐྱང་དང་ དངུལ་བཏོན་འཕྲུལ་ཆས་ ལག་ལེན་འཐབ་མི་དགོ་ནི་ཨིནམ་ད་ འགྲུལ་སྐྱོད་བཀག་དམ་ཐེངས་དང་པ་ལས་ འགོ་བཙུགས་ཏེ་ ཡོངས་འབྲེལ་ཐོག་ལས་ དངུལ་སྤྲོད་ལེན་འབད་མི་དེ་ རྒྱ་ཆེ་དྲགས་སྦེ་ར་ ཡར་སེང་སོང་ནུག་ཟེར་ དབང་འཛིན་གྱིས་བཀོད་ནུག།
འགྲུལ་སྐྱོད་བཀག་དམ་ཉིནམ་༣ པའི་ནང་འཁོད་ལུ་ སྤྱིར་བཏང་ནང་འཁོད་ལུ་ དངུལ་ཀྲམ་ཐེར་འབུམ་༢.༢༦༣ གནས་པའི་ བརྗེ་སོར་༨༢༡,༨༡༦ འབད་ཡོདཔ་ད་ བརྒྱུད་འཕྲིན་ཐོག་ལས་ དངུལ་ཀྲམ་ཐེར་འབུམ་༡.༣༧ གནས་པའི་ དངུལ་སྤྲོད་ལེན་འབད་ནུག།
དབང་འཛིན་དང་འཁྲིལཝ་ད་ འགྲུལ་སྐྱོད་བཀག་དམ་ཐེངས་དང་པ་ འབད་མི་ལས་ འགོ་བཙུགས་ཏེ་ འབྲུག་བརྒྱུད་འཕྲིན་ཚད་དང་ དངུལ་འབྲེལ་གཙུག་སྡེ་ཚུ་གིས་ བརྒྱུད་འཕྲིན་ཐོག་ལས་ དངུལ་སྤྲོད་ལེན་འབད་མི་གསརཔ་༦༢,༦༠༠ དང་ ཨི-ཝ་ལེཊ་གི་ ཞབས་ཏོག་དོན་ལུ་༡༤,༩༢༣ དེ་ཅིག་ ཐོ་བཀོད་འབད་ནུག།
མི་ཚུ་གིས་ བརྒྱུད་འཕྲིན་དང་ ཡོངས་འབྲེལ་ཐོག་ལས་ དངུལ་སྤྲོད་ལེན་འབད་མི་གིས་ ད་རེས་གནས་སྟངས་ལུ་ ལྷན་ཐབས་འབྱུང་ཚུགས་པའི་ རེ་བ་ཡོད་མི་དེ་ཡང་ ཚོང་མགྲོན་པ་ཚུ་གིས་ ཉེར་མཁོའི་ཅ་ཆས་ཚུ་ ཉོ་བའི་སྐབས་ གཅིག་གིས་གཅིག་གི་བར་ན་ ས་སྟོང་བཞག་ནིའི་ བྱ་རིམ་ཚུ་ ལག་ལེན་འཐབ་མི་ལུ་བརྟེན་ཨིན་པས།
འགྲུལ་སྐྱོད་བཀག་དམ་སྐབས་ ཉེར་བར་མཁོ་བའི་ དངུལ་འབྲེལ་ཞབས་ཏོག་ཚུ་ བར་ཆད་མེད་པར་ ཕུལ་ཐབས་ལུ་ དབང་འཛིན་གྱིས་ དུས་ཡུན་ཆུ་ཚོད་༢༤ འི་ནང་འཁོད་ལུ་ བཀོད་རྒྱ་གཏང་ནིའི་ ཞབས་ཏོག་ལྟེ་བ་ཅིག་ཡང་ གཞི་བཙུགས་འབད་དེ་ཡོདཔ་ཨིན་པས།
དངུལ་འབྲེལ་ཞབས་ཏོག་བྱིན་མི་ཚུ་གིས་ ཁོང་རའི་ ཞབས་ཏོག་ལྟེ་བ་དང་ ལག་ལེན་འཐབ་དགོཔ་སྦེ་ གསལ་བསྒྲགས་འབད་བའི་ཁར་ འགྲུལ་སྐྱོད་བཀག་དམ་སྐབས་ ཡོངས་འབྲེལ་ཐོག་ལས་ དངུལ་འབྲེལ་ཞབས་ཏོག་ཚུ་ ཐོབ་ཚུགསཔ་ངེས་བརྟན་ བཟོ་འོང་ཟེར་ བཀོད་ཡོད་པའི་གནས་ཚུལ།
ཨོ་རྒྱན་རྡོ་རྗེ།


text:
༉ ངན་ལྷད་བཀག་སྡོམ་བཅའ་ཁྲིམས་༢༠༢༡ ལུ་ སྤྱིར་བཏང་ངན་ལྷད་ཀྱི་ གནོད་འགེལ་དབྱེ་ཁག་༡༡ ཡོད་པའི་གྲལ་ལས་ བྱ་སྒོ་ལོག་སྤྱོད་དང་འབྲེལ་བའི་ ཉོགས་བཤད་ཀྱི་ གནད་དོན་བསྡོམས་༡༥༡ ཡོད་མི་དེ་ མཐོ་ཤོས་ཨིན་པས།
དེ་ཡང་ འཕྲལ་ཁམས་ཅིག་ཁར་ རྒྱལ་ཡོངས་ཚོགས་སྡེའི་ཚོགས་བཞུགས་སྐབས་ རྒྱལ་ཡོངས་ཚོགས་སྡེའི་ གཞུང་སྐྱོང་ལེགས་ལྡན་ཚོགས་ཆུང་གི་ཁྲི་འཛིན་དང་ བུམ་ཐང་རྫོང་ཁག་གི་འཐུས་མི་ ཉི་མ་གིས་ འབྲུག་གི་ངན་ལྷད་བཀག་སྡོམ་ལྷན་ཚོགས་ཀྱི་ ལོ་བསྟར་སྙན་ཞུ་༢༠༢༡-༢༠༢༢ ཅན་མའི་གུ་ ངོ་སྤྲོད་ཕུལ་བའི་སྐབས་ སྙན་ཞུ་འབད་ཡོདཔ་ཨིན་པས།
འབྲུག་གི་ངན་ལྷད་བཀག་སྡོམ་ལྷན་ཚོགས་ཀྱི་ ལོ་བསྟར་སྙན་ཞུ་༢༠༢༡-༢༠༢༢ ཅན་མ་དེ་ འབྲུག་རྒྱལ་པོ་དང་ བློན་ཆེན་ དེ་ལས་ སྤྱི་ཚོགས་ལུ་ ཕུལ་དགོ་མི་དེ་ཡང་ འབྲུག་གི་རྩ་ཁྲིམས་ཆོན་མོའི་རྩ་ཚན་༢༧(༤) པ་དང་ ལྷག་པར་དུ་ འབྲུག་གི་ངན་ལྷད་བཀག་སྡོམ་ལྷན་ཚོགས་ཀྱི་བཅའ་ཁྲིམས་༢༠༡༡ ཅན་མའི་ དོན་ཚན་༡༦༩(༡) པའི་ དགོངས་དོན་དང་འཁྲིལ་ཏེ་ཨིན་པས།
སྙན་ཞུ་དེ་ ཐེངས་༡༥ པ་ཨིནམ་ད་ གཞུང་སྐྱོང་ལེགས་ལྡན་ཚོགས་ཆུང་གི་ ཁྲི་འཛིན་གྱིས་ ཚོགས་དམངས་ལུ་ དོན་ཚན་༧ གུ་ ཁག་དབྱེ་སྟེ་ ངོ་སྤྲོད་གསལ་ཞུ་ཕུལ་ཡི།
དེ་ཡང་ ངན་ལྷད་སྔོན་འགོག་དང་ ཉོགས་བཤད་དང་འདྲི་གཏུགས་ ངན་ལྷད་ཀྱི་གནོད་འགེལ་ལུ་ཞིབ་དཔྱད་ སྤྱིར་བཏང་ལས་དོན་གྲུབ་འབྲས་དང་ ངན་ལྷད་བཀག་སྡོམ་ལྷན་ཚོགས་ནང་འཁོད་ཀྱི་མཐོང་ཚུལ་ གདོང་ལེན་དང་མདུན་ལམ་ རྒྱལ་ཡོངས་ཚོགས་སྡེའི་ གྲོས་ཆོད་དང་ལེན་སྙན་ཞུ་ དེ་ལས་ གནོད་དོན་གཞན་དང་གྲོས་འདེབས་ཚུ་གུ་ ཁ་གསལ་གྱི་སྙན་ཞུ་ ཚོགས་དམངས་ལུ་ཞུ་ཡི།
ངན་ལྷད་བཀག་སྡོམ་བཅའ་ཁྲིམས་༢༠༢༡ ཅན་མའི་ནང་ སྤྱིར་བཏང་ངན་ལྷད་ཀྱི་ གནོད་འགེལ་དབྱེ་བ་༡༡ ཡོད་པའི་གྲལ་ལས་ མང་ཤོས་ར་ བྱ་སྒོ་ལོག་སྤྱོད་དང་འབྲེལ་བའི་ ཉོགས་བཤད་ཚུ་ཨིནམ་དང་ བྱ་སྒོ་ལོག་སྤྱོད་དང་འབྲེལ་བའི་ཉོགས་བཤད་བསྡོམས་༡༥༡ ཡོད་ས་ལས་ མཐོ་ཤོས་ར་ ཐོན་སྐྱེད་དང་ གཞི་དོན་ཀྱི་ཉོགས་བཤད་༤༦ དེ་ཨིན་ཟེར་ ཁྲི་འཛིན་གྱིས་ སྙན་ཞུ་འབད་ཡི།
དེ་གི་ཤུལ་ལས་ ཁག་འབགཔ་དང་འབྲེལ་བའི་ཉོགས་བཤད་༢༥ དང་ རང་བཞིན་ཐོན་སྐྱེད་ཀྱི་ཉོགས་བཤད་༢༡ དེ་ལས་ མི་སྟོབས་དང་འབྲེལ་བའི་ཉོགས་བཤད་༢༠ ཨིན་པས།
ལོ་བསྟར་བཞིན་དུ་ བྱ་སྒོ་ལོག་སྤྱོད་ཀྱི་ཉོགས་བཤད་ཚུ་ ཡར་སེང་འགྱོ་བཞིན་དུ་ཡོདཔ་ལས་ སྤྱི་གཡོག་པའི་ བཟང་སྤྱོད་དང་དྲང་སྤྱོད་ དེ་ལས་ ཁྱད་རིག་ཡར་དྲག་གཏང་དགོ་པའི་ བརྡ་མཚན་སྟོན་པའི་ཁར་ ལྐོག་ཟ་དང་འབྲེལ་བའི་ཉོགས་བཤད་དེ་ རྒྱུན་མ་ཆད་པར་ མཐོ་ཤོས་༢ ཐོན་ཏེ་འདུག་ཟེར་ སྙན་ཞུའི་ནང་ འཁོད་དེ་ཡོདཔ་ཨིན་པས།
ལས་སྡེའི་ཐད་ཁར་ ཉོགས་བཤད་མཐོ་ཤོས་ར་ ས་གནས་གཞུང་ནང་ གནད་དོན་༡༠༧ ཐོན་པའི་ཤུལ་ལས་ ལྷན་ཁག་དང་འབྲེལ་བའི་ཉོགས་བཤད་༣༤ དང་ རྫོང་ཁག་བདག་སྐྱོང་དང་འབྲེལ་བའི་ ཉོགས་བཤད་༢༤ ཐོབ་ཡོདཔ་ཨིན་པས།
ས་གནས་གཞུང་གི་ ཉོགས་བཤད་གནད་དོན་བསྡོམས་༡༠༧ ཡོད་པའི་གྲས་ལས་ མཐོ་ཤོས་ར་ སྤ་རོ་རྫོང་ཁག་གི་ རྒེད་འོག་ཚུ་ནང་ ཉོགས་བཤད་༡༦ དང་ སྤུ་ན་ཁ་རྫོང་ཁག་གི་ རྒེད་འོག་ཚུ་ནང་ གནད་དོན་༡༣ དེ་ལས་ ཐིམ་ཕུག་རྫོང་ཁག་གི་ རྒེད་འོག་ཚུ་ནང་ གནད་དོན་༡༢ ཐོ་བཀོད་འབད་ཡོདཔ་ཨིན་པས།
ཁྲི་འཛིན་དང་འཁྲིལཝ་ད་ ལྷན་ཁག་ཚུ་གི་གྲལ་ལས་ ཉོགས་བཤད་མཐོ་ཤོས་ར་ སོ་ནམ་དང་ནགས་ཚལ་ལྷན་ཁག་དེ་ཨིནམ་ད་ དེ་ནང་ ཉོགས་བཤད་གནད་དོན་༡༠ དང་ དེའི་ཤུལ་ལས་ གསོ་བའི་ལྷན་ཁག་ལུ་ གནད་དོན་༨ བརྡ་དོན་དང་བརྒྱུད་འབྲེལ་ལྷན་ཁག་ལུ་ གནད་དོན་༦ ཐོ་བཀོད་འབད་དེ་ཡོདཔ་ཨིན་པས།
རྫོང་ཁག་བདག་སྐྱོང་གི་གྲས་ལས་ སྤ་རོ་རྫོང་ཁག་ལུ་ ཉོགས་བཤད་༦ དེ་ མཐོ་ཤོས་དང་ དེའི་ཤུལ་ལས་ སྤུ་ན་ཁ་དང་ ཆུ་ཁ་རྫོང་ཁག་༢ ལུ་ ཉོགས་བཤད་༣ རེ་ཐོན་ཡོདཔ་ད་ ཉོགས་བཤད་ཉུང་ཤོས་ར་ ཧཱ་རྫོང་ཁག་ལས་ གནད་དོན་༢ དང་ བསམ་རྩེ་རྫོང་ཁག་ལུ་ གནད་དོན་༡ ཐོ་བཀོད་འབད་ཡོདཔ་ཨིན་པས།
བྱ་སྒོ་ལོག་སྤྱོད་དང་ སློབ་གྲྭ་ཁག་ཚུའི་ནང་ དྲང་སྤྱོད་ཀྱི་སྡེ་ཚན་དགོ་དང་ མ་དགོ་པའི་ གྲོས་འདེབས་ཀྱི་དོན་ཚན་གུ་ འཐུས་མི་ཚུ་གི་བར་ན་ གསུང་གྲོས་རྒྱས་པར་གནང་པའི་ཤུལ་ གྲོས་ཐག་ཆོད་མ་ཚུགསཔ་ལས་ རྒྱལ་ཡོངས་ཚོགས་སྡེའི་ཁྲི་འཛིན་གྱིས་ ལོག་སྟེ་ར་ ཚོགས་ཆུང་གིས་ འགོ་འདྲེན་ཐོག་ལས་ ནང་འཁོད་ཞལ་འཛོམས་འཚོགས་ཞིནམ་ལས་ མཐའ་དཔྱད་ཀྱི་ གསུང་གྲོས་གནང་སྟེ་ ཐག་གཅད་ནི་ཨིན་ཟེར་ གསུངས་ཡོད་པའི་གནས་ཚུལ།
བཀྲིས་ཕུན་ཚོགས།


text:
༉ འབྲུག་གི་བཙག་འཐུ་ལྷན་ཚོགས་ཀྱིས་ མི་མང་ཡོངས་ལུ་ཞུ་དོན་དེ་ཡང་ ཐིམ་ཕུག་རྫོང་ཁག་གི་བྱང་ཐིམ་ཁྲོམ་-ཀ་ཝང་-གླིང་བཞི་-ན་རོ་-སྲོས་གི་ རྒྱལ་ཡོངས་ཚོགས་འདུའི་དུས་མིན་བཙག་འཐུ་གི་ མི་མང་རྩོད་འགྲན་འདི་ འབྲུག་གི་རྒྱང་བསྒྲགས་ལས་འཛིན་གྱི་རྒྱང་མཐོང་དང་གཅིག་ཁར་ མཉམ་འབྲེལ་ཐོག་ སྤྱི་ཚེས་༢༧-༡༠-༢༠༡༦ རེས་གཟའ་པ་སངས་ཀྱི་ ཕྱི་རུའི་ཆུ་ཚོད་༧ གྱི་གནས་ཚུལ་ཤུལ་ལུ་ གཟི་ལུང་ཁ་འབྲིང་རིམ་སློབ་གྲྭ་ཆུང་བའི་སྤྱི་དོན་ཁང་ནང་ འགོ་འདྲེན་འཐབ་ནི་ཨིན།
རང་ལུགས་གནམ་ལོ་མེ་ཕོ་སྤྲེལ་ལོ་ཟླ་བརྒྱད་ཚེས་ཉེར་བཞི་འམ་ སྤྱི་ལོ་ ༢༠༡༦ ཟླ་ ༡༠ པའི་ཚེས་ ༢༤ ལུ་སྤེལ།
འབྲུག་གི་བཙག་འཐུ་ལྷན་འཛིན་སྤྱི་ཁྱབ།


text:
འབྲུག་གི་ཞི་གཡོག་ཆོས་རྒྱུགས་ ༢༠༡༥ འི་ སྔོན་འགྲོའི་ཆོས་རྒྱུགས་ཀྱི་གྲུབ་འབྲས་གསལ་སྟོན།- ༢༧/༠༨/༢༠༡༥།
རྒྱལ་གཞུང་ཞི་གཡོག་ལྷན་ཚོགས་ཀྱིས་ སྤྱི་ལོ་༢༠༡༥ འི་ འབྲུག་གི་ཞི་གཡོག་སྔོན་འགྲོའི་ཆོས་རྒྱུགས་ཀྱི་གྲུབ་འབྲས་གསལ་སྟོན་འབད་ཡི། སྤྱི་ཚེས་༢༤/༠༨/༢༠༡༥ ལུ་ ཚོགས་ཡོད་པའི་ ལྷན་ཚོགས་ཀྱི་དམིགས་བསལ་ཞལ་འཛོམས་ཀྱི་སྐབས་ལུ་ དངོས་གཞི་ཆོས་རྒྱུགས་ཀྱི་དོན་ལུ་ སྔོན་འགྲོའི་ཆོས་རྒྱུགས་ལས་ཚད་བཀག་བརྒྱ་དཔྱ་ ༥༠ ཐོབ་དགོཔ་འབད་ གྲོས་ཐག་བཅད་ཡོདཔ་ཨིན། སྐུགས་ཚད་བརྒྱ་དཔྱ་ ༥༠ ཡར་བཅད་ཐོབ་མི་མི་ངོམ་ཚུ་ དངོས་གཞི་ཆོས་རྒྱུགས་ཀྱི་དོན་ལུ་ ཡིག་ཆ་ཚུ་བདེན་དཔྱད་དང་གཏན་འཁེལ་བཟོ་ནིའི་དོན་ལུ་ མི་ངོ་བོ་འབད་ཡིག་ཆ་ཚུ་དང་སྦྲགས་ གཤམ་འཁོད་ཁ་གསལ་དང་འཁྲིལ་ཏེ་ སྙན་ཞུ་འབད་དགོ།
- སྤྱི་ཚེས་ ༣༡/༠༨/༢༠༡༥ ལས་ ༡༨/༠༩/༢༠༡༥ ཚུན། ཡིག་ཆ་བདེན་དཔྱད་ཀྱི་ཚེས་གྲངས་ཀྱི་དོན་ལུ་ ནཱ་ལུ་གཡེབ་གནང་
- ས་གནས། སྐུ་གཟུགས་རྒྱང་བསྒྲགས་ཀྱི་ས་ཁོངས་ནང་། འབྲུག་ཚོང་དང་བཟོ་གྲྭ་ཡིག་ཚང་གི་གདོང་ཕྱོགས།
- དུས་ཚོད། དྲོ་པ་ཆུ་ཚོད་༩-༥ ཚུན་ ཡིག་ཚང་གི་དུས་ཚོད་ཁར། རེས་གཟའ་ཉིམ་ལུ་ དྲོ་པ་ཆུ་ཚོད་༩ ལས་ཉི་མ་༡ ཚུན།
ཡིག་ཆ་དགོཔ། ནཱ་ལུ་གཡེབ་གནང་།
གྲུབ་འབྲས་གཟིགས་ནིའི་དོན་ལུ། ནཱ་ལུ་གཡེབ་གནང་།
དྲན་གསོ།
གཡོག་ཐོག་ཡོད་པའི་མི་ངོམ་ཚུ་ དངོས་གཞིའི་ཆོས་རྒྱུགས་ཀྱི་དོན་ལུ་ ཞི་གཡོག་བརྡ་དོན་རིམ་ལུགས་ནང་ལས་བཏོན་པའི་ ཤེས་ཚད་དུས་མཐུན་བཟོ་ཡོད་པའི་ ཁྱད་ཡོན་ངོ་ཐོའི་འདྲ་འབག་འོང་དགོ།


text:
༉ འབྲུག་གི་བཙག་འཐུ་ལྷན་ཚོགས་ཀྱིས་ འབྲུག་གི་བཙག་འཐུའི་བཅའ་ཁྲིམས་༢༠༠༨ ཅན་མའི་དོན་ཚན་༤༤༣ དང་ ༤༤༧ པ་དང་འཁྲིལ་ མོང་སྒར་རྫོང་ཁག་གི་ མོང་སྒར་འདེམས་ཁོངས་ལས་ འབྲུག་མཉམ་རུབ་ཚོགས་པའི་ འདེམས་ངོ་ ཀརྨ་ལྷ་མོ་དང་ པདྨ་དགའ་ཚལ་རྫོང་ཁག་ངང་ལམ་འདེམས་ཁོངས་ལས་ འབྲུག་མཉམ་རུབ་ཚོགས་པའི་འདེམས་ངོ་ ཀརྨ་རྡོེ་གཉིས་ རྒྱལ་ཡོངས་ཚོགས་འདུའི་འདེམས་ཁོངས་ཀྱི་འཐུས་མི་སྦེ་ སྤྱི་ཚེས་༢༩-༠༦-༢༠༢༡ ལུ་ དུས་མིན་བཙག་འཐུ་འགོ་འདྲེན་འཐབ་པའི་སྐབས་ བཙག་འཐུ་གྲུབ་ཡོད་པའི་སྐོར་ མི་མང་ལུ་བརྡ་འཕྲིན་སྤེལཝ་ཨིན།
ཚོགས་རྒྱན་སྐྱུར་མི་ཡོངས་བསྡོམས་དང་ ཐོ་བཀོད་གྲུབ་པའི་ཚོགས་རྒྱན་སྐྱུར་མི་ཚུའི་ ཁ་གསལ་ཚུ་ གཤམ་གསལ་ལྟར་དུ་ཨིན།
༡༽ ཐོ་བཀོད་གྲུབ་པའི་ཚོགས་རྒྱན་སྐྱུར་མི་བསྡོམས། ༡༨,༥༠༠ ༼༨,༨༢༨ ཕོ་དང་ ༩,༦༧༢ མོ༽
༢༽ ཚོགས་རྒྱན་སྐྱུར་ཡོད་པའི་བསྡོམས། ༡༡,༤༢༠ ༼༥,༡༥༤ ཕོ་དང་ ༦,༢༦༦ མོ༽
ཀ༽ ཚོགས་རྒྱན་འཕྲུལ་ཆས་ཐོག ༥,༥༥༨ ༼ ༢,༣༥༢ ཕོ་དང་ ༣,༢༠༦ མོ༽
༡༽ ཚོགས་རྒྱན་འཕྲུལ་ཆས་ཐོག་ཚོགས་རྒྱན་ས་ཁོངས་ནང་། ༥,༠༥༩ ༼༢,༡༤༧ ཕོ་དང་ ༢,༩༡༢ མོ༽
༢༽ ཚོགས་རྒྱན་འཕྲུལ་ཆས་ཐོག་འགྲུལ་སྐྱོད་ཚོགས་རྒྱན་ས་ཁོངས་ནང་། ༤༩༩ ༼༢༠༥ ཕོ་དང་ ༢༩༤མོ༽
ཁ༽ འགྲེམ་ཐོག་རྒྱན་ཤོག ༥,༨༦༢ ༼ ༢,༨༩༧ ཕོ་དང་ ༢,༩༦༥ མོ༽
༡༽ འགྲེམ་ཐོག་རྒྱན་ཤོག ༥,༠༩༤ ༼ ༢,༥༥༤ ཕོ་དང་ ༢,༥༤༠ མོ༽
༢༽ འགྲུལ་སྐྱོད་ཚོགས་རྒྱན་ས་ཁོངས་རྒྱན་ཤོག་ལག་ལེན་ཐོག ༧༦༨ ༼ ༣༤༣ ཕོ་དང་ ༤༢༥ མོ༽
༣༽ ཚོགས་རྒྱན་སྐྱུར་མི་བརྒྱ་ཆ། ༦༡.༧༣%
མཐའ་དཔྱད་ཀྱི་གྲུབ་འབྲས་ཚུའི་ཁ་གསལ་ཚུ་བཙག་འཐུ་ལྷན་ཚོགས་ཀྱི་ཡོངས་འབྲེལ་འཆར་སྒོ་ https://results.ecb.bt/NABE2021 ལས་འཐོབ་ཚུགས།
མོང་སྒར་འདེམས་ཁོངས་ནང་ ཐོ་བཀོད་གྲུབ་པའི་ཚོགས་རྒྱན་སྐྱུར་མི་ སྐྱེས་ལོ་ ༦༥ ཡན་ཆད་འབད་མི་དང་ དབང་པོ་སྐྱོན་ཅན་ཚུ་ལུ་ ཚོགས་རྒྱན་འཕྲུལ་ཆས་ལག་ལེན་ཐོག་ལས་ སྤྱི་ལོ་༢༠༢༡ སྤྱི་ཟླ་ ༦ པའི་ཚེས་ ༢༢ དང་༢༣ ལུ་འགྲུལ་སྐྱོད་ཚོགས་རྒྱན་ས་ཁོངས་ཐོག་ལས་ ལྷན་ཐབས་འབད་དེ་ཡོད། ངང་ལམ་འདེམས་ཁོངས་ནང་འབད་བ་ཅིན་ ཐོ་བཀོད་གྲུབ་པའི་ ཚོགས་རྒྱན་སྐྱུར་མི་སྐྱེས་ལོ་ ༦༥ ཡན་ཆད་འབད་མི་དང་ ཚོགས་རྒྱན་སྐྱུར་མི་དབང་པོ་སྐྱོན་ཅན་ཚུ་ དེ་ལས་ ཚོགས་རྒྱན་སྐྱུར་མི་ ༡༠༠ ལས་ཉུང་བའི་ཚོགས་རྒྱན་ས་ཁོངས་དང་ ངང་ལམ་ཁྲོམ་དང་འདིའི་མཐའ་འཁོར་ལུ་ཡོད་པའི་ ཚོགས་རྒྱན་སྐྱུར་མི་ཚུའི་དོན་ལུ་ སྤྱི་ལོ་༢༠༢༡ སྤྱི་ཟླ་ ༦ པའི་ཚེས་ ༢༤ ལས་༢༧ ཚུན་འགྲུལ་སྐྱོད་ཚོགས་རྒྱན་ས་ཁོངས་ཐོག་ལས་ ལྷན་ཐབས་འབད་དེ་ཡོདཔ་ཨིན།
དུས་མིན་བཙག་འཐུ་འདི་ནང་ དོ་འགྲན་འབད་མི་ འདེམས་ངོ་བཞི་ཆ་རང་གིས་ གྲུབ་འབྲས་གསལ་བསྒྲགས་འབད་བའི་ཉིན་གྲངས་སུམ་ཅུའི་ནང་འཁོད་ འདི་ཡང་ སྤྱི་ཚེས་༣༠-༠༧-༢༠༢༡ གི་ཕྱི་རུའི་ཆུ་ཚོད་༥ ལས་མ་ཕྱི་བར་ མི་དམངས་བཙག་འཐུའི་མ་དངུལ་འབྲི་ཤོག་ཨང་ ༩ ཀ༼ཇི་ཨི༽ པའི་ཐོག་ མོང་སྒར་དང་པདྨ་དགའ་ཚལ་རྫོང་ཁག་བཙག་འཐུ་ཡིག་ཚང་ ཡང་ན་ ཐད་ཀར་བཙག་འཐུ་ལྷན་ཚོགས་ཀྱི་ཡིག་ཚང་ལྟེ་བའི་ མི་དམངས་བཙག་འཐུའི་མ་དངུལ་སྡེ་ཚན་ལུ་ བཙག་འཐུའི་ཟད་གྲོན་སྙན་ཞུ་ཚུ་ ཕུལ་དགོཔ་དང་།
མི་དམངས་དང་ འབྲེལ་ཡོད་ཚུ་གིས་ དུས་མིན་བཙག་འཐུ་འདིའི་དོན་ལས་ བཙག་འཐུའི་བཤེར་ཡིག་བཙུགས་ནིའི་དུས་ཚོད་འདི་ ངལ་གསོ་ཚུ་མ་བརྩི་བའི་ ཉིན་གྲངས་བཅུ་ཐམ་གྱི་དུས་ཡུན་འདི་ ད་རེས་ལས་འགོ་བཙུགས་ སྤྱི་ཚེས་ ༡༣-༠༧-༢༠༢༡ ཕྱི་རུ་ཆུ་ཚོད་ ༥ ལུ་མཇུག་བསྡུ་ནི་ཨིན།
ཨིན་རུང་ ད་རེས་ནངས་པ་ རྒྱལ་ཁབ་ཀྱི་ཕྱོགས་ཁག་ལས་ཕར་ ནད་ཡམས་ཀོ་བིཌ་ ༡༩ འི་ གནས་སྟངས་དང་མི་སྡེའི་ནང་ ཁྱབ་སྤེལ་འགྱོ་ནིའི་ཉེན་ཁ་སྦོམ་ཡོདཔ་ལས་ གནས་སྟངས་འདི་ལེགས་ཤོམ་མ་འགྱོ་ཚུན་ མི་དམངས་འཛོམས་ནི་དང་ རྟེན་འབྲེལ་བརྩི་སྲུང་ཞུ་ནི་ལས་ འཛེམ་གནང་དགོ་པའི་དྲན་སྐུལ་ཞུ་ནི།
རང་ལུགས་གནམ་ལོ་ལྕགས་མོ་གླང་ལོ་ ཟླ་༠༥ པའི་ཚེས་༢༡ ལུའམ་ སྤྱི་ལོ་༢༠༢༡ ཟླ་༠༦ པའི་ཚེས་༣༠ ལུ་སྤེལ།


text:
LibreOffice 7.4 Help
ད་ལྟོའི་ ཨེགསི་འབྲི་ཤོག་ཚུ་གི་ཡིག་ཆ་གི་ གནད་སྡུད་གཞི་བཀོད་དེ་ གསལ་བཀོད་འབདཝ་ཨིན།
ཁྱོད་ཀྱིས་ལག་ལེན་འཐབ་དགོ་པའི་ ཨེགསི་འབྲི་ཤོག་དཔེ་གཞི་འདི་སེལ་འཐུ་འབདཝ་ཨིན།
ཨེགསི་འབྲི་ཤོག་གི་ དཔེ་ཚུ་ཁ་སྐོང་དང་ བསྐྱར་མིང་བཏགས་ནི་ དེ་ལས་རྩ་བསྐྲད་ཚུ་གཏངམ་ཨིན།
ཁྱོད་ཀྱི་ཨེགསི་ དཔེ་ཅིག་ ཁ་སྐོང་རྐྱབ་བཏུབ་ས་ལུ་ ཁ་སྐོང་ཚད་གཞིའི་ཌའི་ལོག་ཅིག་ ཁ་ཕྱེཝ་ཨིན།
When enabled, the document status will be set to "modified" when you change any form control that is bound to any data in the model. When not enabled, such a change does not set the document status to "modified".
སེལ་འཐུ་འབད་ཡོད་པའི་ ཨེགསི་འབྲི་ཤོག་གི་དཔེ་འདི་བཏོན་གཏངམ་ཨིན། ཁྱོད་ཀྱིས་ མཇུག་གི་དཔེ་འདི་བཏོན་གཏང་མི་བཏུབ།
སེལ་འཐུ་འབད་ཡོད་པའི་ཨེགསི་དཔེ་འདི་བསྐྱར་མིང་བཏགས་འབདཝ་ཨིན།
རྒྱས་བཤད་ཚུ་སྟོན་ནི་དང་སྦ་ནི་དོན་ལུ་ བཀྲམ་སྟོན་འདི་སོར་བསྒྱུར་འབདཝ་ཨིན།
Lists the items that belong to the current instance.
Lists the submissions.
Lists the bindings for the XForm.
དུས་སྐབས་ཚུ་ ཁ་སྐོང་དང་ ཞུན་དག་ ཡང་ན་ རྩ་བསྐྲད་གཏང་ནི་ལུ་ འ་ནི་ཨེབ་རྟ་འདི་ལུ་ ཡན་ལག་དཀར་ཆག་ཅིག་ཡོདཔ་ཨིན།
ཁྱོད་ཀྱི་དུས་སྐབ་གསརཔ་ལུ་ ཁ་སྐོང་རྐྱབ་བཏུབ་ས་ལུ་ ཌའི་ལོག་ཅིག་ཁ་ཕྱེཝ་ཨིན་
ཁྱོད་ཀྱི་ ད་ལྟོའི་དུས་སྐབས་དེ་ ལེགས་བཅོས་འབད་བཏུབ་མི་ལུ་ ཌའི་ལོག་ཅིག་ཁ་ཕྱེཝ་ཨིན།
ད་ལྟོའི་དུས་སྐབས་འདི་བཏོན་གཏངམ་ཨིན། ཁྱོད་ཀྱིས་མཇུག་གི་དུས་སྐབས་འདི་བཏོན་གཏང་མི་བཏུབ།
རྒྱས་བཤད་ཚུ་མངམ་ཡང་ན་ཉུང་སུ་སྟོན་ནི་ལུ་ བཀྲམ་སྟོན་འདི་ སོར་བསྒྱུར་འབདཝ་ཨིན།
ད་ལྟོའི་རྣམ་གྲངས་ཀྱི་ ཡན་ལག་རྣམ་གྲངས་སྦེ་ རྣམ་གྲངས་གསརཔ་ལུ་ ཁ་སྐོང་རྐྱབ་ནི་ལུ་ ཌའི་ལོག་ཅིག་ཁ་ཕྱེཝ་ཨིན་ (རྒྱུ་རྫས་དང་ ཁྱད་ཆོས་ དེ་ལས་ཞུ་འབུལ་ ཡང་ན་ བསྡམ་ཐག་)
སེ་འཐུ་འབད་ཡོད་པའི་ རྣམ་གྲངས་འདི་ ཞུན་དག་འབད་ནི་ལུ་ ཌའི་ལོག་ཅིག་ཁ་ཕྱེཝ་ཨིན་( རྒྱུ་རྫས་དང་ ཁྱད་ཆོས་ དེ་ལས་ཞུ་འབུལ་ ཡང་ན་ བསྡམ་ཐག་)
སེལ་འཐུ་འབད་ཡོད་མི་ རྣམ་གྲངས་ཚུ་སྟོན་གཏངམ་ཨིན།(རྒྱུ་རྫས་ ཁྱད་ཆོས་ ཞུ་འབུལ་ ཡང་ན་ སྡམ་ཐག)


text:
༉ ཁ་ཙ་ ཕྱི་འབྲེལ་བློན་པོ་ ཌོག་ཊར་རྟ་མགྲིན་རྡོ་རྗེ་གིས་ ས་མཚམས་ཁར་སྡོད་མི་ཚུ་ལུ་ ནད་ཡམས་ཀོ་བིཌ་-༡༩ འི་ ཉེན་ཁ་ཡོད་རུང་ གཞུང་གིས་ སྨན་ཁབ་ཐེངས་༢ པའི་ གཙོ་རིམ་བྱིན་ནིའི་ འཆར་གཞི་མེད་ཟེར་ རྒྱལ་ཡོངས་ཚོགས་འདུའི་ནང་ གསལ་ཞུ་ཕུལ་ཡི།
དེ་ཡང་ པདྨ་དགའ་ཚལ་གྱི་ ན་ནོང་- ཤུ་མར་གྱི་འཐུས་མི་ ལུང་བསྟན་རྣམ་རྒྱལ་གྱིས་ ས་མཚམས་ཁར་སྡོད་མི་ཚུ་ལུ་ ནད་ཡམས་ཀྱི་ ཉེན་ཁ་ཡོད་མི་ལུ་བརྟེན་ སྨན་ཁབ་ཐེངས་༢ པ་དེ་ ཁོང་ལུ་ གཙོ་རིམ་བྱིན་ནིའི་འཆར་གཞི་ཚུ་ ག་དེ་སྦེ་ཡོད་ག་ཟེར་ དྲི་བ་བཀོད་པའི་ ལན་ལུ་ཨིན་པས།
བློན་ཆེན་གྱི་ མགྲིན་ཚབ་སྦེ་ ཕྱི་འབྲེལ་བློན་པོ་གིས་ ད་ལྟོ་ རྒྱལ་ཁབ་གཞན་ཚུ་ནང་བཟུམ་སྦེ་ ནད་ཡམས་ཀྱི་ཉེན་ཁ་ ཚབས་ ཆེན་མེད་རུང་ འདས་པའི་ཆུ་ཚོད་༢༤ འི་ནང་འཁོད་ལུ་ མི་༣༠ དེ་ཅིག་ལུ་ ཀོ་བིཌ་-༡༩ ཐོབ་མི་ཚུ་ བདའ་ཟུན་མི་བརྩིཝ་ད་ ད་ལྟོ་ མི་གྲངས་༣༡༨ ལུ་ ནད་གཞི་ཐོབ་སྟེ་ཡོད་ཟེར་ཞུ་ཡི།
ནད་གཞི་ཐོབ་མི་ཚུ་ཡང་ སྨན་ཁབ་ཐེངས་དང་པ་ བཙུགས་ཡོདཔ་ལས་ ད་ལྟོ་ག་ར་ གནས་སྟངས་ལེགས་ཤོམ་ཐོག་ལུ་ཡོད་ཟེར་ བློན་པོ་གིས་ཞུ་ཡི།
ད་ལྟོ་ སྨན་ཁབ་༦༡,༧༠༠ དེ་ཅིག་ཡོད་མི་དེ་ ཕྱིའི་རྒྱལ་ཁབ་ཚུ་ནང་ དཔེ་ཆ་བལྟ་བར་སོང་མི་དང་ ནད་གཡོག་རྒྱུག་པར་སོང་མི་ དེ་ལས་ ཨ་ལོ་སྐྱེ་ནི་ཡོད་མི་དང་ ཨོམ་བྱིན་པའི་བསྒང་ཡོད་མི་ཚུ་ལུ་ བཙུགས་དོ་ཟེར་ཞུ་ཡི།
སྨན་ཁབ་ཐེངས་༢ པ་དེ་ ད་རེས་ཀྱི་ཟླ་མཇུག་ལུ་ རྐྱབ་དགོཔ་ཨིན་རུང་ གསོ་བ་ལྷན་ཁག་གི་ རྒྱལ་ཡོངས་སྨན་ཁབ་ཁྱད་རིག་གྲོས་སྟོན་ཚོགས་ཆུང་གིས་ ཐག་གཅད་མི་ལུ་ ཆ་བཞག་སྟེ་བཙུགས་འོང་ཟེར་ བློན་པོ་གིས་ཞུ་ཡི།
མི་རློབས་ལས་བཅད་པ་ཅིན་ ཕུན་ཚོགས་གླིང་ལུ་༢༡,༡༨༩ དང་ བསམ་གྲུབ་ལྗོངས་མཁར་ལུ་༡༡,༠༠༠ བསམ་རྩེ་ལུ་༡༥,༠༠༠ གསར་སྤང་ལུ་༩,༠༠༠ དར་དཀར་ནང་ལུ་༢,༠༠༠ པདྨ་དགའ་ཚལ་ངང་ལམ་ལུ་༦,༢༣༠ གཞལམ་སྒང་ལུ་༢,༠༠༠ དེ་ཅིག་འབདཝ་ད་ བསྡོམས་ཀྱིས་ ས་མཚམས་བདའ་སྡོད་མི་༧༢,༧༥༣ དེ་ཅིག་ལུ་ སྨན་ཁབ་ཐེངས་༢ པ་དེ་ བཙུགས་དགོ་ནི་ཨིན་པས།
གཞུང་གིས་འབད་བ་ཅིན་ སྨན་ཁབ་དེ་ ག་ར་ལུ་འདྲན་འདྲ་སྦེ་རྐྱབ་པ་ཅིན་ ཕན་པ་ཆེ་ནི་ཨིནམ་ལས་ དེ་སྦེ་ར་བཙུགས་ནིའི་ འཆར་གཞི་ཡོད་ཟེར་ བློན་པོ་གིས་ཞུ་ཡི།
སྨན་ཁབ་བཙུགས་ནིའི་ཐད་ཁར་ ཟླཝ་འདི་མ་རྫོགསཔ་ཅིག་ལུ་ སྨན་ཁབ་ཐེངས་༢ པ་ལྷོད་པ་ཅིན་ རྐྱབ་ནི་ཨིན་རུང་ གལ་སྲིད་མ་ལྷོད་པ་ཅིན་ གྲོས་སྟོན་ཚོགས་ཆུང་དང་འཁྲིལ་ ཉེན་ཁ་ཡོད་མི་ཚུ་ལུ་ བཙུགས་ནི་ཨིནམ་ད་ གནད་དོན་དེ་ བློན་ཆེན་ཁོ་རང་ ལོག་ལྷོད་པའི་ཤུལ་ལས་ གྲོས་བསྟུན་འབད་དེ་ ཐག་གཅད་ནི་ཨིན་པས།
བློན་པོ་གིས་ ཡང་བསྐྱར་དུ་ སྨན་ཁབ་བཙུགས་ནིའི་ དམིགས་གཏད་དེ་ ག་ར་གཅིག་ཁར་སྦེ་ བཙུགས་ནིའི་འཆར་གཞི་ཡོད་རུང་ གཙོ་བོ་ར་ སྨན་ཁབ་དེ་ འཐོབ་མ་ཐོབ་ལུ་ རག་ལས་ནི་མས་ཟེར་ ཞུ་ཡོད་པའི་གནས་ཚུལ།
བཀྲིས་བསྟན་འཛིན།


text:
༉ ནད་ཡམས་ཀོ་བིཌ་-༡༩ འི་ དུས་ཚོད་ནང་ སོ་ནམ་པ་ཚུ་གིས་ ཚོད་བསྲེ་འཛུགས་སྐྱོང་འབད་དེ་ ནང་འཁོད་ཀྱི་ ཚོང་ཁྲོམ་ཚུ་ནང་ བཀྲམ་སྤེལ་འབད་མི་དེ་གིས་ ནང་འདྲེན་མར་ཕབ་འབད་ནི་ལུ་ ཕན་ཁྱད་བྱུང་ནུག།
དེ་ཡང་ འབྲུག་གིས་ སྤྱི་ལོ་༢༠༡༨ དང་༢༠༡༩ ལུ་ ཚོད་བསྲེ་མེ་ཌིག་ཊཱན་༡༧,༨༥༥ དང་༡༠,༤༥༥ དེ་ཅིག་ ནང་འདྲེན་འབད་མི་དང་ཕྱདཔ་ད་ སྤྱི་ལོ་༢༠༡༨ ལུ་ ནང་འདྲེན་འབད་མི་ བརྒྱ་ཆ་༤༡ མར་བབས་སོང་མི་དེ་ ནང་འཁོད་ལུ་ ཚོད་བསྲེ་འཛུགས་སྐྱོང་འབད་མི་ཚུ་གི་དོན་ལས་ གནས་ཚུལ་ལེགས་ཤོམ་ཅིག་ཨིན་མས།
རྫོང་ཁག་ཚུ་གི་གྲས་ལས་ རྩི་རང་གིས་ ནུབ་ཕྱོགས་རྫོང་ཁག་ ཐིམ་ཕུག་དང་ དབང་འདུས་ཕོ་བྲང་ སྤུ་ན་ཁ་ཚུ་ནང་ ཚོད་བསྲེ་བཀྲམ་སྤེལ་འབད་མི་དེ་ མཐོ་ཤོས་ཅིག་ཨིན་རུང་ རྫོང་ཁག་དེ་གིས་ ནང་འདྲེན་ཡང་ རྒྱ་ཆེ་དྲགས་སྦེ་ར་ འབད་དོ་ཡོདཔ་ལས་ ཚོད་བསྲེ་འཛུགས་སྐྱོང་འབད་མི་ སོ་ནམ་པ་ཚུ་ སེམས་མ་དགའ་བར་ ཡོད་མི་དེ་ཡང་ ནང་འདྲེན་འབད་མི་གིས་ ཁོང་གི་ཐོན་སྐྱེད་ཚོང་འབྲེལ་འཐབ་ནི་ལུ་ ཐོ་ཕོག་མི་ལུ་བརྟེན་ཨིན་མས།
རྩི་རང་གིས་ ཚོད་བསྲེའི་རིགས་ རྒྱ་ཆེཝ་སྦེ་ འཛིན་སྐྱོང་འབདཝ་མ་ཚད་ ལོ་བསྟར་བཞིན་དུ་ ཚོད་བསྲེ་ཨེ་མ་དང་ སྲནམ་ཅུམ་ དེ་ལས་ མེ་ཏོག་ཀོ་པི་མེ་ཊིག་ཊཱོན་༣,༠༠༠ ལྷགཔ་རེ་ ཐོན་སྐྱེད་འབདཝ་ཨིན་རུང་ ཀེ་བ་དང་ སྒོགཔ་ཚུ་ ད་ལྟོའི་བར་ན་ཡང་ ནང་འདྲེན་འབདཝ་ཨིན་མས།
དཔྱ་སྙོམས་ལུ་ རྩི་རང་རྫོང་ཁག་གིས་ བདུན་ཕྲག་རེ་ནང་ ཀེ་བ་ཀེ་ཇི་༢,༠༠༠ དང་ སྒོགཔ་ཀེ་ཇི་༡,༢༠༠ ལྷགཔ་རེ་ ནང་འདྲེན་འབད་དོ་ཡོད་པའི་ གནས་སྡུད་དེ་ སོ་ནམ་པ་ཚུ་ལུ་ གསལ་སྟོན་འབད་བ་ཅིན་ རྣམ་རྟོག་ལང་འོང་།
ག་འཆརཔ་ཟེར་བ་ཅིན་ སོ་ནམ་པ་ཚུ་གིས་ ཀེ་བ་དང་ སྒོགཔ་ཚུ་འཛུགས་སྐྱོང་འབད་དེ་ ནང་འཁོད་ལུ་ ཚོང་འབྲེལ་འཐབ་ཚུགས་པའི་ ལྕོགས་གྲུབ་ཡོད་རུང་ ཚོད་བསྲེ་དེ་གཉིས་ ནང་འདྲེན་བཀག་འཛིན་མ་འབད་བར་ འཕྲོ་མཐུད་དེ་ར་ ཚོང་འབྲེལ་འཐབ་བཅུག་མི་གིས་ སེམས་ཤུགས་ཉམས་འགྱོ་བའི་ བརྡ་མཚོན་ཅིག་ཡང་ཨིན་མས།
ཀེ་བ་དང་ སྒོགཔ་ཚུ་ རྒྱ་གར་ལས་ར་ ནང་འདྲེན་འབད་དགོཔ་ཡོདཔ་ཨིན་ན?
ཀེ་བ་ཚུ་ སོ་ནམ་པ་མང་ཤོས་ཅིག་གིས་ ཚོང་འབྲེལ་གྱི་དོན་ལུ་ རྒྱ་ཆེ་དྲགས་སྦེ་ འཛུགས་སྐྱོང་འབད་དེ་ རྒྱལ་ཁབ་ཀྱི་ཕྱི་ཁར་ བཙོངམ་ཨིན་རུང་ རྒྱལ་ཁབ་ནང་ ཁྱེགས་ལྡན་བསིལ་མཛོད་ཀྱི་ མཐུན་རྐྱེན་གངམ་མེདཔ་ལས་ ང་བཅས་ཀྱི་ ཐོན་སྐྱེད་ཕྱིར་བཙོང་འབད་མི་ཚུ་ ལོག་སྟེ་ར་ ཉོཝ་ཨིན་མས།
འཕྲལ་ཁམས་ཅིག་ཁར་ མཇུག་བསྡུ་མི་ རྩི་རང་རྫོང་ཁག་ཚོགས་འདུ་ནང་ ནང་འདྲེན་ཚད་འཛིན་འབད་དགོ་པའི་ ཞུ་བ་འབད་མི་དེ་ལུ་ འབྲེལ་ཡོད་དབང་འཛིན་གྱིས་ ངོཤ་ལེན་འབད་དགོཔ་འདུག།
ད་རེས་ནངས་པར་ སོ་ནམ་པ་ཚུ་གིས་ ཚོད་བསྲེའི་ལཱ་འབད་ནི་ལུ་ ཨ་རྟག་དང་མ་འདྲཝ་སྦེ་ སྤྲོ་བ་བསྐྱེད་མི་དེ་ཡང་ ཚོང་འབྲེལ་གྱི་ གོ་སྐབས་སྦོམ་ཡོདཔ་ མཐོང་ནི་དེ་གིས་ཨིནམ་ད་ འབྲུག་ལུ་ གནམ་བྱཱར་དགུན་མེད་པར་ ཚོད་བསྲེ་ཐོན་སྐྱེད་འབད་ཚུགས་པ་ཅིན་ རྒྱལ་ཡོངས་ཀྱི་དམིགས་ཡུལ་ བཟའ་འཐུང་གི་ ཉེན་སྲུང་ངེས་བརྟན་ཡོདཔ་ བཟོ་ནི་དང་ རང་མགོ་རང་འདྲོངས་ལུ་ཡང་ ལྷན་ཐབས་འབྱུང་ཚུགས།
དེ་འབདཝ་ལས་ གཞུང་གིས་ ནང་འཁོད་ཀྱི་ ཚོད་བསྲེའི་རིགས་ཚུ་ འཛུགས་སྐྱོང་འབད་ནི་ལུ་ འཕྲོ་མཐུད་དེ་ར་ བརྩོན་ཤུགས་བསྐྱེད་དེ་ ནང་འདྲེན་ཚུ་ ག་དེ་དྲག་དྲག་ མར་ཕབ་འབད་དགོ།


text:
༉ མི་དབང་མངའ་བདག་རིན་པོ་ཆེ་མཆོག་གིས་ སྤྱི་ཟླ་༤ ལས་འགོ་བཙུགས་ ཟླཝ་༡༥ འི་རིང་ འབྲུག་རྒྱལ་པོའི་རྒུད་གསོའི་སྐྱིད་སྡུག་ འཕྲོ་མཐུད་དེ་ར་ གནང་ནི་སྦེ་ བཀའ་རྒྱ་གནང་མི་དེ་ སྔར་མེད་པའི་ ལས་རིམ་ཅིག་ཨིན་མས།
དེ་བཟུམ་མའི་ གཏོང་ཕོད་ཅན་གྱི་སྒོ་ལས་ སྐྱིད་སྡུག་གནང་མི་གིས་ དཔལ་འབྱོར་གོང་འཕེལ་དང་ འཆར་གཞི་༡༢ པའི་ ལས་སྣ་ཚུ་ལུ་ འབྱེམ་ཕོག་ནི་དང་ རྒྱལ་ཡོངས་ཀྱི་ བུ་ལོན་ཡར་སེང་འགྱོ་ནི་ཨིན་རུང་ མི་དབང་མངའ་ཞབས་མཆོག་གིས་ མི་སེར་ཕུད་རྡོག་གཅིག་ཡང་ དཀའ་སྡུག་ནང་ སྡོད་ནི་མེདཔ་ ངེས་བརྟན་བཟོ་ཐབས་ལུ་ སྐྱིད་སྡུག་འཕྲོ་མཐུད་གནངམ་ཨིན་མས།
གཞུང་གི་སྤྱི་མཛོད་ལུ་ ཐོ་མི་ཕོག་ནིའི་དོན་ལུ་ སྐྱིད་སྡུག་དེ་ཡང་ རྒྱལ་ཡོངས་སེམས་ཤུགས་མ་དངུལ་ལས་ གནང་ནི་ཨིན་མས།
ཟླ་རིམ་འོང་འབབ་རྒྱབ་སྐྱོར་དང་ སྐྱིན་འགྲུལ་ལེན་མི་ཚུ་ལུ་ སྐྱེད་སྤྲོད་ནིའི་ སྐྱིད་སྡུག་ཁག་༢ སྦེ་ གནང་མི་དེ་གིས་ མངའ་བདག་རྒྱལ་པོའི་བང་མཛོད་ལུ་ འབྱེམ་སྦོམ་སྦེ་ར་ ཕོག་ནི་ཨིན་མི་དེ་ཡང་ ན་ཧིང་ སྤྱི་ཟླ་༤ པ་ལས་འགོ་བཙུགས་ དུས་ཅི་ སྤྱི་ཟླ་༣ པ་ཚུན་ ལོ་༡ གི་ནང་འཁོད་ལུ་ དངུལ་ཀྲམ་ཐེར་འབུམ་༡༡.༠༦ སྐྱིད་སྡུག་ཐོག་ལས་ སྐྱེད་སྤྲོད་མི་ལས་ དངུལ་ཀྲམ་ཐེར་འབུམ་༩.༡༨ དེ་ རྒྱལ་པོའི་རྒུད་གསོའི་སྐྱིད་སྡུག་ལས་དང་ དངུལ་ཀྲམ་ཐེར་འབུམ་༡.༨༨ དེ་ དངུལ་འབྲེལ་ལས་ཁང་ཚུ་གིས་ རྒུད་འབག་ནུག།
ཨིན་རུང་ མི་དབང་མངའ་བདག་རྒྱལ་པོའི་ དགོངས་བཞེད་དེ་ ནད་ཡམས་ཀོ་བིཌ་-༡༩ གིས་ ཐོ་ཕོག་མི་ཚུ་གི་ དཀའ་ངལ་དང་ གདོང་ལེན་མར་ཕབ་འབད་ཐབས་ལུ་ སྐྱིད་སྡུག་འཕྲོ་མཐུད་གནང་དགོཔ་སྦེ་ཨིན་མས།
ཀོ་བིཌ་-༡༩ ལུ་བརྟེན་ གནོད་སྐྱོན་བྱུང་མི་ཚུ་གི་ ལྷན་ཐབས་སྦེ་ རྒྱལ་ཁབ་མང་ཤོས་ཅིག་ནང་ དངུལ་འབྲེལ་སྲིད་བྱུས་ཚུ་ ལག་ལེན་འགོ་བཙུགས་ཡོད་རུང་ འབྲུག་ལུ་ མ་འདྲཝ་སྦེ་ཡོད་མི་དེ་ཡང་ མངའ་བདག་རྒྱལ་པོའི་སྐྱིད་སྡུག་མ་དངུལ་དང་ སྲུང་སྐྱོབ་མ་དངུལ་༢ ལས་ དཀའ་ངལ་སེལ་ཐབས་འབདཝ་ཨིན་མས།
མི་དབང་མཆོག་གི་ དགོངས་འཆར་དེ་ དྭངས་གསལ་ཡོད་མི་དེ་ཡང་ དཀའ་སྡུག་བྱུང་བའི་ དུས་ཚོད་ནང་ རྒྱལ་ཡོངས་ལས་འགུལ་ཚུ་ལས་ གལ་ཆེཝ་སྦེ་ མི་སེར་ཚུ་གི་ དཀའ་ངལ་སེལ་ནི་ལུ་ གཙོ་རིམ་བཟུང་སྟེ་ རྒྱབ་སྐྱོར་གནང་ནི་དེ་ཨིནམ་ད་ སྐྱིད་སྡུག་ལུ་ བརྟེན་སྡོད་མི་དང་ སྐྱིད་སྡུག་མ་ཞུ་མི་གཉིས་ཆ་ར་གིས་ སྐྱིད་སྡུག་གི་དུས་ཡུན་ ཡར་སེང་གནང་མི་ལུ་ བཀའ་དྲིན་དགའ་ཚོར་ཞུཝ་ཨིན་མས།
སྐྱིད་སྡུག་ལས་རིམ་དེ་གིས་ དཀའ་ངལ་བྱུང་མི་རྐྱངམ་གཅིག་ རྒྱབ་སྐྱོར་འབད་ནི་མེན་པར་ དངུལ་བརྙ་བསྐྱི་འབད་མི་ཚུ་ལུ་ཡང་ སྐྱེད་སྤྲོད་མ་དགོ་པའི་ ཁེ་ཕན་འབྱུང་ནི་ཨིན་པས།
གཞུང་དང་ལས་འཛིན་ནང་ ལཱ་འབད་མི་ཚུ་ལུ་ ཟླ་རིམ་དངུལ་ཕོགས་ཡོདཔ་ལས་ ནད་ཡམས་ཀྱིས་ གནོད་པ་མ་བྱུང་རུང་ སྐྱིད་སྡུག་ནང་ ཚུད་དེ་ཡོད་པའི་ཁར་ ཚོང་འབྲེལ་སྦོམ་འཐབ་མི་ཚུ་ཡང་ སྐྱིད་སྡུག་ཐོབ་སྟེ་ཡོདཔ་ལས་ ཆུ་ཡོད་སར་ ཆརཔ་རྐྱབ་དོ་བཟུམ་ཅིག་ཨིན་མས།
ལ་ལོ་གིས་ སྐྱིད་སྡུག་ཐོབ་མི་ལུ་བརྟེན་ རིན་ཐང་ཆེ་བའི་ སྣུམ་འཁོར་ཚུ་ མཁོ་སྒྲུབ་འབད་ཡོདཔ་མ་ཚད་ ལ་ལོ་ཅིག་གིས་ རྒྱུ་དངོས་དང་ ཚོང་འབྲེལ་ཚུ་ནང་ མ་རྩ་བཙུགས་པའི་ཁར་ ནད་ཡམས་ཐོན་ཏེ་འབད་རུང་ འབྲུགཔ་ཚུ་གིས་ སྣུམ་འཁོར་གསརཔ་ཉོ་ནི་ བཤོལ་བཞག་མ་བཏུབ་པས།
སྐྱིད་སྡུག་གི་ དམིགས་དོན་དེ་ར་ ཁ་སྐོམ་མི་ལུ་ ཆུ་བྱིན་ནི་དང་ བཟའ་ནི་འཐུང་ནི་མེད་པར་ འཚོ་སྐྱོང་གི་ དཀའ་ངལ་བྱུང་མི་ལུ་ རྒྱབ་སྐྱོར་འབད་ཐབས་ལུ་ཨིན་རུང་ འབྱོར་པ་ཅན་དང་ དངུལ་ཕོགས་ཡོད་མི་ཚུ་གིས་ར་ སྐྱིད་སྡུག་ཞུ་ཞུཝ་སར་ སྡོད་པ་ཅིན་ རྒྱལ་ཁམས་ཀྱི་ སྤྱི་མཛོད་དང་ མངའ་བདག་རྒྱལ་པོའི་སྐྱིད་སྡུག་མ་དངུལ་ལུ་ འབྱེམ་སྦོམ་སྦེ་ར་ ཕོག་ནི་དང་ མཐའན་མཇུག་ལུ་ སྐྱིད་སྡུག་ངེས་བདེན་ཕོག་མི་ཚུ་གིས་ སྐྱིད་སྡུག་མ་ཐོབ་འགྱོ་ནིའི་ ཉེན་ཁ་ཡོད།
ནད་ཡམས་སྐབས་ རྒྱལཔོ་དང་ རྒྱལ་ཁབ་ལུ་ ཕྱག་ཕྱིད་ཞུ་ནི་ཟེར་རུང་ དྲང་བདེན་ཐོག་ལས་ཕྱག་སྟེ་ ནད་ཡམས་ལས་ གོ་སྐབས་ལེན་ཐོག་ལས་ འོང་འབབ་བཟོ་ནི་མི་འོང་།


text:
༉ སྤྱི་ལོ་༢༠༡༦ ལོའི་ ངན་ལྷད་བཀག་སྡོམ་ལྷན་ཚོགས་ཀྱི་ སྙན་ཞུ་གུ་ ཉིན་གྲངས་༢ ཀྱི་རིང་ གསུང་གྲོས་གནང་པའི་ཤུལ་ལུ་ ཁ་ཙ་ རྒྱལ་ཡོངས་ཚོགས་འདུ་གིས་ འཁྲུན་ཆོད་བསྟར་སྤྱོད་ཀྱི་དོན་ལུ་ བསགས་ལུས་ཡོད་པའི་ རྩོད་རྙོགས་ཚུ་ ག་དེ་མགྱོགས་མགྱོགས་ མཇུག་བསྡུ་དགོཔ་སྦེ་ རྩོད་དཔོན་ཡོངས་ཁྱབ་ཡིག་ཚང་ལུ་ བཀའ་རྒྱ་གནང་ཡི།
ཁྲིམས་འདུན་གོང་འོག་ཚུ་གིས་ རྩོད་བཤེར་རིམ་པར་གནང་སྟེ་ རྩོད་དོན་ཁག་༡༢ ནང་ མི་ངོ་༡༧ ལས་ དངུལ་ཀྲམ་ས་ཡ་༡༡༠ དེ་ཅིག་ གཞུང་ལུ་ སོར་ཆུད་འབད་དགོ་པའི་ འཁྲུན་ཆོད་གནང་ཡོད་རུང་ ད་ཚུན་གྱི་བར་ན་ འཁྲུན་ཆོད་བསྟར་སྤྱོད་མ་འབད་བར་ ལུས་ཏེ་འདུག་ཟེར་ སྙན་ཞུ་ནང་ བཀོད་ཡོདཔ་ད་ དེ་ཡང་ ད་ལྟོ་ མང་ཤོས་ར་ བཙོན་ཁྲིམས་ཕྱག་ཞུ་བའི་བསྒང་ཡོད་མི་ མི་ངོ་ཚུ་གིས་ སྤྱི་ལོ་༢༠༠༧ ལས་༢༠༡༣ གྱི་བར་ན་ ངན་ལྷད་འབད་བའི་ གཞུང་དངུལ་ཚུ་ཨིན་པས།
རྒྱལ་ཡོངས་ཚོགས་འདུའི་ གྲོས་ཆོད་དེ་ བསྟར་སྤྱོད་འབད་ནིའི་དོན་ལུ་ དངུལ་རྩིས་ལྷན་ཁག་གིས་ རྩོད་དཔོན་ཡོངས་ཁྱབ་ཡིག་ཚང་ལུ་ མ་དངུལ་ལྷན་ཐབས་ཀྱི་ རྒྱབ་སྐྱོར་དང་ རྒྱལ་གཞུང་ཞི་གཡོག་ལྷན་ཚོགས་ཀྱིས་ མི་སྟོབས་ཀྱི་ རྒྱབ་སྐྱོར་གནང་དགོཔ་ཨིན་པས།
ལེགས་ལྡན་གཞུང་སྐྱོང་ཚོགས་ཆུང་གིས་ དུས་ཡུན་ཟླ་ངོ་༦ གི་ ནང་འཁོད་ལུ་ སོར་ཆུད་མ་དངུལ་ཚུ་ བསྡུ་སྒྲིག་འབད་དེ་ གནམ་དགུན་གྱི་ ཚོགས་ཐེངས་༡༠ པའི་ནང་ སྙན་ཞུ་ཕུལ་དགོ་པའི་ གྲོས་འཆར་ཕུལ་ཡོད་རུང་ འཐུས་མི་ལ་ལོ་ཅིག་གིས་ དུས་ཚོད་ གསལ་བཀོད་འབད་ནི་དེ་ སྟབས་མི་བདེ་འོང་ཟེར་ ཞུ་ཡི།
དངུལ་རྩིས་བློན་པོ་ རྣམ་རྒྱལ་རྡོ་རྗེ་གིས་ ཞུ་མིའི་ནང་ རྩོད་དཔོན་ཡོངས་ཁྱབ་ཡིག་ཚང་གིས་ ཞག་དུས་གསལ་བཀོད་འབད་བའི་ ནང་འཁོད་ལུ་ སོར་ཆུད་མ་དངུལ་ཚུ་ ཡོངས་རྫོགས་སྦེ་ བསྡུ་སྒྲིག་འབད་ཚུགས་ནི་དེ་ ལཱ་ཁག་འོང་ཟེར་ཨིནམ་ད་ དུས་ཚོད་བྱིན་ནིའི་ཚབ་ལུ་ བསགས་ལུས་མི་ རྩོད་རྙོགས་ཚུ་ ག་དེ་མགྱོགས་མགྱོགས་ མཇུག་བསྡུ་དགོཔ་སྦེ་ བཀའ་རྒྱ་གནང་པ་ཅིན་ དྲག་འོང་ཟེར་ ཁོ་གིས་ ཞུ་ཡི།
མི་ངོ་སོ་སོ་གིས་ ལྐོག་ཟ་འབད་བའི་ མ་དངུལ་ཚུ་ ལོག་གཞུང་ལུ་ བཙུགས་དགོ་མིའི་གྲས་ལས་ མཐོ་ཤོས་ར་ སྤྱི་ལོ་༢༠༡༡ ལུ་ འཁྲུན་ཆོད་གནང་མི་ བསམ་རྩེ་ས་གཏེར་ཕྱིར་བཏོན་འབད་བའི་ རྩོད་རྙོགས་ནང་ ཉེས་འཛུགས་ཅན་༡ གིས་ དངུལ་ཀྲམ་ས་ཡ་༤༣.༢༦༢ དང་ ཉེས་འབྲེལ་བ་གཞན་༡ གིས་ དངུལ་ཀྲམ་ས་ཡ་༤༧.༨༤༤ ལྷགཔ་ཅིག་ སོར་ཆུད་འབད་དགོཔ་ཨིན་པས།
མི་ངོ་༢ ཀྱི་ཤུལ་ལས་ སྤྱི་ལོ་༢༠༡༣ ལུ་ འཁྲུན་ཆོད་བཏོན་མི་ གསོ་བའི་མཁོ་སྒྲུབ་མ་དངུལ་ གཡོ་སྒྱུའི་ཐོག་ལུ་ ལོག་སྤྱོད་འབད་མིའི་ནང་ ཉེས་ཅན་དེ་གིས་ དངུལ་ཀྲམ་ས་ཡ་༤.༡༠༣ ལྷགཔ་ཅིག་དང་ མོང་སྒར་ན་རང་གཞི་རྟེན་སྨན་ཁང་ བཟོ་སྐྲུན་འབད་མི་གིས་ དངུལ་ཀྲམ་ས་ཡ་༣.༡༩༠ དེ་ལས་ སྤྱི་ལོ་༢༠༠༧ ལུ་ ན་གཞོན་གོང་འཕེལ་མ་དངུལ་ནང་ མ་དངུལ་ལྐོག་ཟ་འབད་མི་གིས་ དངུལ་ཀྲམ་ས་ཡ་༡.༡༦༩ སོར་ཆུད་འབད་དགོཔ་ཨིན་པས།
དེ་བཟུམ་སྦེ་ སྤྱི་ལོ་༢༠༡༣ ལུ་ སྤུ་ན་ཁ་འབྲུག་གི་དངུལ་ཁང་ནང་ལས་ མ་དངུལ་ལྐོག་ཟ་འབད་མི་ མི་ངོ་༣ གྱིས་ དངུལ་ཀྲམ་ས་ཡ་༡.༠༧༦, ས་ཡ་༢.༩༢༧ དེ་ལས་ དངུལ་ཀྲམ་ས་ཡ་༢.༠༠༡ སོར་ཆུད་འབད་དགོཔ་མ་ཚད་ སྤྱི་ལོ་༢༠༡༣ ལུ་ ཤ་སྟོང་དགོན་པའི་ སྒྲུབ་ཁང་བཟོ་སྐྲུན་འབད་བའི་ རྩོད་དོན་ནང་ མི་ངོ་ལས་ དངུལ་ཀྲམ་ས་ཡ་༡.༠༣༥ དང་ བཟོ་སྐྲུན་གོང་འཕེལ་ལས་འཛིན་གྱི་ ནང་གསུག་སྤྲོད་ལེན་དང་ དབང་ཚད་ལོག་སྤྱོད་འབད་མི་གིས་ དངུལ་ཀྲམ་ས་ཡ་༡.༠༦༢ ལོག་བཙུགས་དགོཔ་ཨིན་པའི་གནས་ཚུལ།
རིག་འཛིན་དབང་ཕྱུག།


text:
༉ རྒྱལ་ས་ལྟེ་བ་ལུ་ འདས་པའི་ཉིནམ་༢ ཀྱི་རིང་ འགྲོ་འགྲུལ་བཀག་དམ་འབད་མི་དེ་ ད་ཚུན་གྱི་བར་ན་ དུས་ཡུན་ཐུང་ཤོས་ཅིག་ཨིན་རུང་ ཐིམ་ཕུག་ལུང་གཤོང་ནང་ སྡོད་མི་ཚུ་ལུ་ ཨ་རྟག་དང་མ་འདྲ་བའི་ ཚོར་སྣང་དྲག་པོ་དང་ འདྲོག་བྱེལ་འཐབ་དགོཔ་བྱུང་ནུག།
དེ་ཡང་ སྤྱིར་བཏང་འབད་བ་ཅིན་ ཨེན་ཊེ་ཇེན་བརྟག་དཔྱད་ནང་ ནད་རྟགས་ཐོན་རུང་ གཏན་འཁེལ་གྱི་དོན་ལུ་ ཨར་ཊི་-པི་སི་ཨར་གྱི་ བརྟག་དཔྱད་གྲུབ་འབྲས་ མ་ཐོན་ཚུན་ཚོད་ འགྲོ་འགྲུལ་བཀག་དམ་འབད་ནི་ མེདཔ་ཨིན་རུང་ ད་རེས་ སྐྱེས་ལོ་༨ ལང་མི་ སློབ་ཕྲུག་བུཚ་དེ་ལུ་ སྔོན་འགྲོའི་བརྟག་དཔྱད་ ཨེན་ཊི་ཇེན་ནང་ ནད་ཡམས་ཀོ་བིཌ-༡༩ འི་ ནད་རྟགས་ཐོན་མི་ལུ་གཞི་བཞག་སྟེ་ འགྲོ་འགྲུལ་བཀག་དམ་འབད་མི་ལུ་བརྟེན་ཨིན་མས།
གསོ་བའི་ཁ་ཐུག་ལས་ བུཚ་དེ་ལུ་ སྔོན་འགྲོའི་བརྟག་དཔྱད་ནང་ ནད་རྟགས་ཐོན་ཡོདཔ་ལས་ ཨར་ཊི་-པི་སི་ཨར་གྱི་ བརྟག་དཔྱད་གྲུབ་འབྲས་ལུ་ མ་བསྒུགས་པར་ འགྲོ་འགྲུལ་བཀག་དམ་འབད་དགོ་མི་དེ་ཡང་ ཨ་ལོ་དེ་ལུ་ ནད་འབུབ་ཁྱབ་ཆེ་དྲགས་ཡོད་པའི་ བརྡ་མཚོན་སྟོནམ་ལས་ མི་མང་ལུ་ ནད་འབུབ་ཁྱབ་སྤེལ་འགྱོ་ནི་གི་ ཉེན་ཁ་སྦོམ་ཡོད་ནི་དེ་གིས་ཨིན་མས།
ང་བཅས་ཀྱི་ འཇིག་རྟེན་པའི་ དཔྱེ་གཏམ་ལས་འབད་རུང་ ཆུ་མ་འོངམ་ལས་གཡུར་བ། །ནད་མ་འོངམ་ལས་རིམ་གྲོ། །ཟེར་ སླབ་སྲོལ་ཡོདཔ་བཟུམ་ གཞུང་དང་གསོ་བའི་ཁ་ཐུག་ལས་ སྔོན་འགྲོའི་བརྟག་དཔྱད་ཀྱི་ གྲུབ་འབྲས་ལུ་ གཞི་བཟུང་སྟེ་ འགྲུལ་སྐྱོད་བཀག་དམ་འབད་མི་དེ་ ལེགས་ཤོམ་ཡར་སོ་ནུག།
འདས་པའི་ཉིནམ་༢ ཀྱི་རིང་ འགྲོ་འགྲུལ་བཀག་དམ་སྐབས་ ཨ་ལོ་བུཚ་དང་ ཁོ་རའི་ཕམ་ དེ་ལས་ འབྲེལ་བ་འཐབ་མི་༢,༠༢༩ ལས་ དཔེ་ཚད་ལེན་ཏེ་ བརྟག་དཔྱད་འབདཝ་ད་ ག་ར་ལུ་ ནད་རྟགས་མེད་པའི་ གྲུབ་འབྲས་ཐོན་ཡོདཔ་བཞིན་དུ་ འབྲེལ་ཡོད་དབང་འཛིན་ལུ་ཡང་ དོགས་པ་ཆགས་དགོཔ་ མ་བྱུངམ་ལས་ འགྲོ་འགྲུལ་ཡངས་ཆག་བཏང་ནུག།
ཁ་ཙ་ ཉིན་མའི་ཆུ་ཚོད་༢ དེ་ཅིག་ལས་ བློན་ཆེན་ཡིག་ཚང་གིས་ འགྲོ་འགྲུལ་བཀག་དམ་ཆ་མེད་ཀྱི་ གསལ་བསྒྲགས་འབདཝ་ཅིག་ར་ ཁྱིམ་མཚེས་རྒྱལ་ཁབ་ རྒྱ་གར་བཟུམ་སྦེ་ ནད་ཡམས་འཕྱེལ་མི་འགྱོ་ག་ཟེར་ ཚ་གྱང་ལང་ འདྲོག་བྱེལ་འཐབ་སྟེ་སྡོད་མི་ ཐིམ་ཁྲོམ་གྱི་མི་ཚུ་ལུ་ སེམས་ལུ་ཞི་བདེ་བྱུང་སྟེ་ ཕྱི་ཁ་ལས་ཕར་ ཐོན་འགྱོ་སར་ མཐོང་གསལ་བྱུང་ཡི།
ད་རེས་ནངས་པར་ ནད་ཡམས་ཀྱི་ ཁྱད་ཆོས་མ་འདྲཝ་ཐོན་མི་དེ་ མི་སྡེ་ནང་ ཁྱབ་སྤེལ་མགྱོགས་དྲགས་འགྱོ་མིའི་ནང་ལས་ཡང་ དམིགས་བསལ་དུ་ ཨ་ལོ་ཚུ་དང་ ན་སྟེ་ཡུན་རིང་སོང་མི་ཚུ་ལུ་ གནོད་སྐྱོན་རྐྱབ་དོ་ཡོདཔ་ལས་ ད་རེས་ ཐིམ་ཕུག་ལུ་ གློ་བུར་དུ་ འགྲུལ་སྐྱོད་བཀག་དམ་འབད་མི་གིས་ སློབ་གྲྭ་ལ་སོགས་པའི་ མི་སྤུངས་འཛོམས་འབད་སར་ ནད་ཡམས་ཀྱི་ བརྟག་དཔྱད་འབད་ནིའི་ གོ་སྐབས་ཐོབ་ནུག།
ཨིན་རུང་ ད་རིས་ཀྱི་ ནད་ཡམས་ཀྱི་ གནས་སྟངས་དེ་ མ་འདྲཝ་ཅིག་ཨིནམ་ལས་ ནམ་ར་འབད་རུང་ མི་སྡེ་ནང་ ཁྱབ་སྤེལ་འགྱོ་ནིའི་ ཉེན་ཁ་ཡོདཔ་ལས་ ད་རིས་ འགྲོ་འགྲུལ་བཀག་དམ་ཆ་མེད་བཏང་ཡི་ཟེར་ ང་བཅས་བློ་བདེ་ནི་མེན་པར་ དྲན་པ་ཐེབས་བཏོན་ཏེ་ གཟབ་གཟབ་སྦེ་ སྡོད་དགོ་པའི་ དུས་སྐབས་ཅིག་ལུ་ ལྷོད་དེ་ཡོདཔ་ཨིན།
འདི་འབདཝ་ལས་ ང་བཅས་ག་ར་གིས་ གསོ་བའི་སྒྲིག་གཞི་ཚུ་ལུ་ གནས་ཐོག་ལས་ འཛོམས་འདུ་རུ་རུ་འབད་ནི་དང་ སྐྱེ་སྟོན་དང་ རིམ་གྲོ་ དགའ་སྟོན་འབད་ས་ཚུ་ནང་ འགྱོ་ནི་དེ་ ག་དེ་དྲག་དྲག་འཛེམ་ཐོག་ལས་ ནད་ཡམས་སྔོན་འགོག་དང་ གདོང་ལེན་འབད་ནི་ལུ་ ག་དེ་དྲག་དྲག་ རྒྱབ་སྐྱོར་འབད་དགོ།


text:
༉ ཁ་ཙ་ རྩི་རང་རྫོང་ཁག་ཁྲིམས་འདུན་གྱིས་ སྐྱེས་ལོ་༥༦ ལང་མི་ སློབ་དཔོན་ཅིག་གིས་ སློབ་ཕྲུག་བུམོ་ཚུ་ལུ་ འདོད་སྤྱོད་གནོད་འཚེ་འབད་བའི་ ཉེས་འཛུགས་ལུ་བརྟེན་ བཙོན་ཁྲིམས་ལོ་༣༠ བཀལ་ཡོདཔ་ད་ བྱ་ངན་དེ་ཡང་ སྤྱི་ལོ་༢༠༡༩ ལུ་ ཁོ་ར་ རྫོང་ཁག་གི་ སློབ་གྲྭ་ཅིག་ནང་ དབུ་འཛིན་ངོ་ཚབ་སྦེ་ སྡོད་པའི་སྐབས་ལུ་ འབད་ཡོདཔ་ཨིན་པས།
འཁྲུན་ཆོད་དང་འཁྲིལཝ་ད་ ཉེས་འཛུགས་ཅན་ དཱིལ་བྷ་དུར་ཆེ་ཏི་རི་ ནིའོ་པ་ནི་གིས་ འདོད་སྤྱོད་གནོད་འཚེ་འབད་བའི་ ཉེས་འཛུགས་ལུ་བརྟེན་ ལོ་༢༩ དང་ཟླཝ་༡༡ ཞག་གྲངས་༥ བཙོན་ནང་སྡོད་དགོཔ་ད་ དེ་ཡང་ ཁོ་ར་ ཞག་གྲངས་༢༥ འི་རིང་ དོ་དམ་ནང་ བཞག་མི་དེ་ ཕབ་ཐོག་ལས་ཨིན་པས།
དེ་མ་ཚད་ ཁོ་གིས་ ཉམས་རྒུདཔ་ཚུ་ལུ་ དངུལ་ཀྲམ་༩༠,༠༠༠ རེ་ རྒུད་འཐུས་སྦེ་ བཏབ་དགོ་ནི་ཨིནམ་ལས་ བསྡོམས་ཀྱིས་ དངུལ་ཀྲམ་༩༠༠,༠༠༠ བཏབ་དགོ་ནི་ཨིན་པས།
སྤྱི་ལོ་༢༠༡༩ ལུ་ སློབ་རིམ་༢ པ་དང་༣ པའི་སློབ་ཕྲུག་བུམོ་༡༠ གྱིས་ སློབ་དཔོན་གྱིས་ གཟུགས་ཁར་དཀྲོགས་ཡོད་པའི་ཉེས་འཛུགས་འབད་ཡོདཔ་ད་ ཁོ་གིས་ རྒུད་འཐུས་དེ་ ཤུལ་མའི་སྤྱི་ཚེས་༢༠ གི་ནང་འཁོད་ སྤྲོད་དགོ་ནི་ཨིན་པས།
ཁོ་གིས་ ཉམས་རྒུདཔ་ཚུ་ལུ་ རྒུད་འཐུས་སྤྲོད་མ་ཚུགས་པ་ཅིན་ ཁོ་རའི་ རྒྱུ་ནོར་ཚུ་ འཕྱོག་བཟུང་འབད་ནི་ཨིནམ་ད་ ཁོ་རང་བཙོན་ནང་ སྡོད་དགོ་ཟེར་ཨིན་པས།
ཞི་རྩོད་དང་ཉེས་རྩོད་བྱ་བའི་གནད་སྤྱོད་༢༠༠༡ ཅན་མའི་ དོན་ཚན་༡༢ ཀྱི་༩༦.༥ དང་ དོན་ཚན་༡༧ གྱི་༡༠༩.༡ དང་འཁྲིལ་ཏེ་ ཁོ་གིས་ མཐོ་གཏུགས་ཞུ་ནིའི་དོན་ལུ་ ཞག་གྲངས་༡༠ འཐོབ་ནི་ཨིན་པས།
ཉེས་འཛུགས་ཅན་དེ་ སྤྱི་ལོ་༢༠༡༩ ཟླ་༡༡ པའི་ཚེས་༨ ལུ་ ཁྲིམས་སྲུང་འགག་སྡེ་དང་ རྫོང་ཁག་གི་ ཨ་ལོ་ཉེས་སྲུང་སྡེ་ཕྲན་ལུ་ ཉོགས་བཤད་ལྷོད་པའི་ཤུལ་ལས་ འཛིན་བཟུང་འབད་ཡོདཔ་ཨིན་པས།
རྩི་རང་གི་ ཁྲིམས་སྲུང་འགག་སྡེ་གིས་ གནད་དོན་དེ་ལུ་ ཞིབ་དཔྱད་འབད་བའི་ཤུལ་ལས་ རྩོད་བཤེར་དེ་ རྩོད་དཔོན་ཡོངས་ཁྱབ་ཡིག་ཚང་ལུ་ སྤྱི་ལོ་༢༠༡༩ ཟླ་༡༢ པའི་ནང་ བཏང་ཡོད་པའི་གནས་ཚུལ།


text:
༉ གཞུང་གིས་ འཆར་གཞི་༡༡ པའི་ དམིགས་གཏད་ག་ར་ འགྲུབ་ཚུགས་ནི་ཨིནམ་མ་ཚད་ འཆར་གཞི་༡༡ པ་ མཇུག་བསྡུ་བའི་བསྒང་ལས་ འཆར་གཞི་ལས་བརྒལ་བའི་ ལས་སྣ་ཚུའི་ གྲུབ་འབྲས་བཏོན་ཚུགས་འོང་ཟེར་ ཁ་ཙ་ བློན་ཆེན་ཚེ་རིང་སྟོབས་རྒྱས་ཀྱིས་ སྤྱི་ཚོགས་ལྷན་བཞུགས་ནང་ རྒྱལ་ཁམས་ཀྱི་ སྙན་ཞུ་ཕུལ་བའི་སྐབས་ ཞུ་ཡི།
བློན་ཆེན་གྱིས་འབད་བ་ཅིན་ ད་ལྟོའི་གཞུང་གིས་ འཆར་གཞི་༡༡ པ་ འགོ་བཙུགས་པའི་སྐབས་ འཆར་གཞི་དེ་ གཏན་འཁེལ་མ་འགྱོཝ་མ་ཚད་ འཆར་དངུལ་ཡང་ ཐོབ་མ་ཚུགས་མི་དེ་ དོ་འགྲན་ཅན་ཨིན་རུང་ ཧེ་མ་ འཆར་དངུལ་དེ་ དངུལ་ཀྲམ་ཐེར་འབུམ་༢༠༩ ལས་ འགོ་བཙུགས་མི་དེ་གིས་ དངུལ་ཀྲམ་ཐེར་འབུམ་༢༦༡ ལུ་ ཡར་སེང་འབད་ཚུགས་མི་དེ་ ངལ་རངས་དགོ་པའི་ གཞི་ཅིག་ཨིན་མས་ཟེར་ ཞུ་ཡི།
དེའི་ནང་དོན་ཉིད་ལས་ དོ་འགྲན་སྦོམ་ཤོས་ཅིག་ སྤུ་ན་གཙང་ཆུ་གློག་མེ་ལས་འགུལ་ དང་པ་དང་༢ པ་དེ་ དུས་ཚོད་ཁར་ མཇུག་བསྡུ་མ་ཚུགས་མི་ལུ་བརྟེན་ ནང་འཁོད་འོང་འབབ་ཀྱི་ ཐོན་ཁུངས་ལུ་ ཐོ་ཕོག་སྟེ་ཡོདཔ་ད་ དེ་ཡང་ གློག་མེ་ལས་འགུལ་༢ པོ་ཆ་ར་ དུས་ཚོད་ཁར་ གྲུབ་མ་ཚུགས་མི་ལུ་བརྟེན་ གཞུང་ལུ་གྱོང་རྒུད་ དངུལ་ཀྲམ་ཐེར་འབུམ་༢༡ ཕོག་ཅི་ཟེར་ཞུ་ཡི།
དེ་ཡང་ བློན་ཆེན་གྱིས་ སྤུ་ན་གཙང་ཆུ་གློག་མེ་ལས་འགུལ་དེ་ སྤྱི་ལོ་༢༠༢༡ ལུ་རྐྱངམ་གཅིག་ མཇུག་བསྡུ་ཚུགས་པའི་ རེ་བ་ཡོད་ཟེར་ཞུ་བའི་ཁར་ སྤུ་ན་གཙང་ཆུ་ལས་འགུལ་༢ པ་དེ་ སྤྱི་ལོ་༢༠༡༩ ལུ་ མཇུག་བསྡུ་ཚུགས་ནི་ཨིནམ་ད་ མ་གཞི་ ལས་འགུལ་དང་པ་དེ་ སྤྱི་ལོ་༢༠༡༧ དང་ ལས་འགུལ་༢ པ་དེ་༢༠༡༨ ལུ་ མཇུག་བསྡུ་དགོཔ་ཨིན་ཟེར་ ཞུ་ཡི།
བློན་ཆེན་གྱིས་འབད་བ་ཅིན་ ནང་འཁོད་ཀྱི་ འོང་འབབ་ལེགས་ཤོམ་མེདཔ་ལས་ ས་གནས་གཞུང་གི་ འཐུས་མི་རྐྱངམ་གཅིག་མ་གཏོགས་ སྤྱིར་བཏང་སྤྱི་གཡོགཔ་ཚུ་གི་ ཟླ་རིམ་དངུལ་ཕོགས་ཡར་སེང་ འབད་མི་ཚུགས་ནི་མས་ཟེར་ཨིན་པས།
མ་གཞི་ ནང་འཁོད་ཀྱི་ འོང་འབབ་ལེགས་ཤོམ་མེད་རུང་ འཆར་གཞི་༡༡ པའི་ མ་དངུལ་གྱི་ཚད་གཞི་ ཡར་སེང་སོང་ཡོདཔ་ད་ དེ་ཡང་ འཆར་གཞིའི་དོན་ལུ་ རྒྱ་གར་གཞུང་གིས་ དངུལ་ཀྲམ་ཐེར་འབུམ་ ས་ཡ་༤༥ གྲོགས་རམ་འབདཝ་མ་ཚད་ དཔལ་འབྱོར་གོང་འཕེལ་ལྷན་ཐབས་ཀྱི་མ་དངུལ་ ཐེར་འབུམ་༥ གནང་མི་དེ་གིས་ཨིན་པས།
དེ་མ་ཚད་ ཇ་པཱན་གཞུང་གིས་ གནང་མི་གྲོགས་རམ་དེ་ གསུམ་བལྟབ་ཀྱིས་ ཡར་སེང་འབད་ཡོདཔ་མ་ཚད་ ཡི་རོ་པེ་ཡེན་མཐུན་ཚོགས་ཀྱི་ གྲོགས་རམ་མ་དངུལ་དེ་ཡང་ ལེ་ཤ་གིས་ ཡར་སེང་འབད་ནུག།
བློན་ཆེན་ཚེ་རིང་སྟོབས་རྒྱས་ཀྱིས་འབད་བ་ཅིན་ ད་རེས་ རྒྱལ་ཁབ་ནང་ ཞི་བདེ་དང་ དཔལ་འབྱོར་གོང་འཕེལ་ སྔར་བ་ལྷགཔ་སྦེ་ འགྱོ་མི་དེ་ མི་དབང་ཡབ་མེས་སྲས་གསུམ་གྱི་ སྐུ་དང་གྲིབ་མ་ལུ་བརྟེན་ཨིནམ་ད་ དེ་ཡང་ མི་དབང་མངའ་བདག་རིན་པོ་ཆེ་མཆོག་གིས་ སའི་སྐྱིད་སྡུག་ཕོག་མི་༡༡༢,༧༤༩ ལུ་ ས་ཆ་ཨེ་ཀར་༡༣༢,༡༧༧ སྐྱིད་སྡུག་གནང་མི་དེ་གིས་ མི་སེར་གྱི་ སྐྱིད་སྡུག་སེལ་ཚུགས་ཅི་ཟེར་ ཞུ་ཡི།
དེ་ལས་ རྒྱལ་པོའི་ལྟོ་གཟན་གྱི་ སྐྱིད་སྡུག་ཐོག་ལས་ ཕམ་ཉམ་ཆུང་གི་ ཨ་ལོ་༢,༦༧༥ ལུ་ མི་དབང་མངའ་བདག་རིན་པོ་ཆེ་མཆོག་གིས་ སྐྱིད་སྡུག་ཐོག་ལས་ ཤེས་ཡོན་སྦྱང་ནིའི་ གོ་སྐབས་གནང་མི་ལུ་ བཀྲིན་དགའ་ཚོར་ཡོད་ཟེར་ ཞུ་ཡི།
རྒྱལ་ཡོངས་དགའ་སྐྱིད་དཔལ་འཛོམས་ཀྱི་ལྟ་བ་ བསྟར་སྤྱོད་འབད་ནིའི་དོན་ལུ་ དུས་ཅི་ སྤྱི་ཟླ་༡༠ པའི་ནང་ རྒྱལ་ཁབ་ནང་ རྒྱལ་ཡོངས་དགའ་སྐྱིད་དཔལ་འཛོམས་ཀྱི་ ཞལ་འཛོམས་ཅིག་ འཚོགས་ནི་ཨིན་ཟེར་ བློན་ཆེན་མཆོག་གིས་ གསལ་བསྒྲགས་གནང་ཡོདཔ་ད་ ཞལ་འཛོམས་དེ་ལུ་བརྟེན་ ཕྱིའི་རྒྱལ་ཁབ་ཚུ་གིས་ མི་དབང་འབྲུག་རྒྱལ་བཞི་པ་མཆོག་གི་ ཐུགས་ཀྱི་དགོངས་གཏེར་ རྒྱལ་ཡོངས་དགའ་སྐྱིད་དཔལ་འཛོམས་ཀྱི་སྐོར་ལས་ ཤེས་ནིའི་གོ་སྐབས་ཅིག་ འོང་ནི་མས་ཟེར་ཨིན་པས།
བློན་ཆེན་གྱིས་འབད་བ་ཅིན་ མི་སྡེ་གི་ འཚོ་བའི་གནས་ཚད་ ཡར་སེང་འབད་དགོ་པ་ཅིན་ གྲོང་གསེབ་གཡུས་ཚན་ གོང་འཕེལ་གཏང་དགོཔ་ཁག་ཆེཝ་ལས་ ད་རེས་ གཞུང་གིས་ རྒེད་འོག་༢༠༡ གི་ འཁོར་ལམ་རྩི་ནག་གཏང་ནི་ འགོ་བཙུགས་མི་དེ་གིས་ ད་ཚུན་ རྒེད་འོག་༨༩ གི་ རྩི་ནག་བཏང་ཚར་ཡོདཔ་ད་ རྒེད་འོག་༧༡ གི་ ལམ་སེལ་དོ་ཟེར་ཨིནམ་ད་ དེ་ལས་ རྒེད་འོག་༦༦ གི་ལམ་ཚུ་ རྩི་ནག་བཏང་པའི་བསྒང་ཡོདཔ་ད་ རྒེད་འོག་༢༤ གི་དོན་ལུ་ ལམ་སེལ་བའི་ བསྒང་ཡོད་ཟེར་ ཞུ་ཡི།
བློན་ཆེན་གྱིས་ སྙན་ཞུ་ཕུལ་མིའི་ནང་ འཁོར་ལམ་སེལ་ནི་དེ་ འཇམ་ཏོང་ཏོ་ཅིག་ཨིན་རུང་ ཉམས་བཅོས་འབདཝ་ད་ ལཱ་ཁག་ཡོདཔ་མ་ཚད་ ཟད་འགྲོ་ཆེ་བའི་ལཱ་ཅིག་ ཨིན་མས་ཟེར་ ཞུ་ཡི།
གཞུང་གིས་ ཁྲལ་ཡངས་ཀྱི་ཐོག་ལས་ སྣུམ་འཁོར་ཉོ་ནི་ལུ་ རྒྱབ་སྐྱོར་འབད་མི་དེ་གིས་ འདས་པའི་ལོ་༤ གི་ནང་འཁོད་ལུ་ གཡུས་མི་ཚུ་གིས་ སྣུམ་འཁོར་བོ་ལི་རོ་༣,༢༣༩ ཉོ་མི་དེ་ ད་ཚུན་ མཐོ་ཤོས་ཅིག་ཨིན་པས།
བརྡ་དོན་གྱི་ཐད་ལས་འབད་བ་ཅིན་ དུས་ཅིའི་ལོ་ནང་ གཡུས་ཚན་༦༠ ལུ་ འགྲུལ་འཕྲིན་གྱི་ ཞབས་ཏོག་བྱིན་པའི་སྐབས་ བརྡ་དོན་གྱི་ཞབས་ཏོག་དེ་ བརྒྱ་ཆ་ལས་བརྒྱ་ འགྲུབ་ཚུགས་འོང་ཟེར་ཨིནམ་ད་ གཡུས་ཚན་ཚུ་ནང་ སོ་ནམ་ཚོང་ཁང་ལེ་ཤ་ཡོདཔ་མ་ཚད་ དུས་ཅི་ སོ་ནམ་ཚོང་ཁང་༥༡ རྐྱབ་ནི་ཨིནམ་མ་ཚད་ ཁྱིམ་གུང་པ་༡༣༠ ལུ་ གློག་མེའི་ཞབས་ཏོག་ཡང་ བྱིན་ནི་ཟེར་ཨིན་པས།
བློན་ཆེན་མཆོག་གིས་འབད་བ་ཅིན་ དུས་ཅི་ རྒེད་འོག་༡༤༠ ལུ་ ས་སྣུམ་བཀྲམ་སྤེལ་ཁང་ གཞི་བཙུགས་འབད་ནི་ཟེར་ཨིནམ་ད་ ད་རེས་ རྒེད་འོག་༦༥ ལུ་ ས་སྣུམ་བཀྲམ་སྤེལ་ཁང་ཡོད་ཟེར་ ཞུ་ཡི།
རྒྱལ་ཁབ་ནང་ འཐུང་ཆུའི་དཀའ་ངལ་ མར་ཕབ་འབད་ནིའི་དོན་ལུ་ གཞུང་གིས་ དངུལ་ཀྲམ་ས་ཡ་༣༥༨ བཞག་ཡོདཔ་མ་ཚད་ ཞིང་ཆུའི་དོན་ལུ་ དངུལ་ཀྲམ་ས་ཡ་༣༤༢ བཞག་ནི་ཟེར་ཨིན་པས།
དེ་ལས་ ལུང་ཕྱོགས་འདྲ་མཉམ་གོང་འཕེལ་གྱི་དོན་ལུ་ པདྨ་དགའ་ཚལ་ ངང་ལམ་ཁྲོམ་སྡེ་ བཟོ་གྲྭ་ལྟེ་བ་བཟོ་ནིའི་དོན་ལུ་ དངུལ་ཀྲམ་ས་ཡ་༡༠༠ བགོ་བཀྲམ་འབད་ནི་ཟེར་ཨིནམ་མ་ཚད་ བཀྲིས་སྒང་བཀང་ལུང་དེ་ ཤེས་རིག་གི་ ལྟེ་བ་བཟོ་ནིའི་དོན་ལུ་ དངུལ་ཀྲམ་ས་ཡ་༡༥༠ བགོ་བཀྲམ་འབད་ནི་ཟེར་ཨིན་པས།
དེ་ལས་ རྒྱུན་འགྲུལ་གྱི་ཞབས་ཏོག་ གོང་འཕེལ་གཏང་ནིའི་དོན་ལུ་ ནང་འཁོད་གནམ་གྲུའི་ཞབས་ཏོག་ འགོ་བཙུགས་མི་ལས་ བཀྲིས་སྒང་ཡོན་ཕུ་ལའི་ གནམ་ཐང་ཉམས་བཅོས་འབད་མི་དེ་ དུས་ཅི་ སྤྱི་ཟླ་༧ པ་ལས་ ལོག་ཞབས་ཏོག་འགོ་བཙུགས་ནི་ཨིནམ་མ་ཚད་ བུམ་ཐང་གི་ གནམ་ཐང་རྒྱ་བསྐྱེད་ཀྱི་ལཱ་ཡང་ འཕྲལ་མགྱོགས་ར་ འགོ་བཙུགས་ནི་ཟེར་ཨིན་པས།
དེ་ལས་ གྲོང་མི་ཚུ་གི་ མི་ཤི་སྐྱིད་སྡུག་བལྟ་ནིའི་དོན་ལུ་ ད་ཚུན་ མི་གཅིག་ལུ་ ཤི་རྐྱེན་བྱུང་མིའི་ ཉེན་བཅོལ་འཐུས་ དངུལ་ཀྲམ་༡༥,༠༠༠ ཐོབ་མི་དེ་ ད་ལས་ཕར་ དངུལ་ཀྲམ་༣༠,༠༠༠ ལུ་ ཡར་སེང་འབད་ཡི་ཟེར་ བློན་ཆེན་མཆོག་གིས་ སྙན་ཞུ་ཕུལ་ཡོདཔ་ ཨིན་པའི་གནས་ཚུལ།
རྒེད་འོག་ལྟེ་བའི་ལམ་༨༩ རྩི་ནག་བཏང་ཡོདཔ།
འདས་པའི་ལོ་༤ ནང་ ཞིང་ལམ་ཀི་ལོ་མི་ཊར་༢,༧༦༦ སེལ་ཡོདཔ།
བོ་ལེ་རོ་༣,༢༣༩ ཉོ་ཡོདཔ།
ཞིང་རྨོ་འཕྲུལ་ པ་ཝར་ཊི་ལར་༧༨༣ བགོ་བཀྲམ།
འབྲུ་སྣ་མེ་ཊིག་ཊཱན་༡༧༥,༢༣༢ ཐོན་སྐྱེད་འབད་ཡོདཔ།
སྒོང་རྡོག་ཊེ་༨༠༠ འགོ་དང་པ་ ཕྱིར་ཚོང་འཐབ་ཡོདཔ།
ཁྱིམ་གུང་༡༠,༨༤༡ ལུ་ གློག་ཐག་ར་བ་ཀི་ལོ་མི་ཊར་༡༩༨ བསྒོར་ཡོདཔ།
རྒེད་འོག་དངུལ་ཁང་༡༩༨ གཞི་བཙུགས།
རྩིས་ཁྲ་༡༡,༦༩༧ ཁ་ཕྱེ་ཡོདཔ།
ས་ཡ་༢༧༡ དངུལ་བཙུགས་བཏོན།
ས་ཡ་༧༥ གསོག་འཇོག།
ཆུ་དུང་ཐོག་ལས་ འཐུང་ཆུ་ཐོབ་སྤྱོད་བརྒྱ་ཆ་༩༧།
ཆུ་གཡུར་གསརཔ་ཀི་ལོ་མི་ཊར་༧༥.༨༦ བཏོན་ཡོདཔ།
བུ་ལོན་བསྡོམས་ཐེར་འབུམ་༡༧༡ ལས་ གློག་མེ་ལས་འགུལ་ཚུ་གི་དོན་ལུ་ ཐེར་འབུམ་༡༢༣.༨།
ཟུར་གསོག་ཡུ་ཨེསི་ཌོ་ལར་ཐེར་འབུམ་༡.༠༦༧
ཕྱི་དངུལ་ཐེར་འབུམ་༧༩༢.༤
རྒྱ་གར་གྱི་རུ་པི་བརྒྱ་ཆ་༢༥
ཚོང་འབྲེལ་ཆོག་ཐམ་༣༦,༥༦༤
གུང་སྟོང་༤,༣༣༣
སྤྱི་ལོ་༢༠༡༧ ལུ་ ལཱ་གཡོག་གོ་སྐབས་༧,༡༠༡།
བསྟན་འཛིན་རྣམ་རྒྱལ།


text: ༉ སྨོན་ལྗོངས་སྐྱེ་འགྲོའི་གཙུག་རྒྱན་དམ་པ་ ༧དཔལ་མི་དབང་མངའ་བདག་རིན་པོ་ཆེའི་གསེར་ཁྲི་ཆེན་མོའི་ཞབས་ ལས་ སྤྱི་ཚེས་༡༥-༢-༢༠༡༨ ལུ་གནང་བའི་ འབྲུག་གི་སྤྱི་ཚོགས་ཀྱི་རྒྱལ་ཡོངས་ཚོགས་སྡེའི་བཙག་འཐུ་ འགོ་བཙུགས་དགོ་ པའི་བཀའ་ཐམ་ཆེན་མོ་ལུ་ སྒོ་གསུམ་གུས་པ་ཆེན་པོའི་ཐོག་ལས་དང་ འབྲུག་གི་བཙག་འཐུའི་བཅའ་ཁྲིམས་༢༠༠༨ ཅན་ མའི་དོན་ཚན་ ༡༩༡ པ་དང་འཁྲིལ་ སྤྱི་ཚོགས་ཐེངས་གསུམ་པའི་བཙག་འཐུ་༢༠༡༨ རྒྱལ་ཡོངས་ཚོགས་སྡེའི་བཙག་འཐུའི་ ལས་འཆར་ འབྲེལ་ཡོད་འདེམས་ཁོངས་ཚུ་གི་ཁ་གསལ་ ཚོགས་རྒྱན་ས་ཁོངས་ བཙག་འཐུའི་འགོ་དཔོན་ཚུ་ འདེམས་ངོའི་གདམ་ངོ་བཏོན་ཐངས་ ཚོགས་རྒྱན་གྱི་འཛིན་སྐྱོང་འཐབ་ཐངས་ བཙག་འཐུའི་ཐོ་ཡིག་ བདེ་སྲུང་ དེ་ལས་གཞན་ དགོས་མཁོ་ཅན་ཚུ་དང་གྲ་སྒྲིག་ཚུ་ གཤམ་འཁོད་ལྟར་དུ་ མི་མང་ཡོངས་ལུ་ བརྡ་འཕྲིན་སྤེལཝ་ཨིན་མི་འདི་ཡང་


text:
༉ འབྲུག་བཟུམ་མའི་ རྒྱལ་ཁབ་ཆུང་ཀུ་ཅིག་ལུ་ ནད་ཡམས་ཀྱི་དུས་ཚོད་ནང་ མཁའ་འགྲུལ་དེ་ གོང་འཕེལ་ལཱ་གི་དོན་ལུ་དང་ འབྲུག་མི་ཕྱིའི་རྒྱལ་ཁབ་ཚུ་ནང་ ཐོགས་ལུས་མི་ཚུ་ ལོག་ལེན་ནི་ དེ་ལས་ སྨན་ཁབ་དང་གསོ་བའི་མཁོ་ཆས་ལ་སོགས་པ་ཚུ་ སྐྱེལ་འདྲེན་འབད་ནི་ལུ་ ཕན་ཐོགས་བྱུང་སྟེ་ཡོདཔ་ཨིན་པས།
ཨིན་རུང་ ནད་ཡམས་ལུ་བརྟེན་ འཕུར་འགྲུལ་མར་བབས་འགྱོ་མི་དང་ ཚད་འཛིན་གྱི་ཐབས་ལམ་ཚུ་ བཏོན་མི་དེ་གིས་ མཁའ་འགྲུལ་ལས་སྡེ་ ཡུན་བརྟན་བཞག་ནི་ལུ་ གདོང་ལེན་སྦོམ་བྱུང་སྟེ་ཡོདཔ་ཨིན་པས།
ན་ཧིང་གི་ལོ་ནང་ ཀོ་བིཌ་-༡༩ གིས་ ལས་སྡེ་ལུ་ འབྱེམ་སྦོམ་ཕོག་ཡོདཔ་ལས་ འབྲུག་པའི་མཁའ་འགྲུལ་ལས་སྡེ་༢ ཆ་ར་ལུ་ འཕུར་འགྲུལ་གྱངས་ཁ་དེ་ སྤྱི་ལོ་༢༠༡༩ དང་ཕྱདཔ་ད་ བརྒྱ་ཆ་༨༧ མར་བབས་སོང་ཡོདཔ་ཨིན་པས།
འགྲུལ་པ་གི་གྱངས་ཁ་དེ་ འབྲུག་ལུ་རྐྱངམ་གཅིག་མེན་པར་ རྒྱལ་སྤྱིའི་མཁའ་འགྲུལ་ལས་སྡེ་དང་འཁྲིལཝ་ད་ རྒྱལ་སྤྱི་ནང་ཡང་ བརྒྱ་ཆ་༦༠ དེ་ཅིག་ མར་བབས་སོང་ཡོདཔ་ཨིན་པས།
བརྡ་དོན་དང་བརྒྱུད་འབྲེལ་ལྷན་ཁག་གི་ བརྡ་དོན་དང་སྐྱེལ་འདྲེན་གྱི་ སྤྱི་ལོ་༢༠༢༡ ལོའི་ གནས་སྡུད་དང་འཁྲིལཝ་ད་ འབྲུག་ མཁའ་འགྲུལ་དང་ བཀྲིས་མཁའ་འགྲུལ་༢ བསྡོམས་ཏེ་ སྤྱི་ལོ་༢༠༢༠ ལུ་ རྒྱལ་སྤྱིའི་འགྲུལ་ལམ་ལས་ བཙུགས་མི་མ་བརྩིས་བར་ འགྲུལ་པ་༤༩,༢༡༢ སྐྱེལ་འདྲེན་འབད་ནུག་ཟེར་ཨིན་པས།
རྒྱལ་སྤྱིའི་འཕུར་འགྲུལ་གྱི་གྱངས་ཁ་དེ་ཡང་ སྤྱི་ལོ་༢༠༡༩ ལུ་༣༦༨,༠༢༣ ལས་ སྤྱི་ལོ་༢༠༢༠ ལུ་༤༩,༢༡༢ ལུ་ མར་བབས་ སོང་ནུག་ཟེར་ཨིནམ་ད་ རྒྱལ་སྤྱིའི་འགྲུལ་ལམ་ལས་ སྐྱེལ་འདྲེན་འབད་མིའི་གྱངས་ཁ་དེ་ཡང་ སྤྱི་ལོ་༢༠༡༩ ལུ་༥,༡༠༨ ལས་ ན་ཧིང་ལོ་ནང་༡,༢༤༩ ལུ་ མར་བབས་སོང་ཡོདཔ་ཨིན་པས།
ཨིན་རུང་ མཁའ་འགྲུལ་ལས་སྡེ་གིས་ ནད་ཡམས་ལུ་བརྟེན་ བཀག་འཛིན་འབད་བའི་དུས་ཚོད་ནང་ དོ་སྐྱེལ་འདྲེན་འབད་ནི་ལུ་ ཤུགས་བཏོན་ཡོདཔ་ལས་ ན་ཧིང་གི་ལོ་ནང་ འཕུར་འགྲུལ་༡༠༡,༧༧༥ འབད་ཡོདཔ་ཨིན་པས།
ནང་འཁོད་འཕུར་འགྲུལ་གྱི་ འགྲུལ་པ་གི་གྱངས་ཁ་དེ་ཡང་ མར་བབས་སོང་ཡོདཔ་ད་ སྤྱི་ལོ་༢༠༡༩ ལོ་དང་ཕྱདཔ་ད་ ན་ཧིང་ བརྒྱ་ཆ་༥༩ མར་བབས་སོང་ནུག།
ནང་འཁོད་ཀྱི་དོན་ལུ་ ན་ཧིང་ལོ་ནང་ འགྲུལ་པ་༦,༥༠༩ རྐྱངམ་གཅིག་གིས་ ཞབས་ཏོག་སྤྱོད་ཡོདཔ་ད་ ད་རེས་ ནང་འཁོད་དོན་ལུ་ ཞབས་ཏོག་བྱིན་མི་ འབྲུག་མཁའ་འགྲུལ་རྐྱངམ་གཅིག་ཨིནམ་ད་ ཞབས་ཏོག་དེ་ཡང་ དུས་ཅི་ལོ་ནང་ བུམ་ཐང་དང་ཡོན་ཕུག་ལའི་བར་ན་ འཕུར་འགྲུལ་འབད་ནི་ འགོ་བཙུགས་ཡོདཔ་ཨིན་པས།
འབྲུག་མཁའ་འགྲུལ་གྱི་ བཀོད་ཁྱབ་འགོ་དཔོན་ རྟ་མགྲིན་རྡོ་རྗེ་གིས་ སླབ་མིའི་ནང་ ལས་སྡེ་གི་འོང་འབབ་དེ་ ནད་ཡམས་ལུ་བརྟེན་ ཐོ་ཕོག་ཡོདཔ་ལས་ འབྲུག་རྒྱུ་ནོར་གཞི་བཟུང་འོག་གི་ ལས་སྡེའི་གྲས་ལས་ ལས་སྡེ་དེ་ལུ་ ཐོ་སྦོམ་ཕོག་སྟེ་ཡོད་ཟེར་ཨིན་པས།
སྤྱི་ལོ་༢༠༡༩ ལུ་ འགྲུལ་པ་༢༤༩,༤༧༤ ལས་ ན་ཧིང་གི་ལོ་ནང་༣༩,༨༧༠ ལུ་ མར་བབས་སོང་མི་དེ་གིས་ ལས་སྡེ་ལུ་ འོང་འབབ་དངུལ་ཀྲམ་ས་ཡ་༨༡༤.༤༩ རྒུད་ཕོག་ཡི་ཟེར་ཨིནམ་ད་ ལས་སྡེ་གིས་ འོང་འབབ་དངུལ་ཀྲམ་ཐེར་འབུམ་༥.༧ ཚོད་རྩིས་བཏོན་ཡོད་རུང་ དངུལ་ཀྲམ་ཐེར་འབུམ་༡.༤ ལས་ བཟོ་མ་ཚུགསཔ་ཨིན་པས།
དེ་བཟུམ་སྦེ་ བཀྲིས་མཁའ་འགྲུལ་ཡང་ ནད་ཡམས་ལུ་བརྟེན་ དངུལ་ཁང་ཚུ་ལུ་ བུ་ལོན་བཏབ་དགོཔ་བྱུང་ཡོད་པའི་ཁར་ འགྲུལ་པ་ཚུ་ལུ་ ལོ་ཏི་རུ་ལོག་སྤྲོད་དགོཔ་བྱུང་ཡོདཔ་ཨིན་པས།
ལས་སྡེའི་བཀོད་ཁྱབ་འགོ་དཔོན་ ཕ་ལ་རྡོ་རྗེ་གིས་ བཤད་མིའི་ནང་ འཕུར་འགྲུལ་ག་ར་ མཚམས་འཇོག་འབད་ཡོདཔ་ལས་ ལས་སྡེ་གིས་ གཙོ་བོ་ར་ དངུལ་ཁང་ཚུ་ལས་ ཏི་རུ་བསྐྱི་ནི་དང་ ཇོ་བདག་གི་ མ་དངུལ་ལུ་བརྟེན་སྡོད་དོ་ཟེར་ཨིན་པས།
ཁོ་གིས་འབད་བ་ཅིན་ འབྲུག་མི་ལོག་འོང་མི་ཚུ་ ལེན་ནིའི་དོན་ལུ་ཕུར་འགྲུལ་འབད་ཡོདཔ་མ་གཏོགས་ སྤྱི་ཟླ་༣ པའི་ཚེས་༦ ལས་འགོ་བཙུགས་ འཕུར་འགྲུལ་མ་འབད་ཟེར་ཨིན་པས།
ལས་སྡེའི་སྙན་ཞུ་དང་འཁྲིལཝ་ད་ འགྲུལ་པ་གི་གྱངས་ཁ་དེ་ བརྒྱ་ཆ་༩༠ དེ་ཅིག་གིས་ མར་བབས་སོང་ཡོདཔ་ད་ སྤྱི་ལོ་༢༠༢༠ ལུ་ འགྲུལ་པ་༡༤༥,༠༠༠ ཚོད་དཔག་འབད་ཡོད་རུང་༡༤,༠༠༠ ལས་ ཐོབ་མ་ཚུགས་པས།
འོང་འབབ་ཀྱི་ཐད་ དངུལ་ཀྲམ་ཐེར་འབུམ་༢.༤ བཟོ་ནིའི་ དམིགས་གཏད་བསྐྱེད་མི་ལས་ དངུལ་ཀྲམ་ས་ཡ་༡༣༥ ལས་ བཟོ་མ་ཚུགས་པའི་ཁར་ འཕུར་འགྲུལ་གྱི་གྱངས་ཁ་ མར་བབས་སོང་རུང་ ལས་སྡེ་གཉིས་ཆ་ར་གིས་ གནམ་གྲུའི་ཉམས་བཅོས་ཀྱི་ལཱ་ཚུ་ འབད་དགོ་ནི་དེ་གིས་ ཟད་འགྲོ་སྦོམ་གཏང་དགོཔ་ཐོན་ཡོདཔ་ད་ ལས་སྡེ་གིས་ གླ་ཁར་ལེན་མི་ གནམ་གྲུ་གཉིས་ཆ་རའི་གླ་འཐུས་ སྤྲོད་བཞིན་དུ་ཡོདཔ་ཨིན་པས།
ཐབས་ལམ།
ལས་སྡེ་ཚུ་གིས་ ཁས་བླངས་ཐོག་ལས་ དངུལ་ཕོགས་མར་ཕབ་རྐྱབ་སྟེ་ ལེན་མིའི་ཐོག་ཁར་ ཕྱིའི་རྒྱལ་ཁབ་ཚུ་ནང་ཡོད་མི་ ས་ ཁོངས་འཛིན་སྐྱོང་འགོ་དཔོན་ཚུ་ག་ར་ ལོག་འབོ་ཡོདཔ་ཨིན་པས།
རྟ་མགྲིན་རྡོ་རྗེ་གིས་ སླབ་མིའི་ནང་ ནང་འཁོད་ཀྱི་ ཐབས་ལམ་དེ་གིས་ ཟླ་རིམ་བཞིན་དུ་ དངུལ་ཀྲམ་ཐེར་འབུམ་༥.༨ གསོག་ འཇོག་འབད་ཚུགས་ནི་དེ་གིས་ ཕན་ཐོགས་སྦོམ་བྱུང་ཡི་ཟེར་ཨིན་པས།
དེ་ལས་ ཕྱིའི་དེད་དཔོན་ ལཱ་གཡོག་ནང་ལས་ བཏང་མི་དེ་གིས་ཡང་ ཟླ་རིམ་བཞིན་དུ་ དངུལ་ཀྲམ་ས་ཡ་༨.༡༡ གསོག་འཇོག་འབད་ཚུགས་ཡི་ཟེར་ ཁོ་གིས་བཤད་པའི་ཁར་ ཐོབ་ལམ་ལ་ལོ་ཅིག་ བཤོལ་བཞག་ཡོདཔ་ད་ ངལ་གསོ་བཙོང་སྟེ་ ཏི་རུ་ལེན་མི་དེ་ཡང་ ཕར་འགྱངས་འབད་ཡོདཔ་ཨིན་པས།
ལས་སྡེ་གིས་ དངུལ་ཕོགས་མེད་པར་ ངལ་གསོ་ལེན་མི་ཚུ་ལུ་ འཐུས་ཚུ་སྤྲོད་ཡོདཔ་ད་ བར་ན་ལས་ འབྲུག་རྒྱལ་པོའི་ རྒུད་ གསོའི་སྐྱིད་སྡུག་ལས་རིམ་དེ་གིས་ ལས་སྡེ་གི་ཟད་འགྲོ་ལས་ དངུལ་ཀྲམ་ས་ཡ་༡༣༤ ཁེ་ཕན་བྱུང་ཡི་ཟེར་ཨིན་པས།
ལོ་༡ ལྷགཔ་ཅིག་གི་རིང་ ཚོང་འབྲེལ་མེདཔ་ལས་ བཀྲིས་མཁའ་འགྲུལ་ལས་སྡེ་གིས་ ལས་བྱེདཔ་ལ་ལོ་ཅིག་ དངུལ་ཕོགས་ མེད་པར་བཏང་ཡོདཔ་ད་ ལྷག་ལུས་ཚུ་ལུ་ དངུལ་ཕོགས་ཕྱེད་ཀ་སྤྲོད་དེ་ ཡོདཔ་ཨིན་པས།
ཕ་ལ་རྡོ་རྗེ་གིས་ སླབ་མིའི་ནང་ ལས་བྱེདཔ་བཏང་མི་ཚུ་ལུ་ ལས་སྡེ་གིས་ ལས་སྡེ་གཞན་ནང་ འཛུལ་ནིའི་གོ་སྐབས་སྤྲོད་ཡོད་རུང་ ལ་ལོ་ཅིག་གིས་ ངོས་ལེན་འབད་མ་བཏུབ་ཟེར་ཨིན་པས།
ཁོ་གིས་སླབ་མིའི་ནང་ ལས་སྡེ་གིས་ རྒྱུན་སྐྱོང་དོན་ལུ་ ཏི་རུ་བསྐྱི་མི་མ་དངུལ་ཐོག་ལས་ དངུལ་ཀྲམ་ཐེར་འབུམ་ཕྱེད་ཀ་དེ་ཅིག་ འབྲུག་རྒྱལ་པོའི་རྒུད་གསོའི་མ་དངུལ་ཐོག་ལས་ བཏང་ཚུགས་ནི་དེ་གིས་ དགའ་ཚོར་སྦོམ་ཡོད་ཟེར་ཨིནམ་ད་ དངུལ་ཁང་ཚུ་གིས་ཡང་ བསྐྱེད་ཆ་༥༠ ཕབ་ཆག་ཐོག་ལས་ སྐྱིན་འགྲུལ་བྱིན་མི་ལུ་ཡང་ དགའ་ཚོར་ཡོད་ཟེར་བཤད་ཅི།
ཉེན་སྲུང་ཐབས་ལམ།
འབྲུག་མཁའ་འགྲུལ་གྱི་ བཀོད་ཁྱབ་འགོ་དཔོན་དང་འཁྲིལཝ་ད་ ད་ལྟོ་ ཀོ་བིཌ་-༡༩ མཐོ་ཤོས་ཡོད་མི་ རྒྱལ་ཁབ་ཚུ་ནང་ལས་ འབྲུག་མི་ཚུ་ ལོག་ལེན་ནི་དང་འབྲེལ་བའི་ འཕུར་འགྲུལ་ཚུ་འབད་དོ་ཟེར་ཨིནམ་ད་ འཕུར་འགྲུལ་འབད་ཚརཝ་ད་ ཉེན་སྲུང་གི་ ཐབས་ལམ་ཚུ་ བཏོན་དོ་ཟེར་ཨིན་པས།
བཀོད་ཁྱབ་འགོ་དཔོན་༢ དང་འཁྲིལཝ་ད་ འཕུར་འགྲུལ་སྐབས་ གནམ་གྲུ་ནང་ ལཱ་འབད་མི་ཚུ་ག་ར་ ལག་ཤུབས་དང་ ལྷམ་ ཤུབས་ ཉེན་སྲུང་གྱོན་ཆས་ཁ་རས་ སྐྱ་རས་ དེ་ལས་ མིག་ཏོ་གི་ཉེན་སྲུང་ཅ་ཆས་ཚུ་ གྱོན་ནི་ཡོད་ཟེར་ཨིན་པས།
འགྲུལ་པ་ཚུ་ལུ་ཡང་ ལག་ཤུབས་དང་ ཁ་རས་ཚུ་ ལག་ལེན་འཐབ་བཅུག་དོ་ཡོདཔ་ད་ དེ་གི་དོན་ལུ་ ལས་སྡེ་༢ ཀྱིས་ སྡེ་ ཚན་བཟོ་ཡོད་མི་ ལས་བྱེདཔ་ཚུ་རྐྱངམ་གཅིག་ བདུན་ཕྲག་༢ ཀྱི་རིང་ ལཱ་འབད་བཅུག་དོ་ཡོདཔ་ཨིན་པས།
རྟ་མགྲིན་རྡོ་རྗེ་གིས་ སླབ་མིའི་ནང་ འཕུར་འགྲུལ་ནང་ཡོད་མི་ ལས་བྱེདཔ་ཚུ་ག་ར་ ལས་སྡེ་གིས་ ཟད་འགྲོ་བཏང་ཐོག་ལས་ ཟུར་བཞག་ནང་ བཞགཔ་ཨིན་ཟེར་བཤད་ཅི།
ཚོང་འབྲེལ་ཡར་འཐོན་གྱི་འཆར་གཞི།
འབྲུག་མཁའ་འགྲུལ་ལས་སྡེ་གིས་ ཡུན་བརྟན་གྱི་དོན་ལུ་ ཡར་འཐོན་གྱི་འཆར་གཞི་ཚུ་ འབྲུག་རྒྱུ་ནོར་གཞི་བཟུང་དང་ མཉམ་ འབྲེལ་ཐོག་ལས་ འབད་ནིའི་དོན་ལུ་ ཞིབ་འཚོལ་ཚུ་འབད་དོ་ཡོདཔ་ད་ བཀྲིས་མཁའ་འགྲུལ་ལས་སྡེའི་གྲོས་སྟོན་པ་ བཙན་ སྐྱོགས་འཕྲིན་ལས་ཀྱིས་ སླབ་མིའི་ནང་ མ་དངུལ་འབོར་ཆེ་ཏོག་ཏོ་སྦེ་ རྒུད་ཕོག་སྟེ་ཡོདཔ་ལས་ ད་ལས་ཕར་ ནད་ཡམས་བཀག་ཐབས་འབདཝ་དང་འབྲེལ་ ཚོང་འབྲེལ་ཡང་ ལོག་འགོ་བཙུགས་ཏེ་ དཔལ་འབྱོར་ཡར་འཐོན་འབད་ནི་ལུ་ ལྷན་ཐབས་འབད་དགོ་ཟེར་ ཨིན་པས།
ཁོ་གིས་སླབ་མིའི་ནང་ གནམ་གྲུའི་འཕུར་འགྲུལ་ ནམ་ལས་སྒོ་ཕྱེ་འོང་ག་ གཏན་འཁེལ་མེདཔ་ལས་ མ་འོངས་པའི་ འཆར་གཞི་ཚུ་བཟོ་ནི་ལུ་ གདོང་ལེན་འདུག་ཟེར་ཨིན་པས།
ལས་སྡེའི་བརྩོན་ཤུགས་དེ་ གཞུང་གི་ལམ་སྟོན་དང་ རྒྱལ་སྤྱིའི་སྒྲིག་གཞི་ཚུ་དང་འཁྲིལ་ འགྱོ་ནི་མས་ཟེར་ཨིནམ་ད་ གདོང་ལེན་སྦོམ་ཤོས་དེ་ ནམ་ལས་ འཕུར་འགྲུལ་འགོ་བཙུགས་ནི་ཨིན་ན་ སླབ་མ་ཤེས་མི་དེ་ཨིན་ཟེར་ ཁོ་གིས་བཤད་ཡོད་པའི་གནས་ཚུལ།
སྐད་སྒྱུར་ བཀྲིས་བསྟན་འཛིན།


text:
༉ ནད་ཡམས་ཀོ་རོ་ན་བའེ་རཱསི་ལུ་བརྟེན་ རྒྱལ་ཁབ་ནང་ སྤྱི་ལོ་༢༠༢༠ འི་ སློབ་དུས་དེ་ ཡོངས་རྫོགས་སྦེ་ ལག་ལེན་འཐབ་མ་ཚུགས་རུང་ སྒེར་གྱི་སློབ་གྲྭ་ཚུ་གིས་ འཐུས་ཐེབས་ལེན་མི་ལུ་ ཕམ་ཚུ་ལས་ ཉོགས་བཤད་བཀོད་ནི་ འགོ་བཙུགས་ནུག།
ཉོགསབཤད་བཀོད་མིའི་ གནད་དོན་གཙོ་བོ་ར་ སློབ་དུས་ཕར་འགྲངས་འབད་རུང་ གཞུང་གི་སློབ་གཉེར་གྲོགས་རམ་ཐོག་ལུ་ སྒེར་གྱི་སློབ་གྲྭ་ཚུ་ནང་ འཛུལ་ཞུགས་འབད་མི་ སློབ་ཕྲུག་ཚུ་གི་དོན་ལས་ ཤེས་རིག་ལྷན་ཁག་གིས་ སློབ་གྲྭའི་འཐུས་ དངུལ་ཀྲམ་ས་ཡ་༣༠ མ་ལངམ་ཅིག་ ཐེབས་སྤྲོད་མི་དེ་གིས་ ཟད་འགྲོ་རང་གིས་བཏང་སྟེ་ ཤེས་ཡོན་སྦྱང་མི་ སློབ་ཕྲུག་གི་ ཕམ་ཚུ་ལུ་ ཐོ་ཕོག་མི་ལུ་བརྟེན་ཨིན་མས།
ཤེས་རིག་ལྷན་ཁག་གིས་ སློབ་གཉེར་གྲོགས་རམ་ཐོབ་མི་ སློབ་ཕྲུག་ཚུ་ལུ་ སློབ་གྲྭའི་འཐུས་ ཐེབས་མ་སྤྲོད་མི་ལུ་ གཞི་བཞག་སྟེ་ སྒེར་གྱི་སློབ་གྲྭ་ཚུ་གིས་ སློབ་གཉེར་གྲོགས་རམ་མ་ཐོབ་མི་ཚུ་ལས་ འཐུས་ཐེབས་དགོཔ་སྦེ་ བློ་འདོད་བཀོད་དོ་ཡོདཔ་མས།
འབྲུག་ལུ་ ན་ཧིང་ སྤྱི་ཟླ་༣ པའི་བདུན་ཕྲག་དང་པའི་ནང་ ནད་ཡམས་ཀོ་བིཌ་-༡༩ ཐོན་མི་ལུ་བརྟེན་ སློབ་གྲྭ་ཚུ་ སྒོ་བསྡམས་བཞག་པའི་ཤུལ་ལས་ སློབ་རིམ་༩ པ་ལས་༡༢ པའི་ སློབ་ཕྲུག་ཚུ་གི་དོན་ལུ་ སྤྱི་ཟླ་༧ པ་ལས་ སློབ་གྲྭ་ལོག་སྒོ་ཕྱེ་ཡོད་རུང་ ལོ་དེ་གི་ སློབ་དུས་དེ་ དུས་ཅི་ སྤྱི་ཟླ་༣ པ་ཚུན་ ཕར་འགྱངས་འབད་ནུག།
ཨིན་རུང་ དུས་ཚོད་ཕར་འགྱངས་འབད་མི་དེ་ འགྲུལ་སྐྱོད་བཀག་དམ་ ལན་ཐེངས་༢ འབད་མི་དང་ ནད་ཡམས་སྔོན་འགོག་གི་དོན་ལས་ སློབ་གྲྭ་ཚུ་ སྒོ་བསྡམས་བཞག་པའི་ དུས་ཡུན་ཚུ་དང་ བདེ་སྒྲིག་བཟོ་ཐབས་ལུ་ཨིནམ་ལས་ འཐུས་ཐེབས་སྤྲོད་ནི་གི་ འོས་འབབ་མི་མཐོངམ་མས་ཟེར་ ཕམ་ལ་ལོ་གིས་ བཤདཔ་ཨིན་མས།
ལྷན་ཁག་གིས་ སློབ་རིམ་༡༢ པའི་ སློབ་ཕྲུག་རེ་ལུ་ ལོ་བསྟར་སློབ་སྟོན་གྱི་འཐུས་ དངུལ་ཀྲམ་༣༠,༠༠༠ ཆ་འཇོག་འབད་ཡོད་མི་ལས་ ཐེབས་དངུལ་ཀྲམ་༦,༢༥༠ དང་ སློབ་རིམ་༡༡ པའི་དོན་ལུ་ འཐུས་ཁ་སྐོང་ དངུལ་ཀྲམ་༦,༠༠༠ སྤྲོད་ཡོདཔ་ད་ སྒེར་གྱི་སློབ་གྲྭ་ལ་ལོ་ཅིག་གིས་ ཚན་རིག་སློབ་ཕྲུག་ཚུ་ལུ་ འཐུས་ཐེབས་དངུལ་ཀྲམ་༡༥,༠༠༠ དང་ ནང་རིག་དང་ཚོང་རིག་སློབ་ཕྲུག་ཚུ་གི་དོན་ལས་ དངུལ་ཀྲམ་༡༠,༠༠༠ ཐེབས་དགོཔ་སྦེ་སླབ་ནུག།
འཐུས་ཐེབས་ལེན་མི་ སློབ་གྲྭ་ཚུ་གིས་འབད་བ་ཅིན་ སློབ་གྲྭ་ཚུ་ སྒོ་བསྡམས་ཏེ་འབད་རུང་ སློབ་དཔོན་ཚུ་གིས་ ཡོངས་འབྲེལ་ཐོག་ལས་ སློབ་སྟོན་འབད་ཡོདཔ་མ་ཚད་ ནང་སྡོད་མཐུན་རྐྱེན་གྱི་ ལག་ལེན་ཟད་འཐུས་ཚུ་ སྤྲོད་ཡོད་མི་ལུ་བརྟེན་ འཐུས་ཐེབས་ལེན་ནིའི་ འོས་ཁུངས་ཡོད་ཟེར་ཨིན་མས།
རྩ་ཕན་ཚུ་གིས་ ག་དེ་སྦེ་ར་སླབ་རུང་ སློབ་གཉེར་གྲོགས་རམ་དང་ ཟད་འགྲོ་རང་གིས་བཏང་སྟེ་ ཤེས་ཡོན་སྦྱང་མི་ སློབ་ཕྲུག་ཚུ་གི་བར་ན་ ཁྱད་པར་ཞུགས་མི་ལུ་བལྟ་བ་ཅིན་ ཤེས་རིག་ལྷན་ཁག་གི་ཧོངས་ལས་ འཐུས་ཐེབས་བྱིན་ནི་གི་ ཐག་མ་བཏོག་པའི་ཧེ་མར་ བར་ལམ་གྱི་ ཐབས་ལམ་བཏོན་ཡོད་པ་ཅིན་ ཟད་འགྲོ་བཏང་མི་ གཞུང་དང་ཕམ་གཉིས་ཆ་ར་ འབྱེམ་དེམ་ཅིག་ར་ མ་ཕོགཔ་འོང་།
ག་འཆརཔ་ཟེར་བ་ཅིན་ སྒེར་གྱི་སློབ་གྲྭ་ཚུ་གི་དོན་ལུ་ ཚོང་འབྲེལ་ཨིནམ་ལས་ ནད་ཡམས་ཀྱི་ གནས་སྟངས་ལུ་བརྟེན་ ཐོ་ག་དེ་སྦེ་ར་ཕོག་རུང་ དེ་ལུ་མ་བལྟ་བར་ གཞུང་ལས་ གོ་སྐབས་ལེན་ནི་དེ་ རང་བཞིན་ཨིན།
ཤེས་རིག་ལྷན་ཁག་ལས་ བར་འཛུལ་མེད་མི་ལུ་བརྟེན་ སྒེར་གྱི་སློབ་གྲྭ་ལ་ལོ་ཅིག་གིས་ དུས་ཚོད་མེན་པའི་ འཐུས་ལེ་ཤ་ བསྡུ་ལེན་འབད་བའི་ ཁ་ཉེས་ཐོག་ སློབ་ཕྲུག་གི་ ཕམ་༦༣ གྱིས་ ཉོ་སྤྱོད་ཉེན་སྲུང་ཡིག་ཚང་ལུ་ ཉོགས་བཤད་བཙུགས་ནུག།
སྤྱི་ལོ་༢༠༢༠ ལས་ ནད་ཡམས་ལུ་བརྟེན་ རྒྱལ་ཁབ་ཀྱི་ དཔལ་འབྱོར་ལུ་ ཐོ་ཕོག་ཡོདཔ་མ་ཚད་ མི་མང་རབས་ཅིག་གི་ ལཱ་གཡོག་བྱང་པའི་ཁར་ ཚོང་འབྲེལ་ཚུ་ ཨ་རྟག་བཟུམ་སྦེ་ འཐབ་མ་ཚུགས་པའི་ ནམ་དུས་ལུ་ སྒེར་གྱི་སློབ་གྲྭ་ཚུ་ལུ་ཡང་ གདོང་ལེན་ཡོདཔ་ ཀུན་གྱི་ཤེས་གསལ་ལུ་ཡོད་རུང་ ནད་ཡམས་ཀྱི་ གནས་སྟངས་ལུ་ གོ་སྐབས་ལེན་ནི་མེན་པར་ མི་སྡེའི་འགན་འཁྲི་འབག་ཐོག་ལས་ ཞབས་ཏོག་དུམ་གྲ་རེ་ ཞུ་ནི་དེ་ཡང་གལ་ཆེ།


text:
༉ ཁ་ཙ་ རྒྱལ་ཡོངས་ཚོགས་འདུའི་ནང་ འབྲུག་གི་དངུལ་ཕོགས་སྒྲིག་བཀོད་གཞི་སྒྱུར་དཔྱད་ཡིག་གུ་ བསྐྱར་གྲོས་གནངམ་དང་འབྲེལ་ ཚོགས་སྡེ་གིས་ བརྒྱུད་འབྲེལ་གྱི་འཐུས་ རང་འཇགས་བཞག་དགོ་པའི་ གྲོས་འདེབས་ཕུལ་མི་དེ་ རྒྱལ་ཡོངས་ཚོགས་འདུ་གིས་ …རྒྱས་པར་ལྷག། »
འཛམ་གླིང་ཟོར་ལུ་སྡོད་མི་ཚུ་གིས་ འཐུང་ཆུ་མ་ལང་པའི་ དཀའ་ངལ་བྱུང་མི་ལུ་ ཐབས་ལམ་ཚུ་བཏོན་ཡོདཔ།
༉ རྩི་རང་ སྒོ་གསར་གླིང་རྒེད་འོག་གི་ འཛམ་གླིང་ཟོར་སྤྱི་འོག་ནང་ མི་རློབས་ཡར་སེང་སོང་ནི་དེ་གིས་ འཐུང་ཆུ་མ་ལང་པའི་ དཀའ་ངལ་བྱུང་མི་དེ་ ཧེང་སྐལ་ར་ གནས་སྟངས་མར་ཉམས་འགྱོ་དོ་ཡོདཔ་ཨིན་པས།ཁྱིམ་གུང་༥༢ ཀྱིས་ …རྒྱས་པར་ལྷག། »


text:
Video Overview
This video is an explanation of programs at National Institute for Zorig Chusum (the thirteen Bhutanese arts and crafts). The programs took six years to finish initially, but now can be done in five years. In the first years of training, students complete simple work such as creating a Buddha with simple gestures and without anything in his hands. As students reach the end of the program, the work becomes more complicated. Students also learn Dzongkha, as their work depends on Dzongkha scriptures. They also learn computer skills and other co-curricular activities that are intended to help their future careers. Dawa Penjor, an instructor at the institute, shared the information.
གློག་བརྙན་འདི་ བཟོ་རིག་བཅུ་གསུམ་སློབ་སྦྱོང་སྤེལ་ཁང་ནང་ བཟོ་རིགས་ལག་ལན་གྱི་ སློབ་སྦྱོང་གི་སྐོར་ལས་ཨིནམ་ད་ ཧེ་མ་འབད་བ་ཅིན་ སློབ་སྦྱོང་འདི་ ལོ་ངོ་དྲུག་གི་རིང་འབདཝ་ཨིན་རུང་ ད་རེས་ནངས་པ་ མར་ཕབ་རྐྱབ་སྟེ་ ལོ་ངོ་ལྔ་སྦེ་བཟོ་ནུག། ལོ་ངོ་དང་པའི་ནང་ སློབ་ཕྲུག་ཚུ་ལུ་ ལཱ་འཇམ་སུ་འཚམས་ དཔེར་ན་ སངས་རྒྱས་ཀྱི་སྐུ་འདྲ་ རྒྱན་ཆ་ལེ་ཤ་བཏགས་ཏེ་ བཟོ་མ་དགོ་མི་ཚུ་ སྦྱང་བ་བཏང་བཅུག་དོ་ཡོདཔ་ད་ སྦྱོང་བརྡར་གྱི་ལས་རིམ་འདི་ མཇུག་བསྡུ་ཚར་བའི་བསྒང་ལས་ སྐུ་བཞེངས་ནི་ཚུ་ ལེགས་ཤོམ་སྦེ་འབད་ཚུགསཔ་ཨིན་མས། སློབ་ཕྲུག་ཚུ་གིས་ སློབ་སྦྱོང་སྤེལ་ཁང་ནང་ བཟོ་རིག་ལག་ལན་རྐྱངམ་ཅིག་གིས་མ་དོ་བར་ བཟོ་རིག་གི་ལཱ་འབད་བའི་སྐབས་སུ་ ནང་པའི་སློབ་སྦྱོང་ཡང་དགོཔ་ལས་ རྫོང་ཁའི་སློབ་སྦྱོང་ཚུ་ཡང་འབད་ནི་འདུག། ད་རུང་ ཁོང་གིས་ གློག་རིག་གི་རིག་རྩལ་དང་ ཀུན་ཚང་ཤེས་ཡོན་གྱི་སློབ་སྦྱོང་དང་ ཁོང་རའི་ མ་འོངས་པའི་ནང་ ཁག་ཆེ་བའི་ལཱ་འདི་ཚུ་ལྷབ་ནི་ཡོདཔ་ད་ ལོ་རྒྱུས་འདི་ གཙུག་སྡེ་འདིའི་སློབ་སྟོན་པ་ ཟླ་བ་དཔལ་འབྱོར་གྱིས་ བཤདཔ་ཨིན་པས།
- Thim Throm
- Throm
- Thimphu
- ཟླ་བ་དཔལ་འབྱོར་ལགས་སོ་ལགས། སྐུ་གཟུགས་བཟང་པོ་ཟེར་ཞུ་གེ་ལགས་དང་པ་རང་ ད་ང་གིས་འཇིམ་བཟོ་གི་སྐོར་ལས་ མདོར་བསྡུས་ཅིག་ཞུ་བ་ཅིན་ལགས། ཏེ་མ་པ་ང་བཅས་འཇིམ་བཟོ་གི་འདི་ནང་ལུ་ ཁོང་སློབ་སྦྱོང་གི་དུས་ཚོད་འབད་བ་ཅིན་ ཏེ་ད་སྔོན་མ་འབད་བ་ཅིན་ ལོ་ངོ་དྲུག་གི་བརྩི་ཨིན་ཟེར་ཞུ་གེ་ལགས།
- ཟླ་བ་དཔལ་འབྱོར་ཏེ་ད་ལོ་ངོ་ལྔ་གུ་ཕབ་སྟེ་གིས་ ང་བཅས་ཀྱི་ལོ་གཉིས་དེ་ཅིག་འགྱོ་དོ་ལགས་ དུས་ཅི་ལས་འགོ་བཙུགས་ཏེ་གིས་(དུས་ཅི་འབདཝ་ད་)ལགས། ཏེ་འ་ནཱི་འབདཝ་ད་ ཁོང་གིས་ལོ་ངོ་དང་པ་ནང་འབད་བ་ཅིན་ ང་བཅས་ཀྱིས་ ཁོང་གིས་ལྷབ་ནི་གི་འདི་ ཏེ་ང་བཅས་མར་སངས་རྒྱས་འཇམ་ཙམ་ཅིག་གུ་ལས་འབད་ འགོ་བཙུགས་ཏེ་གིས་འབད་ སངས་རྒྱས་ དེ་ལས་སངས་རྒྱས་ཤུལ་བདའ་སྟེ་གིས་ རྗེ་བཙུན་སྒྲོལ་མ་འདི་ཚུ།
- ཟླ་བ་དཔལ་འབྱོར་དེ་ལས་ཕྱག་རྡོར་འདི་ཚུ་ དེ་ལས་ཁྲོས་མ་ མར་ལས་ཁོང་ར་གི་ ཏེ་ ནཱ་གི་སྡེ་ཚན་དང་འཁྲིལ་ཡི་འཁྲིལ་ཡི་འབད་ལགས། སྡེ་ཚན་ཡར་སྤོ་འགྱོ་ཡི་འགྱོ་ཡི་ ཨ་ཙི་ལཱ་ཁག་དྲག་ཁག་དྲག་སྦེ་ ཡུདཔ་ཅིག་ ཏེ་ཡར་བཅུ་གཅིག་ཞལ་ ཕུརཔ་ ཏེ་མཇུག་འདི་ ང་བཅས་བཅུ་གཅིག་ཞལ་དང་ ཏེ་སངས་རྒྱས་ཀྱི་རྒྱན་དྲུག་གུ་ལས་འབད་མཇུག་བསྡུ་སྦེ་ལགས།
- ཟླ་བ་དཔལ་འབྱོར་ཏེ་ང་བཅས་ཨ་ནཱི་འཇིམ་བཟོ་པའི་ལཱ་འདི་འབད་བའི་སྐབས་སུ་ལུ་ཡང་ རྒྱུ་ཆ་འདི་ཡང་ ངོ་མ་གཅིགཔོ་འདི་ ང་བཅས་ཀྱི་ ཏེ་ས་གི་ཨིན་ལགས། ས་དང་གཅིག་ཁ་ལུ་ ང་བཅས་གཞན་གནམ་མེད་ས་མེད་ག་ཅི་ཡང་སླ་བསྲེ་ནི་མེད་ལགས།
- ཟླ་བ་དཔལ་འབྱོར་ཏེ་ས་དང་གཅིག་ཁར་ ང་བཅས་ཀྱི་འབྲུག་པའི་གི་འདེལ་ཤོག་ལགས། ཏེ་འ་ནཱི་འབྲུག་ཤོག་ཟེར་ ས་དང་གཅིག་ཁར་ འ་ནཱི་སླ་བསྲེ་ཞིན་ན་བརྡུང་དགོཔ་ཨིན་ལགས་ང་བཅས་ ཏེ་ས་འདི་ཡང་ད་ལྟོ་འབད་བ་ཅིན་ ཏེ་ང་བཅས་ལེན་སའི་ས་གོ་འདི་ མར་དགེ་འདུ་ལས་ལེན་དོ་ལགས།
- ཟླ་བ་དཔལ་འབྱོར་ཏེ་མར་ལས་སྦེ་བརྐོ་ ནཱ་འབག་འོང་ ཏེ་དེ་ལས་ཁོང་ནཱ་ས་དང་འདེལ་ཤོག་དང་གཅིག་ཁར་སླ་བསྲེ་ གཅིག་ཁར་བརྡུང་ཞིན་ན་ ཏེ་དེ་ལས་འ་ནཱི་སྦེ་མར་ལས་ ཧེ་མ་རང་ནང་ན་གི་ Basic (གཞི་) ཧེ་མ་རང་ མར་སྐུ་གི་བཞུགས་གདན་མར་གྱི་པདྨོ་འདི་ ཧེ་མ་རང་པདྨོ་འདི་བཟོ་དགོ་ལགས།
- ཟླ་བ་དཔལ་འབྱོར་ཏེ་མར་ལས་མེ་ཏོག་པདྨོ་འདི་ མར་ལས་ shape (དབྱིབས་) སྦེ་བཟོ་འབད་ཞིན་ན་ ཏེ་འ་ནཱི་གི་ཐོག་ཁ་ལས་འབད་ ཏེ་ཡར་སྐུ་གི་སྐུ་གཟུག་འདི་ཚུ་ཐོན་ཏེ་ འ་ནཱི་སྦེ་བཟོཝ་ཨིན་ ཟེར་ཞུ་གེ་ལགས།
- ཟླ་བ་དཔལ་འབྱོར་ཏེ་ འདི་བཟོ་བའི་སྐབས་སུ་ལུ་ཡང་ ང་བཅས་ཀྱི་ཨ་ནཱི་སྐུ་བཟོ་ནི་གི་དོན་ལས་ང་བཅས་ ཏེ་འཕྲུལ་ཆས་དང་ ཨ་ནཱི་བཟུམ་གྱི་ཅ་ལ་ཡང་ ག་ནི་ཡང་མེད་ལགས། ཏེ་ང་བཅས་ར་གི་ཁོང་གི་བཟོ་ཆ་འདི་ཚུ་ཡང་ ཤིང་གིས་འབད་བཟོ་སྟེ་ལགས་ ཏེ་ཤིང་འདི་ཡང་ ང་བཅས་ལ་ཁ་མཐོ་ས་ལས་ཕར་འཚོལ་ གྱིབ་ཤིང་ཟེར་ཅིག་ཡོདཔ་ཨིན།
- ཟླ་བ་དཔལ་འབྱོར་འ་ནཱི་དགོ་ལགས་ ཤིང་འདི་ ཏེ་འ་ནཱི་ལུ་ང་བཅས་ཀྱིས་ དེད་དཔེ་ཟེར་ ཏེ་དེད་དཔེ་ཡང་ཨ་ཙི་ཁག་མ་འདྲཝ་ ལྷོདཔ་ཅིག་གསུམ་བཞི་ལྔ་ཅིག་ཡོད་ལགས་ ཏེ་བཟོ་བའི་སྐབས་སུ་ལུ་ཡང་ང་བཅས་ གཅིག་ཧོང་ཐུག་ལས་ཨ་ཙི་ལེབ་ཏེ་ཏེ་འབད་བཟོ་ ཏེ་འ་ནཱི་ཕར་[ཐག་ཐ་?]ཡོད་ས་ལས་ཕར་ ཁོ་ལེབ་ཏེག་ཏེ་གིས་འབད་བཟོ་དགོཔ་ཨིན་ལགས།
- ཟླ་བ་དཔལ་འབྱོར་ཏེ་གཅིག་ཧོང་ཐུག་ལས་ ང་བཅས་འ་ནཱི་ སྦོ་རིལ་རི་འབད་བཟོ་དགོ་བ་ལགས་ ཏེ་འ་ནཱི་ལུ་སྦོ་རིལམོ་ཟེར་ ཏེ་ཨ་ནཱི་སྦོ་རིལམོ་འདི་ང་བཅས་ཨ་ནཱི་ གཟུགས་འབད་རུང་ ན་བཟའ་འབད་རུང་ སྙན་ཁུག་ཡོད་ས་གི་ས་ཁ་ལས་ཕར་ འ་ནཱི་སྦོ་རིལམོ་འདི་ལག་ལེན་འཐབ་ཨིན་ལགས།
- ཟླ་བ་དཔལ་འབྱོར་ཏེ་ཨ་ཙི་ཅིག་ཕར་ནང་ན་གཏིང་སྦོམ་སྦེ་རང་ཤུགས་ཡོད་པའི་གྲས་ཁར་འབད་བ་ཅིན་ ཏེ་ ད་ཅི་གི་འདི་མི་བཏུབ་ལགས། འ་ནཱི་བསྒང་ལས་ང་བཅས་ ཨ་ཙི་རྟ་རྨིག་ཟེར་བའི་བསྒང་ལས་ དེད་དཔེ་གི་སྤྱི་ཏོག་འདི་ཚུ་ཡང་ ཨ་ཙི་ཅིག་སྐེདཔ་ཡར་བཅག་སུ་ཅིག་འབད་ལགས་ ཏེ་འ་ནཱི་ གི་ཁུག་ནང་ན་གཏིང་འདི་ཚུ་བདའ་ཟུན་མས་བ་ལགས་ འ་ནཱི་གིས་ལགས།
- ཟླ་བ་དཔལ་འབྱོར་ཏེ་མ་པ་བཟོ་ཐངས་འདི་ འདི་ཡང་མ་པ་ད་ཅི་གི་དང་ཅོག་རང་འཐད་ལགས་ གཅིག་ཧོང་ཐུག་གི་ཨ་ཙི་ལེབ་ཏེག་ཏེ་འབད་ གཅིག་ཧོང་ཐུག་གི་ཨ་ཙི་སྦོ་རིལ་རི་འབད་ དེ་འབདཝ་ད་ཨ་ཙི་ཅིག་སྐེདཔ་བཅག་སུ་ཅིག་དང་ ཕར་ཕྲང་སུ་ཅིག་ འ་ནཱི་གི་ཁྱད་པར་ཨ་ཙི་ཅིག་ཡོད་ལགས་བར་ན་ལུ།
- ཟླ་བ་དཔལ་འབྱོར་ཏེ་འ་ནཱི་གི་བཟོ་རྣམ་འདི་འབད་བ་ཅིན་ ཏེ་འ་ནཱི་རྟ་རྨིག་ཟེར་ འ་ནཱི་སྦེ་འོངམ་ཨིན་ལགས་ འ་ནཱི་སྦེ་འོང་ལགས་ ཨ་ཙི་shape (དབྱིབས་) འདི་ ད་ཅི་གི་འདི་ཕར་དང་ཚུར་རིངམོ་འབད་ ད་ལྟོ་གི་ཨ་ཙི་ཅིག་བཀུག་སུ་ཅིག་འབད་ལགས། དེ་ལས་འ་ནཱི་གུ་ལས་ང་བཅས་ཀྱི་ཨ་ནཱི་ compass (སྒོར་ཐིག་ཚད་ཤིང་) ང་བཅས་ཚད་བཀལ་ནི་གི་ སྔོན་མ་འབད་བ་ཅིན་ང་བཅས་ སྤག་ཤིང་གིས་འབད་བཟོ་དགོ་ལགས།
- ཟླ་བ་དཔལ་འབྱོར་སྤག་ཤིང་གིས་བཟོ་བའི་སྐབས་སུ་ལུ་ ང་བཅས་ཨ་ནཱི་ ཚད་གཞི་འདི་ ཏེ་སྤག་ཤིང་གཞོག་ཞིན་ན་ གཉིས་གཅིག་ཁར་ [ཁ་འཕྱད་?]རྐྱབ་སྟེ་གིས་འབད་ འ་ནཱི་སྦེ་བཟོཝ་ཨིན་ལགས། ཏེ་འ་ནཱི་འདི་གནམ་མེད་ས་མེད་ང་བཅས་ལུ་ ཁག་ཆེ་ཏོག་ཏོ་ཅིག་ཨ་ནཱི་ཨིན་ལགས། སྐུ་ང་བཅས་སྦོམ་བཞེངས་རུང་ ཆུང་ཀུ་བཞེངས་རུང་ ག་ར་ང་བཅས་ཚད་དང་འཁྲིལ་དགོ་ནི་འདི་གིས་ལགས། ཏེ་ཚད་འ་ནཱི་གིས་འབད་བཟོཝ་ཨིན་ལགས།
- ཟླ་བ་དཔལ་འབྱོར་ཏེ་ད་རེས་ནངས་པར་འདི་ ད་དེང་སང་གི་འབད་ ང་བཅས་ཨ་ཙི་ཇ་མི་ཊི་བོགསི་ geometry box (དབྱིབས་རྩིས་རིག་ཆས་སྒྲོམ) འདི་འོང་པའི་བསྒང་ལས་ ཇ་མི་ཊི་བོགསི་ནང་ན་ལས་ཐོབ་པས་བ་ལགས། ཏེ་འ་ནཱི་ལག་ལེན་འཐབ་སྦེ་ འ་ནཱི་གིས་འབད་ཚད་འཇལ་ ཏེ་འ་ནཱི་གིས་འབད་ལག་ལེན་འཐབ་དོ་ལགས།
- ཟླ་བ་དཔལ་འབྱོར་ཏེ་ང་བཅས་མར་ལས་ སྐུ་པདྨོ་བཟོ་བ་ཅིན་ པདྨོ་ན་ལུ་ཚད་འ་ནེམ་ཅིག་ཟེར་ སྐུ་གཟུགས་འབད་བ་ཅིན་ སྐུ་གཟུགས་འ་ནེ་ཅིག་ཟེར་ དེ་ལས་ཕྱག་གི་འབད་བ་ཅིན་ ཕྱག་གི་ཐོབ་ཚད་འ་ནེམ་ཅིག་པུ་ར་(ག་ར) འ་ནཱི་དང་འཁྲིལ་དགོ་ལགས།
- ཟླ་བ་དཔལ་འབྱོར་ཏེ་ང་བཅས་སྐུ་བཞེངས་པའི་སྐབས་ལུ་ཡང་ སྐུ་ཕིཊ་གང་བཞེངས་ནི་ཨིན་པ་ཅིན་ ཕིཊ་གང་བཞེངས་ནི་གི་དོན་ལས་ ང་བཅས་ཀྱིས་ཧེ་མ་རང་ སྐུ་ག་འདི་བཞེངས་ཏེ་ར་འབད་རུང་ ཧེ་མ་རང་ང་བཅས་ ཤིང་འ་ནཱི་འབད་ ཡར་དང་མར་ཕྱ་སི་སི་འབད་ ཟུར་བཏོན་ འ་ནཱི་སྦེ་ཟུར་བཞི་འབད་ འ་ནཱི་སྦེ་གཞོག་སྟེ་ ང་བཅས་ཁོང་ སྐུ་ལཱ་འབད་བའི་སྐབས་སུ་ལུ།
- ཟླ་བ་དཔལ་འབྱོར་ཏེ་འ་ནཱི་གཞོག་དགོ་མི་འདི་ ང་བཅས་ག་གིས་ར་འབད་རུང་ ང་བཅས་ལུ་སྐུ་འདི་ཚུ་མངག་སྟེ་ ཐོན་པའི་སྐབས་སུ་ལུ་ མཆོད་བཤམ་ནང་ལུ་ ངེའི་མཆོད་བཤམ་ནང་སྐུ་ཨིན་ཅི་བཅུ་གཉིས་ལས་འགལ་མི་ཤོང་པས་ བཅོ་ལྔ་ཤོང་མས་ཟེར་ ཁོང་གིས་ག་མངག་མི་འདི་གུ་ ཏེ་ང་བཅས་ཀྱིས་འ་ནཱི་དང་འདྲན་འདྲ་ ང་བཅས་ཀྱིས་ཨ་ནཱི་ཚད་ཨ་ནཱི་གུ་བཀལ་ཞིན་ན་ འ་ནཱི་གུ་ཀྲིག་ཀྲི་བཀལ་བཏོག་བཞག་ཞིན་ན་ ཏེ་འ་ནཱ་ལས་ ང་བཅས་ཀྱིས་ཚད་དཔྱ་བགོ་སྟེ།
- ཟླ་བ་དཔལ་འབྱོར་ཏེ་སྤྱིར་བཏང་སངས་རྒྱས་ ཞབས་དྲུང་ གུ་རུ་འ་ནཱི་ཚུ་འབད་བ་ཅིན་ ང་བཅས་ཀྱིས་ ཏེ་སྐུ་ཕིཊ་གང་འབད་བ་ཅིན་ ཞལ་རྩིས་བཅུ་གཉིས་འདི་ དཔྱ་བདུན་སྦེ་བགོ་ཞིན་ན་ དཔྱ་བདུན་ན་ལས་སྦེ་བགོ་བཤའ་རྐྱབ་ ཏེ་སྐུ་གཟུགས་ཀྱི་སོ་སོ་བཏོན་ མར་པདྨོ་འདི་སོ་སོ་བཏོན་ ཡར་ཞལ་དབུ་ག་ར་སོ་སོ་འབད་བཏོན་ཏེ།
- ཟླ་བ་དཔལ་འབྱོར་ཏེ་འ་ནཱི་ནང་ལུ་ང་བཅས་ཀྱིས་ འ་ནཱི་སྦེ་ line ཐིག་བྲིས་ཏེ་བཞག་དགོཔ་ཨིན་ལགས་ ནང་ན་ལུ་འཐེན་ཏེ་ ཏེ་འ་ནཱི་སྦེ་འབད་བ་ཅིན་ ཁོང་གི་མར་གྱི་བཞུགས་ཁྲི་འདི་ཨིན་པས་བ་ལགས་ ད་འ་ནཱ་ལུ་པདྨོ་ པདྨོ་གི་འོག་ལས་འབད་ ཏེ་ང་བཅས་སྐྱིལ་ཀྲུང་ སྐྱིལ་ཀྲུང་གུ་ལས་ང་བཅས་སྐེདཔ་ དེ་ལས་ ཡར་ང་བཅས་ཐུགས་སྨད་ དེ་ལས་ ཐུགས་སྟོད་ཟེར་ དེ་ལས་ ཏེ་མགྲིན་པ་ མགྲིན་པ་སོར་བཞི་བཞག་ དེ་ལས་ཞལ་ དབུ་ཟེར་ ཨ་ནཱི་ ཚད་འ་ནཱི་སྦེ་བཟོ་དགོཔ་ཡོད་ལགས།
- ཟླ་བ་དཔལ་འབྱོར་ཏེ་འ་ནཱི་ཚད་བཟོ་བཞག་པ་ཅིན་ང་བཅས་ སྐུ་འདི་ག་གིས་རང་མངག་སྟེ་ཐོན་སོང་རུང་ ང་བཅས་ཀྱི་ཚད་ཐིག་མ་པ་ལས་རང་མི་ཤོར་ འ་ནཱི་ནང་ན་ཀྲིག་ཀྲི་ཚུད་སྡོད་འོང་བ་ལགས། འ་ནཱི་འབད་ནི་དེ་གིས་ ཏེ་འ་ནཱི་ཚད་བཟོ་དགོ་མི་དེ་ཡང་འ་ནཱི་ཨིན་ཟེར་ ཞུ་ནི་ལགས།
- ཟླ་བ་དཔལ་འབྱོར་དེ་ལས་ གཅིག་ང་བཅས་འཇིམ་བཟོཔ་དང་གཅིག་ཁར་ ལཱ་འབྲེལ་བ་ག་ཅི་ཡོདཔ་སྨོ་ཟེར་བ་ཅིན་ ང་བཅས་ཨ་ནཱི་ cement (རྩི་ས) པ་ཏྲ་བརྐོ་ནི་ཡོད་བ་སྨོ་ལགས? འ་ནཱི་རྩི་ས་གི་གཅིག་ཡང་པ་ཏྲ་བརྐོ་ནི་ཡོད་ལགས།
- ཟླ་བ་དཔལ་འབྱོར་ཏེ་མ་པ་ནཱ་ལྷབ་པའི་སྐབས་སུ་ལུ་འདི་ ང་བཅས་ཀྱི་ལྷབ་ནི་མེད་ལགས་ རྩི་ས་གུ་ ཏེ་ཨིན་རུང་ཡང་ ང་བཅས་ཀྱིས་ ལཱ་འབད་བའི་སྐབས་སུ་ལུ་འདི་ ང་བཅས་ཀྱི་ ད་ལྷ་ཁང་དང་ ག་ཏེ་འབད་རུང་ཏེ་ building (སྒྲིང་ཁྱིམ) ཨ་ནཱི་ཁྱིམ་སྦོམ་རྐྱབ་ས་ལས་ཕར་ ཀ་ཆེན་གཞུ་འདི་ཚུ་ང་བཅས་ཀྱིས་ རྩི་ས་གི་པ་ཏྲ་བརྐོ་ནི་ཡོད་ལགས་ ཏེ་འ་ནཱི་ཅིག་ཡང་ ང་བཅས་ཁོང་གིས་འབད་ཚུགསཔ་ ཟེར་ཞུ་ནི་ལགས།
- ཟླ་བ་དཔལ་འབྱོར་ཏེ་འདི་དང་གཅིག་ཁར་ད་རུང་ གཅིག་ང་བཅས་འཇིམ་བཟོཔ་དང་གཅིག་ཁར་འབྲེལ་བའི་གི་ལཱ་གཅིག་ ང་བཅས་ཀྱི་འགན་ཁུར་དང་གཅིག་ཁར་ ང་བཅས་འབགཔ་ཅིག་བཟོ་ནི་ཡོད་ལགས། ཏེ་ད་ལྟོ་ནཱ་འདི་ ང་བཅས་ཀྱིས་སློབ་སྟོན་འབད་མ་ཚུགས་ལགས་ བར་ན་སྐོར་ལས་ལུས་སོ་ཡི་ལགས།
- ཟླ་བ་དཔལ་འབྱོར་ཏེ་སྔོན་མ་འབད་བ་ཅིན་ ང་བཅས་རས་འབགཔ་ཟེར་ རས་འབགཔ་ཟེར་མི་འདི་ཡང་ང་བཅས་ དང་ཕུ་ང་བཅས་ཀྱི་ ཏེ་ག་ཏེ་རང་འབད་རུང་ རྫོང་གཞིས་ནང་ལས་ཕར་འཆམ་རྐྱབ་ནི་གི་འབགཔ་འདི་ ཏེ་མངམ་རང་ཨ་ནཱི་རང་ལག་ལེན་འཐབ་དོ་ཟེར་ཞུཝ་ཨིན་ལགས།
- ཟླ་བ་དཔལ་འབྱོར་ཏེ་འདི་ཡང་ག་ཅི་སྨོ་ཟེར་བ་ཅིན་ ང་བཅས་ཨ་ནཱི་འབགཔ་འདི་འབད་བ་ཅིན་ རས་འབགཔ་འདི་ ལོ་ག་དེམ་ཅིག་མངམ་ཡར་སོང་རུང་ དེ་ལས་ཡར་ཁྱིམ་མཐོ་ཚད་ག་བཟུམ་ཅིག་ཡོད་དེ་འབད་རུང་ཡང་ ལགཔ་ལས་ཤོར་སོང་པ་ཅིན་ ཁོ་ལུ་བཅག་ནི་དང་དཀྲུམ་ནི་ག་ཅི་ཡང་མེདཔ་ཨིན་ལགས།
- ཟླ་བ་དཔལ་འབྱོར་མེད་མི་འདི་ག་ཅི་སྨོ་ཟེར་བ་ཅིན་ ང་བཅས་ཧེ་མ་ནང་ན་གི་ rough shape (དབྱིབས་རགས་ཙམ་) འདི་ ང་བཅས་ས་གིས་འབད་བཟོ་ དེ་ལས་ས་གིས་བཟོ་ཞིན་ན་ ས་གི་ཐོག་ཁ་ལུ་ང་བཅས་ཀྱི་འདེལ་ཤོག་སྦྱར་ འདེལ་ཤོག་ཚར་གཅིག་སྦྱར་ཞིན་ན་ འདེལ་ཤོག་ཐོག་ཁ་ལུ་ དེ་ལས་ང་བཅས་ཀྱི་ཨ་ནཱི་ རས་སྦྱར་ རས་སྦྱར་ཟེར་སླབ་ཨིན་ལགས་ ཨ་ནཱི་ཁ་ཤ་སྦྱྲར་ནི་ཡོདཔ་ཨིན་ལགས།
- ཟླ་བ་དཔལ་འབྱོར་ཏེ་ཁ་ཤ་འདི་ཡུདཔ་ཅིག་ ཚར་བརྒྱད་དགུ་དགུ་རེ་ ཨ་ནཱི་འབད་བཏོག་ཞིནམ་ད་ཆུང་ཀུ་འབད་ ཚར་ཡུདཔ་ཅིག་བརྒྱད་བརྒྱད་དགུ་དགུ་རེ་སྦྱར་ཡི་ར་སྐམ་བཞག་སྦེ་ ཏེ་སྐམ་ཅིག་ང་བཅས་ཐོཝ་བླུགས་ མར་ལས་ས་འདི་ཕར་བཏོན་བཏང་ ས་བཏོན་ཞིན་ན་འ་ནཱི་འབགཔ་འདི་གི་ཐོག་ཁ་ལུ་ ང་བཅས་ལྕགས་མེ་བཏང་ཞིན་ན་ ལྕགས་བསྲེག་རྐྱབ་ཟེར་ ལྕགས་བསྲེག་རྐྱབ་ ཏེ་འ་ནཱི་གི་ཐོག་ཁར་ last (མཇུག་) ང་བཅས་ཀྱི་མཇུག་འདི་ཕར་ གཞུང་འདི་ ག་ཅི་གིས་བཏངམ་སྨོ་ཟེར་བ་ཅིན་ ང་བཅས་ཤིང་གི་ཕྱེ་དང་ ང་བཅས་ཨ་ནཱི་སྤོས་ནང་བླུགས་མི་གི་རྩི།
- ཟླ་བ་དཔལ་འབྱོར་དེ་ལས་སྤྱིན་ འ་ནཱི་གསུམ་ གཅིག་ཁར་སླ་བསྲེ་ཞིན་ན་ འ་ནཱི་གིས་འབད་ finishing ཧུམ་ཆ་བཏོན་ཏེ་ ང་བཅས་ཁོ་གི་བཟོ་འདི་ Last (མཇུག་ལུ་) ཞུན་དག་འདི་འ་ནཱི་གིས་འབད་སྦེ་ ཏེ་འ་ནཱི་འབགཔ་འདི་ གནམ་མེད་ས་མེད་སྤུས་ཚད་ལྡན་ཏོག་ཏོ་ཅིག་ཨིན་ལགས།
- ཟླ་བ་དཔལ་འབྱོར་འ་ནཱི་འབད་ནི་དེ་གིས་ འབགཔ་ད་ཡང་ ཡང་འཕྲོས་འཕྲོས་ དེ་ལས་ང་བཅས་བཅག་ནི་ཡང་མེད་ ཉེན་ཁ་ཡང་ཆུང་སུ་ དེ་ལས་འཆམ་རྐྱབ་ད་ཡང་བདེ་ཏོག་ཏོ་སྦེ་ རྫོང་གཞིས་ཚུ་ནང་ལས་ཕར་དེ་བསྒང་འབད་བ་ཅིན་ འ་ནཱི་བཟུམ་ལེ་ཤ་ཡོད་ ཟེར་ཞུ་ནི་ཨིན་ལགས།
- ཟླ་བ་དཔལ་འབྱོར་ཏེ་ད་ལྟོ་ང་བཅས་ནཱ་ལུ་ ཨ་ནཱི་སྦྱོང་བརྡར་འདི་ཁོང་འཇིམ་བཟོཔ་འདི་ཚུ་གིས་ ག་ཅི་རང་འབད་དོ་ཟེར་བ་ཅིན་ ཏེ་ཁོང་གིས་ ལོ་དང་པ་ནང་འབད་བ་ཅིན་ཁོང་གིས་ སངས་རྒྱས་ ང་བཅས་ལྷམ་པ་གཉིས་བཞེངས་ནི་ཡོད་ལགས། ཏེ་ལྷམ་པ་གཅིག་འདི་ང་བཅས་ད་ལྟོ་ ཡར་ང་བཅས་ར་གི་ཡར་ buddha point (ཀུན་གསལ་ཕོ་བྲང་) གི་འ་ནཱི་སངས་རྒྱས་འདི་འབད་བ་ཅིན་ ཁོ་ན་བཟའ་ཨ་ཙི་ཅིག་འཇམ་ཏོང་ཏོ་སྦེ་ འགོ་དང་པ་འགོ་བཙུགས་པའི་སྐབས་སུ་ལུ་ ན་བཟའ་[ལུས་བཟོ་?]ཟེར་ འ་ནཱི་གིས་འགོ་བཙུགསཔ་ཨིན་ལགས།
- ཟླ་བ་དཔལ་འབྱོར་དེ་ལས་འདི་གི་ཤུལ་གི་ན་ལས་ ཨ་ཙི་ཅིག་ཁོང་ ཨ་ཙི་ལཱ་ཁག་དྲག་སྦེ་ དེ་བསྒང་ལས་ང་བཅས་སངས་རྒྱས་ཆོས་གོས་རྣམ་གསུམ་བཞེས་ཏེ་ ན་བཟའ་ཨ་ཙི་རྒྱས་པ་འབད་ ཏེ་སངས་རྒྱས་ཤཱཀྱ་ཐུབ་པ་གི་ འ་ནཱི་ལྷབ་དགོ་ལགས། ཏེ་སངས་རྒྱས་ཤཱཀྱ་ཐུབ་པ་གི་ཤུལ་ལས་ ལོ་གཉིས་པ་ནང་ལྷོད་པའི་བསྒང་ལས་ ཏེ་ཁོང་གིས་ཕྱག་རྡོར་ལྷབ་ནི་ཡོད་ལགས།
- ཟླ་བ་དཔལ་འབྱོར་ད་ཕྱག་ན་རྡོ་རྗེ་དང་གཅིག་ཁར་ ང་བཅས་ཀྱི་རྗེ་བཙུན་སྒྲོལ་མ་ ཏེ་སྒྲོལམ་འདི་ཡང་ ང་བཅས་ཀྱི་ཨ་ནཱི་ green Tara འདི་ལྷབ་ཨིན་ལགས་ད་ལྟོ་ཁོང་གིས་ སྒྲོལ་ལྗང་འདི་ལགས། དེ་ལས་ལོ་གསུམ་པ་ནང་ལྷོད་པའི་བསྒང་ལས་ ཏེ་ལོ་གསུམ་པ་འདི་ཚུ་གིས་འདི་ ཞབས་དྲུང་དང་ ཏེ་དེ་ལས་ཁྲོས་མ་ འ་ནཱི་ལྷབ་ནི་ཡོད་ལགས།
- ཟླ་བ་དཔལ་འབྱོར་ཏེ་ད་ཁོང་གིས་ལོ་བཞི་པ་ནང་ལྷོད་པའི་བསྒང་ལས་འདི་ ཏེ་ཁོང་གིས་ གུ་རུ་དང་ ཏེ་གུ་རུ་གཅིག་ཁ་ལུ་ དེམ་ལྷབ་ནི་ཡོད་ལགས་ ང་བཅས་ཀྱི་ཚེ་རིངམོ་འདི་ལགས། དེ་ལས་ ཡར་ལོ་ལྔ་པ་ནང་ལྷོད་པའི་བསྒང་ལས་ ང་བཅས་ཀྱི་རྣམ་སྲས་ རྣམ་སྲས་དང་གཅིག་ཁར་ དེ་ལསན་ང་བཅས་ཀྱི་ཕུརཔ་ལགས། ཏེ་ཡར་ལོ་དྲུག་པ་ནང་ལྷོད་པའི་བསྒང་ལས་ ང་བཅས་ཨ་ནཱི་བཅུ་གཅིག་ཞལ་འདི་ལགས་ ཏེ་བཅུ་གཅིག་ཞལ་ཁོ་གི་སྐུ་གཟུགས་ ཨ་ཙི་ལཱ་མང་དྲག་ཡོད་མི་ལགས་ ཕྱག་མངམ་ཞལ་མངམ་འབད་ནི་དེ་གིས་ ང་བཅས་ཡར་ལོ་དྲུག་པ་ནང་ལྷོད་པའི་བསྒང་ལས་ བཅུ་གཅིག་ཞལ་འདི་འབད་དགོ།
- ཟླ་བ་དཔལ་འབྱོར་ཏེ་བཅུ་གཅིག་ཞལ་དང་གཅིག་ཁར་ ད་རུང་ང་བཅས་ཀྱི་ ཨ་ནཱི་སངས་རྒྱས་ཀྱི་རྒྱབ་ཡོལ་གནམ་མེད་ས་མེད་ལཱ་ཁག་དྲག་ཡོདཔ་ཨིན་ལགས་ རྒྱན་སྣ་དྲུག་ཟེར་ ཏེ་འ་ནཱི་ཡང་འདི་དང་གཅིག་ཁར་ ཏེ་བཅུ་གཅིག་ཞལ་འདི་ ཕྱག་སྟོང་སྤྱན་སྟོང་སྦེ་ རྒྱབ་ཡོལ་ནང་ལུ་ ཕྱག་སྟོང་ཕྲག་གཅིག་ ཏེ་འ་ནཱི་ཡང་པུ་ར་ (ག་ར་)གཅིག་ཁར་འབད་ ཏེ་འ་ནཱི་ལས་ལྷབ་སྦེ་མཇུག་བསྡུཝ་ཨིན་ལགས། ཏེ་འདི་དང་གཅིག་ཁར་མཇུག་བསྡུཝ་ད་ལུ་ ཁོང་གིས་ སྐུ་རྐྱངམ་ཅིག་ལྷབ་ནི་མེན་ལགས་ ད་རུང་འདི་དང་གཅིག་ཁར།
- ཟླ་བ་དཔལ་འབྱོར་བར་ན་སྐོར་ལས་ང་བཅས་ རི་མོ་ཨ་ཙི་རེ་ལྷབ་དགོ་ལགས། རི་མོ་ལྷབ་དགོ་མི་འདི་ཡང་ ཏེ་ཁོང་སྐུ་གི་ལཱ་འབད་བའི་སྐབས་སུ་ལུ་ ང་བཅས་ཚད་ལེནམ་ད་ཡང་འཇམ་མས་ དེ་ལས་ཕར་བཟོཝ་ད་ཡང་ སྙན་ཁུག་འདི་ཡང་ཨ་ཙི་རི་མོ་ཤེས་པ་ཅིན་ ཏེ་རི་མོ་འདི་གིས་འབད་ ང་བཅས་སྙན་ཁུག་ཨ་ཙི་ལེགས་ཤོམ་སྦེ་ འགྱོ་བཏུབ་པས་བ་ལགས་སྐུ་ན་ལུ།
- ཟླ་བ་དཔལ་འབྱོར་འ་ནཱི་འབད་ནི་དེ་གིས་ རི་མོ་ཅིག་ཡང་ལྷབ་ནི་ཡོད་ལགས། ཏེ་དེ་ལས་ཁོང་གིས་ ང་བཅས་ནཱ་བཟོ་རིག་དང་འབྲེལ་བའི་གི་ ཨ་ཙི་མངམ་ ང་བཅས་ཆོས་དང་འབྲེལ་བ་ཡོད་ནི་དེ་གིས་ རྫོང་ཁ་གི་ཆོས་ཚན་ཅིག་ཡང་ཡོད་ལགས་ རྫོང་ཁ་ཡང་ལྷབ་དགོ་ལགས་བར་ན་སྐོར་ལས།
- ཟླ་བ་དཔལ་འབྱོར་དེ་ལས་ འཕྲལ་འཕྲལ་ང་བཅས་ར་སྐུ་དང་གཅིག་ཁར་ ད་རྩིས་རེ་བཏོན་ ཡར་དང་མར་ག་ཅི་གུ་ཅི་འབད་དགོཔ་འདི་ ད་ང་བཅས་ཀྱི་ ད་རྒྱལ་ཁབ་ཀྱི་ ཏེ་འགྱུར་བ་དང་འཁྲིལ་ཏེ་ ད་ང་བཅས་ཀྱི་ ཁོང་གིས་ ད་ computer (གློག་རིག་) གི་ཨ་ཙི་རེ་ལྷབ་ནི་ཡོད་ལགས། གློག་རིག་གི་ཅིག་ཡང་འགྱོ་དགོ་ལགས་ གློག་རིག་སློབ་ཚན་ཅིག་ཡང་ཡོད།
- ཟླ་བ་དཔལ་འབྱོར་ཏེ་དེ་ལས་ ང་བཅས་ར་གི་ནཱ་གི་ ཏེ་དྲོ་པ་གི་ལས་རིམ་འདི་ཡང་ ཁོང་གིས་ཐུན་ལས་འགོ་བཙུགས་ ནཱ་ hostel (ཉལ་ཁྱིམ་) ཡོདཔ་ཨིན་ལགས་ ཁོང་ནཱ་ ནཱ་ལུ་སྡོད་མི་ལགས་ དེ་ལས་ ལ་ལུ་ཅིག་ day scholar (ཉིན་ཆོས་ལྟ་མི་) ཕྱི་ཁར་འགྱོ་མི་ ཏེ་ནང་ན་སྡོད་མི་ཚུ་འདི་ དྲོ་པ་ཐུན་ལས་སྦེ་རང་འགོ་བཙུགས་ཏེ་ ཕྱི་རུ་ཡང་ཐུན་བཏང་སྟེ་གིས་ འ་ནཱི་སྦེ་མཇུག་བསྡུ་ ཏེ་ནཱ་འདི་ འ་ནཱི་སྦེ་འབད་དགོ་ ཟེར་ཞུ་ནི་ཨིན་ལགས། ལགས་སོ་ལགས།། །།


text:
LibreOffice 7.4 Help
ཁྱོད་ཀྱི་ཡིག་ཆ་ནང་ ཀོམ་བོ་སྒྲོམ་ ཡང་ན་ ཐོ་ཡིག་གི་སྒྲོམ་ཅིག་བཙུགས་པ་ཅིན་ ཝི་ཛརཌི་དེ་ རང་བཞིན་གྱི་འགོ་བཙུགསཔ་ཨིན། འ་ནི་ཝི་ཛརཌི་འདི་གིས་ཁྱོད་ལུ་ ཕན་ཚུན་འབྲེལ་ལྡན་གྱིས་ བརྡ་དོན་ག་དེ་སྟོནམ་ཨིན་ན་ གསལ་བཀོད་འབད་བཅུགཔ་ཨིན།
ཁྲོད་ཀྱི་ཝི་ཛརཌི་འདི་རང་བཞིན་གྱིས་འགོ་བཙུགས་མ་བཅུག་པར་ བཞག་ནི་ལུ་ ཝི་ཛརཌི་ ཨཱོན་/ཨཱོཕ་གི་ངོས་དཔར་དེ་ ལག་ལེན་འཐབ་བཏུབ།
ཀོམ་བོ་སྒྲོམ་དང་ཐོག་ཡིག་སྒྲོམ་ཚུ་གི་དོན་ལུ་ ཝི་ཛརཌི་འདི་ ཁོང་རའི་མཐའ་མཇུག་གི་རིམ་པ་ནང་ གཅིག་དང་གཅིག་གི་བར་ན་ ཁྱད་པར་ཞུགསཔ་ཨིན། འ་ནཱི་ཁྱད་པར་ཞུགས་དགོ་མི་འདི་ ཚད་འཛིན་ས་སྒོ་ཚུ་གི་ རང་བཞིན་ལས་བརྟེན་ཨིན་:
ཐོ་ཡིག་གི་སྒྲོམ་ཚུ།
ཐོ་ཡིག་སྒྲོམ་གྱི་གནད་དོན་གྱི་ཐད་ལུ་ ལག་ལེན་པ་འདི་གིས་ ཧྲིལ་བུ་ཚུ་གི་ཐོ་ཡིག་ནང་ལས་ ཐོ་ཡིག་ཅིག་སེལ་འཐུ་འབདཝ་ཨིན། འ་ནཱི་ཧྲིལ་བུ་འདི་ཚུ་ གནད་སྡུད་གཞི་རྟེན་གྱི་ཐིག་ཁྲམ་ནང་ སྲུངས་བཞག་འབད་ཡོདཔ་ཨིནམ་དང་ ཐོ་ཡིག་གི་སྒྲོམ་བརྒྱུད་དེ་ ལེགས་བཅོས་འབད་མི་བཏུབ།
མཐུད་མོངས་ཀྱི་ ལམ་ལུགས་བཟུམ་ཅིག་སྦེ་ གནད་སྡུད་གཞི་རྟེན་གྱི་ཐིག་ཁྲམ་ འབྲི་ཤོག་ནང་མཐོང་ཚུགས་པའི་ཐོ་ཡིག་གི་ ཐོ་བཀོད་་འདི་ཚུ་ཡོད་མི་དེ་ འབྲི་ཤོག་དེ་བརྟེན་པའི་ ཐིག་ཁྲམ་དེ་མེན། འབྲི་ཤོག་ནང་གི་ཐོ་ཡིག་གི་སྒྲོམ་འདི་ཚུ་ གཞི་བསྟུན་འདི་ཚུ་ལག་ལེན་འཐབ་ཐོག་ལས་ ལཱ་འབདཝ་ཨིན་ འདི་ཡང་ མཐོང་ཚུགས་པའི་ཐོ་ཡིག་ ཐོ་བཀོད་ཀྱི་གཞི་བསྟུན་འདི་ཚུ་ འབྲི་ཤོག་གི་ཐིག་ཁྲམ་ནང་ (གནས་གོང་ཚུ་གི་ ཐིག་ཁྲམ)གནས་ཡོདཔ་ཨིནམ་དང་ ལག་ལེན་པ་འདི་ཚུ་གིས་ ཐོ་ཡིག་ནང་ལས་ ཐོ་བཀོད་ཅིག་སེལ་འཐུ་འབད་ཞིནམ་ལས་ སྲུངས་བཞག་འབད་བ་ཅིན་ གནས་གོང་གི་ཐིག་ཁྲམ་ནང་ལུ་ཡང་ ཐོ་བཀོད་འབདཝ་ཨིན། གཞིས་བསྟུན་གྱི་གནས་གོང་ཚུ་ བརྒྱུད་དེ་ ཐོ་ཡིག་གི་སྒྲོམ་འདི་ཚུ་གིས་ འབྲེལ་མཐུད་ཡོད་པའི་ཐིག་ཁྲམ་ཅིག་ནང་ལས་ ད་ལྟོའི་འབྲི་ཤོག་གི་ཐིག་ཁྲམ་ལུ་ གནད་སྡུད་ཅིག་ བཀྲམ་སྤེལ་འབད་བཏུབ་ཨིན། འདི་འབདཝ་ལས་ ཐོ་ཡིག་སྒྲོམ་ཝི་ཛརཌི འདི་གིས་ ཚད་འཛིན་གྱི་ས་སྒོ་འདི་གིས་ གནད་སྡུད་གཞི་རྟེན་ས་སྒོ་གི་ རྒྱས་བཤད་འབད་ཡོད་པའི་ ཐོ་ཡིག་ ས་སོ་ཐིག་ཁྲམ་ལུ་གནས་ཡོད་མི་ གཅིག་ནང་ལས་ འབྲི་ཤོག་དེ་བསྟུན་འབད་མི་བཀྲམ་སྟོན་འབད་བཏུབ་ནིའི་དོན་ལུ་ གནད་སྡུད་གཞི་རྟེན་གྱི་ཐིག་ཁྲམ་གཉིས་ འབྲེལ་མཐུད་འབད་བཅུགཔ་ཨིན།
ཐིག་ཁྲམ་གཞན་མི་ཚུ་ནང་ དགོས་མཁོ་ཡོད་པའི་ ས་སྒོ་འདི་ཚུ་ ས་སྒོ་གི་མིང་ཚུ་(ཚད་འཛིན་གྱི་འབྱུང་ཁུངས)ལག་ལེན་འཐབ་ཐོག་ལས་ འཛོལ་ཞིབ་འབདཝ་ཨིནམ་དང་ དེ་ལས་ས་སྒོ་འདི་ཚུ་རིམ་བཞིན་མཇུག་བསྡུ་འོང་། ས་སྒོ་གི་མིང་དེ་མ་ཐོབ་པ་ཅིན་ ཐོ་ཡིག་འདི་སྟོངམ་སྦེ་ལུས་འོང་། ཐོ་ཡིག་ས་སྒོ་འདི་ལུ་ འབྲེལ་ལམ་ཡོད་པའི་ ཀེར་ཐིག་ཚུ་ལུ་ཡོད་པ་ཅིན་ ཐིག་ཁྲམ་གཞན་མི་གི་ ཀེར་ཐིག་དང་པམ་འདི་ འགོ་དང་པ་སྟོན་ཡོདཔ་ལས་ འདི་ཚུ་འདྲི་དཔྱད་མེད་པར་ལག་ལེན་འཐབ་འོང་།
རྩོམ་འབྲི་གི་ཐིག་ཁྲམ་ཅིག་ལུ་ དཔེར་ན་ བཀྲམ་སྤེལ་བ་གི་ ཨང་གྲངས་ཅིག་ཡོད་པ་ཅིན་ ཐོ་ཡིག་གི་སྒྲོམ་འདི་ བཀྲམ་སྤེལ་བའི་ཐིག་ཁྲམ་ནང་ལས་ བཀྲམ་སྤེལ་བའི་མིང་བཀྲམ་སྟོན་འབད་ནི་ལུ་ "Supplier number"འབྲེལ་ལམ་འདི་ལག་ལེན་འཐབ་བཏུབ་ཨིན། ས་སྒོ་འབྲེལ་ལམ་གྱི་ཤོག་ལེབ་ཚུ་གུར་ ཝི་ཛརཌི་འདི་གིས་ཁྱོད་ལུ་ འ་ནཱི་འབྲེལ་ལམ་དེ་ལུ་ དགོས་མཁོ་ཡོད་པའི་ སྒྲིགས་སྟངས་ཚུ་གི་བསྐོར་ལས་འདྲི་འོང་།
ཀོམ་བོའི་སྒྲོམ་ཚུ།
ཀོམ་བོ་སྒྲོམ་ཚུ་ནང་འབད་བ་ཅིན་ ལག་ལེན་པ་འདི་ཚུ་གིས་ ཐོ་ཡིག་ཐོ་བཀོད་ཚུ་ནང་ལས་ ཐོ་བཀོད་ཅིག་སེལ་འཐུ་འབད་བཏུབ་ ཡང་ན་ ཚིག་ཁོང་ར་ཆ་ཁྱབ་རང་ཐོ་བཀོད་འབད་བཏུབ། ལག་ལེན་པ་འདི་ཚུ་གིས་སེལ་འཐུ་འབད་བཏུབ་པའི་ ཐོ་ཡིག་གི་འབྲི་ཤོག་སྦེ་བྱིན་ཡོད་མི་ ཐོ་ཡིག་ཧྲིལ་བུམ་འདི་ཚུ་ གནད་སྡུད་གཞི་རྟེན་གྱི་ ཐིག་ཁྲམ་གང་རུང་གཅིག་ནང་ལས་འཐོན་འོང། འབྲི་ཤོག་ ཡང་ན་ གནད་སྡུད་གཞི་རྟེན་ནང་ སྲུངས་བཞག་འབད་ཛུགས་ནིའི་དོན་ལུ་ ལག་ལེན་པ་འདི་ཚུ་གིས་ སེལ་འཐུ་ ཡང་ན་ ཐོ་བཀོད་འབད་མི་ ཐོ་བཀོད་འདི་ཚུ་།
ཀོ་བོ་སྒྲོམ་ཚུ་གིས་ ཐིག་ཁྲམ་ག་གི་ གནད་སྡུད་གའབད་རུང་ བཀྲམ་སྟོན་འབད་བཏུབ། ད་ལྟོའི་འབྲི་ཤོག་གི་ཐིག་ཁྲམ་དང་ ཐིག་ཁྲམ་གི་གནས་གོང་ ཀོམ་བོ་སྒྲོམ་(ཐོ་ཡིག་གི་སྒྲོམ) ནང་བཀྲམ་སྟོན་འབད་ནི་ཨིན་མི་བར་ན་ ཐད་ཀར་འབྲེ་མཐུད་འདི་དགོས་མཁོ་མེདཔ་ཨིན། ཀོ་བོ་སྒྲོམ་འདི་ གཞི་བསྟུན་དང་གཅིག་ཁར་ལཱ་མི་འབད། ལག་ལེན་པ་འདི་གིས་ གནས་གོང་ཅིག་ ཐོ་བཀོད་ ཡང་ན་ སེལ་འཐུ་འབད་ཞིནམ་ལས་ སྲུངས་བཞག་འབད་བ་ཅིན་ ངོ་མ་སྦེ་བཀྲམ་སྟོན་འབད་ཡོད་མི་ གནས་གོང་འདི་ འབྲི་ཤོག་ཐིག་ཁྲམ་ནང་ལུ་ ཐོ་བཀོད་འབད་འོང་། འབྲི་ཤོག་ཐིག་ཁྲམ་དང་ ཐོ་ཡིག་ཐིག་ཁྲམ་གྱི་ བར་ན་ འབྲེལ་མཐུད་མེདཔ་ལས་ ས་སྒོ་འབྲེལ་ལམ་གྱི་ ཐིག་ཁྲམ་འདི་ ནཱ་ལུ་མི་འབྱུང་།
ཐོག་ཡིག་སྒྲོམ་གྱི་ཐད་ཁ་ ཁྱོད་ཀྱི་ཐོ་བཀོད་འདི་ཚུ་ ཐོ་ཡིག་ནང་ལས་སེལ་འཐུ་འབད་ཞིནམ་ལས་ འདི་ཚུ་ཐིག་ཁྲམ་ཐོ་ཡིག་ནང་ལུ་ སྲུངས་བཞག་འབདཝ་ཨིན། ཀོམ་བོ་སྒྲོམ་གྱི་ཐད་ཁ་ལྷོདཔ་ད་ ཁྱོད་ཀྱི་ འབྲི་ཤོག་གི་(གནས་གོང་ཚུ་གི་ ཐོ་ཡིག) གནད་སྡུད་གཞི་རྟེན་གྱི་ཐིག་ཁྲམ་ལུ་ འབྲི་བཏུབ་མི་ ཁ་སྐོང་ཚིག་ཡིག་འདི་ཚུ་ ཁ་སྐོང་རྐྱབ་བཏུབ་དང་ རེ་འདོད་བསྐྱེད་དོ་བཟུམ་སྦེ་རང་ གསོག་འཇོག་འབདཝ་ཨིན འ་ནཱི་ལས་འགན་འདི་གི་དོན་ལུ་ ཀོམ་བོ་ སྒྲོམ་ ཝི་ཛརཌི འདི་ལུ་ གནད་སྡུད་ ལས་སྦྱོར་འབད་ནིའི་ ཤོག་ལེབ་འདི་ མཇུག་གི་ཤོག་ལེབ་སྦེ་ ཡོདཔ་ཨིན་ ཐོ་ཡིག་སྒྲོམ་ཚུ་གི་ཐད་ཁ་ འ་ནཱི་ཤོག་ལེབ་འདི་མི་སྡོད། ནཱ་ལུ་ ཁྱོད་ཀྱི་ཐོ་བཀོད་འབད་ཡོད་མི་འདི་ གནས་གོང་ཐིག་ཁྲམ་ནང་ སྲུངས་བཞག་འབད་ནི་ཨིན་ན་ མེན་ན་ ཐོ་བཀོད་འབད་ཚུགས།


text:
༉ ཁ་ཙ་ བསམ་གྲུབ་ལྗོངས་མཁར་ལུ་ བདེ་སྲུངཔ་སྐྱེལ་མ་༣ དང་ སྣུམ་འཁོར་ཊཱག་དེད་གཡོགཔ་༢ ཀྱིས་ མནོ་བཞིན་བསམ་བཞིན་སྦེ་མེན་རུང་ སྐྱེལ་མའི་ཞབས་ཏོག་གི་ ཚད་ལྡན་ལག་ལེན་བྱ་སྒོ་དང་ འགལ་ཡོད་མི་ལུ་བརྟེན་ ཉིན་གྲངས་༢༡ གི་དོན་ལུ་ ཟུར་བཞག་ནང་བཞག་ནུག།
དེ་ཡང་ སྤྱི་ཟླ་༢ པའི་ཚེས་༣ ལུ་ སྣུམ་འཁོར་གྱི་ སྲུང་སྐྱོབ་སྐྱེལ་མ་སྦེ་སོང་མི་ བདེ་སྲུངཔ་༣ དང་དེད་གཡོགཔ་༢ དང་གཅིག་ཁར་ ཕུན་ཚོགས་གླིང་ལས་ བསམ་གྲུབ་ལྗོངས་མཁར་ལུ་ འོང་ཡོདཔ་ཨིན་པས།
གནད་དོན་དེ་གི་སྐོར་ལས་ ཤེས་རྟོགས་བྱུང་མི་ཚུ་གིས་ བཤད་མི་དང་འཁྲིལཝ་ད་ སྤྱི་ཚེས་༣ ལུ་ ཕུན་ཚོགས་ལས་ འོང་པའི་སྐབས་ རྒྱ་གར་གྱི་ ས་མཚམས་ཁྲོམ་ཇའི་སྒང་ལུ་ སྣུམ་འཁོར་ལེ་ཤ་ ཐོགས་ལུསཔ་ལས་ འབྲུག་པའི་ཊཱག་ཅིག་དང་ རྒྱ་གར་གྱི་ བའི་ཡེག་༢ ཐུག་རྐྱེན་བྱུངམ་ད་ རྩོད་རྙོགས་ཐོན་ཏེ་ ནང་འགྲིག་འབད་བའི་སྐབས་ འབྲུག་པའི་དེད་གཡོགཔ་དེ་ རྒྱ་གར་གྱི་ བའི་ཡེག་༼སྣུམ་འཁོར་འཁོར་ལོ་གཉིསམ༽ བཏང་མི་དང་གཅིག་ཁར་ འབྲེལ་བ་འཐབ་ཡོདཔ་ཨིན་པས།
གནས་ཚུལ་བྱིན་མི་ཚུ་གིས་ སླབ་མིའི་ནང་ རྒྱ་གར་གྱི་ བའི་ཡེག་བཏང་མི་དེ་ལུ་ དངུལ་ཀྲམ་༧༠༠ བྱིན་ཐོག་ ནང་འགྲིགས་འབད་ཡོད་རུང་ འབྲུག་པའི་དེད་གཡོགཔ་དེ་ རྒྱ་གར་གྱི་ མི་དང་གཅིག་ཁར་ འབྲེལ་བ་འཐབ་ཡོདཔ་ལས་ ཟུར་བཞག་འབད་དགོ་མི་ལུ་བརྟེན་ འབྲེལ་བ་ཅན་དང་གཅིག་ཁར་ཡང་ འབྲེལ་བ་མ་འཐབ་པར་ འོང་ནུག་ཟེར་ཨིན་པས།
དེ་བཟུམ་སྦེ་ ཕྱི་རུའི་ཆུ་ཚོད་ཕྱེད་དང་༥ དེ་ཅིག་ཁར་ རྒྱ་གར་ཨ་སམ་གྱི་ས་གནས་ བིཇ་ནི་ཟེར་སར་ ད་རུང་ འབྲུག་པའི་ཊཱག་གཞན་ཅིག་དང་ རྒྱ་གར་གྱི་ སྣུམ་འཁོར་གེ་རེནཌ་ཨའི་ཊེན་དང་ཐུག་རྐྱེན་བྱུང་པའི་སྐབས་ གནད་དོན་དེ་ཡང་ སྦོམ་བཟོ་ཡོདཔ་ཨིན་པས།
གནས་ཚུལ་བྱིན་མི་ཚུ་གིས་ སླབ་མིའི་ནང་ རྒྱ་གར་གྱི་ གེ་རེནཌ་ཨའི་ཊེན་གྱི་ དེད་གཡོགཔ་དེ་གིས་ ཁོ་གི་ སྣུམ་འཁོར་བརྡུངས་མིའི་ རྒུད་འཐུས་དངུལ་ཀྲམ་༣༡,༠༠༠ དགོ་ཟེར་ འབྲུག་པའི་དེད་གཡོགཔ་དེ་ལུ་སླབ་རུང་ དེ་བསྒང་ ག་གིས་ཡང་ ཏི་རུ་འབག་སྟེ་མེདཔ་ལས་ བྱིན་མི་ཚུགས་ཟེར་ སླབ་ནུག་ཟེར་ཨིན་པས།
རྒྱ་གར་གྱི་ དེད་གཡོགཔ་དེ་གིས་ འབྲུག་པའི་དེད་གཡོགཔ་དེ་ དྲང་ནི་འབདཝ་ལས་ བདེ་སྲུངཔ་སྐྱེལ་མ་༣ ཡང་ སྣུམ་འཁོར་ཕྱི་ཁར་ཐོན་ཡོདཔ་ད་ ཁོང་གིས་ སྐྱེལ་མའི་ཞབས་ཏོག་གི་ ལག་ལེན་བྱ་སྒོ་དང་ འགལ་ཡོད་རུང་ དེད་གཡོགཔ་དེ་ སྲུང་སྐྱོབ་འབད་ནིའི་དོན་ལུ་ ཐབས་མེད་པར་ ཐོན་དགོཔ་བྱུང་ཡོདཔ་མ་གཏོགས་ མནོ་བཞིན་བསམ་བཞིན་དུ་ ཐོན་ཐོནམ་མེད་ཟེར་ བདེ་སྲུངཔ་སྐྱེལ་མ་ཅིག་གིས་ བཤདཔ་ཨིན་པས།
བདེ་སྲུངཔ་སྐྱེལ་མ་ འཇིགས་མེད་དབང་ཕྱུག་གིས་ སླབ་མིའི་ནང་ རྒྱ་གར་གྱི་ དེད་གཡོགཔ་དེ་གིས་ ཁོ་གི་སྣུམ་འཁོར་གྱི་ སྒོ་བརྡུངས་ཡོད་མི་དེ་ ཚབ་བཙུགས་ནིའི་དོན་ལུ་ ཧུན་ཌའི་ཤོ་རུམ་ནང་ འགྱོ་དགོཔ་སྦེ་ སླབ་ནི་དེ་གིས་ ཁོང་ཆ་ཁྱབ་ ཧེ་མ་ལས་ རྒྱ་གར་གྱི་ མི་ཚུ་དང་གཅིག་ཁར་ འབྲེལ་བ་འཐབ་ཡོདཔ་ལས་ རྒྱ་གར་གྱི་ སྣུམ་འཁོར་ནང་ འཛུལ་སོང་ཡི་ཟེར་ཨིན་རུང་ ཁ་རས་སྤུབས་ ལག་པར་ལག་ཤུབས་བཙུགས་ཐོག་ལས་ ཀོ་བིཌ་-༡༩ འི་ ཉེན་སྲུང་ཐབས་ལམ་ ལག་ལེན་འཐབ་ཅི་ཟེར་ཨིན་པས།
ཁོ་གིས་ སླབ་མིའི་ནང་ ཤོ་རུམ་དེ་གིས་ཡང་ སྣུམ་འཁོར་བཟོ་འཐུས་ དངུལ་ཀྲམ་༣༡,༠༠༠ དེ་ཅིག་ གནས་ནི་ཨིནམ་སྦེ་ སླབ་མི་ལུ་བརྟེན་ དངུལ་ཀྲམ་༣༡,༠༠༠ སྤྲོད་ནིའི་ ཁ་བཟེད་ཐོག་ དངུལ་ཀྲམ་༡༠,༠༠༠ སྤྲོད་ཡོདཔ་བཞིན་དུ་ ལྷག་ལུས་དེ་ ཤུལ་མ་སྤྲོད་ནི་སྦེ་ བཞག་ཅི་ཟེར་ཨིན་པས།
ཁོ་གིས་འབད་བ་ཅིན་ ཁོང་ཆ་ཁྱབ་ རྒྱ་གར་གྱི་ མི་ཚུ་དང་གཅིག་ཁར་ འབྲེལ་བ་འཐབ་ཡོདཔ་ལས་ སྣུམ་འཁོར་གཞན་ཚུ་ལས་ མི་ཊར་༥༠༠ དེ་ཅིག་ ས་སྟོང་བཞག་ཐོག་ ཁོང་བདེ་སྲུངཔ་སྐྱེལ་མ་༣ དེ་ ཊཱག་གི་དེད་གཡོགཔ་དང་གཅིག་ཁར་ འོང་ཡོདཔ་བཞིན་དུ་ ཁ་ཙ་ དྲོ་པའི་ཆུ་ཚོད་༣ དེ་ཅིག་ཁར་ བསམ་གྲུབ་ལྗོངས་མཁར་ལུ་ ལྷོད་པའི་ཤུལ་ལུ་ དེ་འཕྲོ་ལས་ ཟུར་བཞག་འབད་ཡི་ཟེར་ཨིན་པས།
ཉིན་བསྟར་བཞིན་དུ་ སྣུམ་འཁོར་ཚུ་ སྣ་ཁྲིད་འབད་མི་ སྐྱེལ་མ་༤ དེ་ཅིག་ལས་ མེད་མི་ལུ་བརྟེན་ ཨ་རྟག་ར་ སྣུམ་འཁོར་༣༠ དང་༤༠ དེ་ཅིག་ བདག་འཛིན་འཐབ་ཐོག་ སྣ་ཁྲིད་འབད་ནི་ལུ་ གདོང་ལེན་བྱུང་དོ་ཡོདཔ་ལས་ འབྲེལ་ཡོད་དབང་འཛིན་ཚུ་གིས་ སྣུམ་འཁོར་གྱངས་ཁའི་ ཚད་གཞི་ཅིག་ བཟོ་ཚུགས་པ་ཅིན་ ཕན་ཐོགས་འབྱུང་ནི་མས་ཟེར་ བདེ་སྲུངཔ་འཇིགས་མེད་དབང་ཕྱུག་གིས་ བཤདཔ་ཨིན་པའི་གནས་ཚུལ།
སྐལ་བཟང་དབང་ཕྱུག། བསམ་གྲུབ་ལྗོངས་མཁར།


text:
༉ འབྲུག་ལུ་ ནད་ཡམས་ཀོ་བིཌ་-༡༩ ཐོབ་མི་ཚུ་དྲག་སྟེ་ རྐྱང་གནས་ཟུར་བཞག་ནང་ ནདཔ་ཕུད་རྡོག་གཅིག་ཡང་མེད་པར་ ཀླད་ཀོར་ནང་ལྷོད་དེ་ ཉིན་གྲངས་༣༥ གི་ཤུལ་ལས་ ཁ་ཙ་འབད་བའི་བསྒང་ལས་ ནད་འབུབ་ཡོད་མི་༡༠༠ ལྷག་ཡོདཔ་མ་ཚད་ སྤྱི་ལོ་༢༠༢༠ ཟླ་༣ པའི་ཚེས་༥ ལས་ཚུར་ ནད་འབུབ་ཐོབ་མིའི་གྱངས་ཁ་༡,༠༠༠ ལུ་ ལྷོད་ནིའི་དོན་ལས་ གྱངས་ཁ་༡༤ རྐྱངམ་གཅིག་གིས་ མ་ལང་པས།
འདས་པའི་ཆུ་ཚོད་༢༤ གི་ ནང་འཁོད་ལུ་ སྐྱེས་ལོ་༡༧ ལས་༥༢ ཀྱི་བར་ན་འབད་མི་ ཕོ་སྐྱེས་༡༤ དང་ ཨམ་སྲུ་༦ འབདཝ་ད་ མི་༢༠ ལུ་ ནད་ཡམས་ཀོ་བིཌ་-༡༩ ཐོབ་ཡོད་པའི་ ངོས་བཟུང་འབད་ཡོདཔ་ཨིན་པས།
ནད་འབུབ་ཐོབ་མི་ཚུ་ཡང་ འབྲུག་མི་༡༣ དང་ ཕྱི་མི་༧ ཨིནམ་ད་ དེ་ཚུ་གི་གྲས་ལས་༡༤ དེ་ ཕུན་ཚོགས་གླིང་དང་ སྤ་རོ་ ཐིམ་ཕུག་ལུ་ ཟུར་བཞག་མཐུན་རྐྱེན་ལྟེ་བ་ཚུ་ནང་ བཞག་མི་ལས་ བདའ་ཟུན་པའི་ཁར་ ནདཔ་༦ དེ་ ཧེ་མར་ ཕུན་ཚོགས་གླིང་ལུ་ ནད་འབུབ་ཐོབ་མི་ཚུ་དང་ འབྲེལ་བ་འཐབ་མི་ཚུ་ཨིན་པས།
མ་གཞི་ ནད་འབུབ་ཐོབ་མི་ཚུ་ ཟུར་བཞག་ཚུ་ནང་ བདའ་ཟུན་ཡོདཔ་ཨིན་རུང་ རྒྱལ་ཁབ་ནང་ ཀོ་བིཌ་-༡༩ ཐོབ་མི་ཚུ་ ངོས་བཟུང་འབད་མིའི་གྱངས་ཁ་ ཉིན་བསྟར་བཞིན་དུ་ ཡར་སེང་འགྱོ་དོ་ཡོདཔ་ཨིན་པས།
ཁ་ཙ་ གསོ་བ་ལྷན་ཁག་གིས་ སྤྱི་ཟླ་༤ པའི་ཚེས་༢༠ ལུ་ ཐིམ་ཕུག་ལུ་ ནད་འབུབ་ཐོབ་མི་ཚུ་དང་ འབྲེལ་བ་འཐབ་མི་༢༦ ལུ་ ནད་ཡམས་ཀྱི་ བརྟག་དཔྱད་འབདཝ་ད་ ག་ར་ལུ་ ནད་རྟགས་མེད་པའི་ གྲུབ་འབྲས་ཐོན་ཡོད་པའི་སྐོར་ གསལ་བསྒྲགས་འབདཝ་ད་ ཚ་གྱང་ལང་སྟེ་སྡོད་མི་ མི་སྟོང་ཕྲག་ལས་བཅད་མི་ཚུ་ལུ་ བློ་བདེ་བའི་ གཞི་གནད་ཅིག་ལུ་ གྱུར་ཡོདཔ་ད་ འབྲེལ་བ་འཐབ་མི་ཚུ་ ཐིམ་ཕུག་གིས་མ་དོ་བར་ སྤ་རོ་ལས་ཡང་ བདའ་ཟུན་ཡོདཔ་ཨིན་པས།
གསོ་བ་ལྷན་ཁག་གིས་ འབྲེལ་བ་འཐབ་མི་ཚུ་ལུ་ ནད་རྟགས་མ་ཐོན་རུང་ ནད་འབུབ་ཐོབ་ཡོད་པའི་ དོགས་པ་ལུ་བརྟེན་ གསོ་བའི་མཁས་མཆོག་ཚུ་གིས་ ཉེན་ཁ་མིན་འདུན་ཟེར་ ངོ་སྦྱོར་མ་འབད་ཚུན་ཚོད་ ཁོང་ག་ར་ ཉིནམ་དག་པ་ཅིག་གི་རིང་ ཟུར་བཞག་ནི་སྦེ་ ཐག་བཅད་ཡོདཔ་ད་ དེ་སྦེ་ ཟུར་བཞག་དགོ་མི་དེ་ཡང་ ཧེ་མ་ མི་དག་པ་ཅིག་ལུ་ བརྟག་དཔྱད་འབད་བའི་ ནད་རྟགས་མེདཔ་ཐོན་ཡོད་རུང་ ཉིནམ་དག་པ་ཅིག་གི་ཤུལ་ལས་ ནད་འབུབ་ཡོད་པའི་ གྲུབ་འབྲས་ཐོན་ནི་དེ་གིས་ཨིན་པས།
ཨིན་རུང་ ཟུར་བཞག་མཐུན་རྐྱེན་ཚུ་གིས་ ཀོ་བིཌ་-༡༩ འི་ནད་འབུབ་ལས་ སྔོན་འགོག་དང་ ཉེན་སྐྱོབ་ཧྲིལ་བུ་འབད་ཚུགས་པའི་ ཁས་ལེན་མེདཔ་ལས་ ཚ་གྱང་ལང་དགོ་པའི་ གཞི་གནད་ཅིག་ལུ་ གྱུར་ཡོད་མི་དེ་ཡང་ འགོ་ཐོག་སྐབས་ ནད་ཡམས་ཁྱབ་སྤེལ་འགྱོ་ནི་ལས་ བཀག་ཐབས་ལུ་ ཟུར་བཞག་མཐུན་རྐྱེན་ཚུ་ གཞི་བཙུགས་འབད་ཡོད་རུང་ ད་རེས་འབད་བའི་བསྒང་ལས་ ནད་འབུབ་ཐོབ་སའི་ ས་གོ་ཅིག་ལུ་ གྱུར་ཡོདཔ་ཨིན་པས།
ནད་ཡམས་ཀྱི་ གདོང་ལེན་ལུ་ གསོ་བའི་སྒྲིག་གཞི་ཚུ་ དམ་དམ་སྦེ་ཡོད་རུང་ དེ་ཚུ་ལུ་ མ་གནས་པའི་ དཀའ་ངལ་ཐོན་དོ་ཡོདཔ་ད་ སྤྱི་ཟླ་༤ པའི་ཚེས་༢༠ ལུ་ ནད་རྟགས་ཡོད་པའི་ གྲུབ་འབྲས་ཐོན་མི་ ཐབ་ཚངཔ་དེ་གིས་ ཟུར་བཞག་མཐུན་རྐྱེན་གྱི་ཕྱི་ཁར་ ཚར་ལེ་ཤ་ཐོན་སོང་ཡོད་རུང་ དེ་གི་སྐོར་ལས་ ག་གིས་ཡང་ མ་ཤེས་པས།
གཞུང་གི་ཆེ་མཐོའི་འགོ་དཔོན་ཅིག་གིས་ སླབ་མིའི་ནང་ ནད་ཡམས་ཐོན་ཏེ་ ལོ་ལྷག་སོང་ཡོདཔ་ལས་ མི་ཚུ་ལུ་ སྣང་དག་མེདཔ་བཟུམ་སྦེ་ མཐོང་གསལ་བྱུངམ་ཨིན་རུང་ ད་རིས་ཀྱི་ གནས་སྟངས་དང་ ལྷག་པར་དུ་ རྒྱ་གར་ལུ་ ནད་ཡམས་ཁྱབ་སྤེལ་ཆེ་དྲགས་ སོང་ཡོདཔ་ལས་ དྲནམ་བཏོན་དགོཔ་འདུག་ཟེར་ཨིན་པས།
ཁོ་གིས་འབད་བ་ཅིན་ རྒྱ་གར་བཟུམ་མའི་ རྒྱལ་ཁབ་ནང་ ནད་ཡམས་གོ་རིམ་༢ པ་ཐོན་མི་ལུ་ གདོང་ལེན་བྱུང་སྟེ་ཡོད་པའི་ ནམ་དུས་ལུ་ རྒྱ་གར་གྱི་འབྱེམ་ཆུང་ཀུ་ཅིག་ འབྲུག་ལུ་ ཕོག་པ་ཅིན་ ད་ཚུན་གྱི་བར་ན་ གཞི་བཙུགས་འབད་མི་ སྔོན་འགོག་གི་ ཐབས་ལམ་དང་ བརྩོན་ཤུགས་ཆ་མཉམ་ ཁུངས་མེད་བཟོ་ནིའི་ ཉེན་ཁ་ཡོད་ཟེར་ཨིན་པས།
ཐིམ་ཕུག་རྒྱལ་ཡོངས་གཙོ་བསྟེན་སྨན་ཁང་གི་ དྲུང་འཚོ་ཅིག་གིས་ སླབ་མིའི་ནང་ ན་ཧིང་ སྤྱི་ཟླ་༡༢ པའི་ནང་ ཀོ་བིཌ་-༡༩ འི་གོ་རིམ་གཉིས་པ་ཐོནམ་ད་ རྒྱལ་ཁབ་ཀྱི་ གསོ་བའི་ལམ་ལུགས་ལུ་ གདོང་ལེན་སྦོམ་སྦེ་ར་ བྱུང་ཡི་ཟེར་ཨིན་པས།
ང་བཅས་ནཱ་ལུ་ ཉིན་བསྟར་བཞིན་དུ་ ནད་འབུབ་ཐོབ་མི་༥༠ ལས་༡༠༠ གི་བར་ན་ འཐོན་པ་ཅིན་ གསོ་བའི་མཐུན་རྐྱེན་གྱིས་ གནས་སྟངས་དེ་ འཛིན་སྐྱོང་འཐབ་མི་ཚུགས་ནི་ཨིནམ་ལས་ མི་ཚུ་ལུ་ ཤི་རྐྱེན་འབྱུང་འོང་ཟེར་ དྲུང་འཚོ་དེ་གིས་ བཤདཔ་ཨིན་པས།
སྤྱི་ཟླ་༤ པའི་ཚེས་༢༠ ལུ་ འགྲོ་འགྲུལ་བཀག་དམ་འབད་ནི་ཨིན་པའི་ འུར་བྱེལ་ལང་པའི་ཤུལ་ལུ་ ཁ་ཙ་དྲོ་པར་ ནད་འབུབ་ཐོབ་མི་ཚུ་དང་ འབྲེལ་བ་འཐབ་མི་ཚུ་ལུ་ ནད་རྟགས་མེད་པའི་ གནས་ཚུལ་ཐོནམ་ད་ ལོག་སྟེ་ར་ ཨ་རྟག་གི་ གནས་སྟངས་ནང་ ལྷོད་ཡོདཔ་ལས་ མི་ཚུ་ ཁྲོམ་ཁ་ལས་ཕར་ སྡེ་ཚན་སྦེ་ སྤྲོ་འཁྱམས་སྡོད་སར་དང་ ལ་ལོ་གིས་ ཁ་རས་ལག་ལེན་མ་འཐབ་པར་འགྱོ་སར་མཐོང་ནུག།
གཞུང་གིས་ འགྲོ་འགྲུལ་ཚད་འཛིན་འབད་ནིའི་ དུས་ཚོད་རན་པའི་ཁར་ མི་སྡེ་ཚན་སྦེ་ འགྱོ་བ་ཅིན་ དྲི་བཀོད་འབད་དགོཔ་འདུག་ཟེར་ ལས་འཚིན་གྱི་ ལས་བྱེདཔ་ཅིག་གིས་ བཤདཔ་ཨིན་པས།
དེ་ལས་ སྤྱི་ཟླ་༤ པའི་ཚེས་༢༠ ལུ་ རྒྱ་གར་ནིའུ་ལྡི་ལི་ལུ་ འབྲུག་གི་གཞུང་ཚབ་ལས་ཁང་ནང་ ལཱ་འབད་མི་ འབྲུགཔ་༡༠ ལྷགཔ་ཅིག་ལུ་ ནད་ཡམས་ཐོབ་སྟེ་ཡོད་པའི་ ངོས་བཟུང་ཡོདཔ་ད་ གནས་ཚུལ་བཤད་མི་ཚུ་དང་འཁྲིལཝ་ད་ ཉིནམ་དག་པ་ཅིག་གི་ཧེ་མར་ ནད་འབུབ་ཐོབ་མི་ གཞུང་ཚབ་ལས་ཁང་གི་ འཕྱགམ་འཕྱག་མི་ཅིག་ལས་སྦེ་ ཀོ་བིཌ་-༡༩ ཐོབ་ཡོད་པའི་ དོགས་པ་འདུག་ཟེར་ཨིན་པས།
ད་ལྟོ་ ནད་འབུབ་ཐོབ་མི་ག་ར་ ནད་རྟགས་གངམ་སྟོན་ནི་མེདཔ་ལས་ རང་སོའི་ཁྱིམ་ནང་ ཟུར་སྡོད་ཡོདཔ་ད་ ཕྱི་འབྲེལ་ལྷན་ཁག་གིས་ གནས་སྟངས་དེ་གི་སྐོར་ལས་ གཞུང་འབྲེལ་དུ་ སྙན་ཞུ་ལྷོད་ནི་ལུ་ སྒུག་སྟེ་ཡོད་པའི་གནས་ཚུལ།


text:
པདྨ་དགའ་ཚལ་ལུ་ ཆར་རླུང་གིས་ ལོ་ཐོག་མེདཔ་གཏང་ཡོདཔ།
པདྨ་དགའ་ཚལ་རྫོང་ཁག་ནང་ རྒེད་འོག་བཞི་ནང་ལས་ཕར་ རླུང་འཚུབ་ཀྱིས་ ལོ་ཐོག་ཚུ་མེདཔ་གཏང་ཡོདཔ་ཨིན་མས། དེ་ཡང་ སྤྱི་ཟླ་དེ་ཡི་སྤྱི་ཚེས་ ༢༤ འི་ཕྱི་རུ་ རྫོང་ཁག་དེ་ནང་གི་ རྒེད་འོག་བཞི་ནང་ལུ་ ཆར་རླུང་གིས་ གེ་ཟ་ཞིང་ དེ་ལས་ གཞན་མི་ལོ་ཐོག་ཞིང་ཨེ་ཀར་ ༦༠ དེམ་ཅིག་ མེདཔ་གཏང་ཡོདཔ་ཨིན་མས། རྫོང་ཁག་རྐྱེན་ངན་འཛིན་སྐྱོང་གི་ སྙན་ཞུ་ལྟར་དུ་འབད་བ་ཅིན་ རྒེད་འོག་བཞི་ནང་ ཁྱིམ་གུང་པ་ ༨༠ དེམ་ཅིག་གི་ ལོ་ཐོག་ཞིང་ ཨེ་ཀར་ ༨༠ དེམ་ཅིག་ མེདཔ་གཏང་ཡོདཔ་སྦེ་ བཀོད་ཡོདཔ་ཨིན་མས། རྫོང་ཁག་རྐྱེན་ངན་འཛིན་སྐྱོང་ཡིག་ཚང་ནང་ བདེ་ཆེན་གླིང་དང་ གདུང་མིན་ དེ་ལས་ གཡུ་རུང་དང་ ཕྱི་མུང་རྒེད་འོག་ཚུ་ནང་ལས་ཕར་ རླུང་འཚུབ་ཀྱིས་ ལོ་ཐོག་མེདཔ་གཏང་ཡོད་པའི་སྙན་ཞུ་ལྷོད་ཡོདཔ་ཨིན་མས། ཨིན་རུང་ རླུང་འཚུབ་ཀྱིས་ མི་དང་ སྒོ་ནོར་སེམས་ཅན་ཚུ་ལུ་ གནོད་རྐྱེན་རྐྱབ་ཡོད་པའི་ སྙན་ཞུ་མེདཔ་ཨིན་མས། སྙན་ཞུ་ལྟར་དུ་འབད་བ་ཅིན་ རླུང་འཚུབ་ཀྱིས་ ལོ་ཐོག་མངམ་ར་ བདེ་ཆེན་གླིང་རྒེད་འོག་ནང་ མེདཔ་གཏང་ཡོད་པའི་སྙན་ཞུ་ལྷོད་ཡོདཔ་ཨིན་མས། བདེ་ཆེན་གླིང་རྒེད་འོག་ཡིག་ཚང་གི་ སྙན་ཞུ་ལྟར་དུ་འབད་བ་ཅིན་ རླུང་འཚུབ་ཀྱིས་ ཁྱིམ་གུང་པ་ ༢༧ དེམ་ཅིག་གི་ གེ་ཟ་ཞིང་ […]


text:
༉ ཉེས་འཛུགས་ཅན་ ཆོས་ཉིད་བཟང་མོ་གིས་ མོང་སྒར་ སྐྱིད་བདེ་མཁར་གཡུས་ཚན་གྱི་ ཁྱིམ་ཅིག་ནང་འཛུལ་ཏེ་ ཅ་ཆས་ཚུ་ ཨར་རྐུན་འབད་བའི་ཁར་ ཁྱིམ་མེ་སྤར་མི་ལུ་བརྟེན་ ཁྲིམས་འདུན་གྱིས་ ཉེས་ཁྲིམས་སྟབས་གཅིག་སྦེ་ ལོ་༤ དང་ཟླཝ་༦ བཀལ་ནུག།
དེ་ཡང་ ཁྲིམས་འདུན་ལས་ དབྱེ་བཤེར་རིམ་པར་མཛད་དེ་ ཁྲིམས་ཀྱི་དགོངས་དོན་ལྟར་ ཉེས་འཛུགས་ཅན་ ཆོས་ཉིད་བཟང་མོ་ལུ་ ཉེས་ཁྲིམས་ཁག་གཉིས་ སྨིན་དགོཔ་བྱུང་མི་དེ་ འཛིན་བཟུང་འབད་བའི་ ཉིནམ་ལས་འགོ་བཙུགས་ བཙོན་ཁྲིམས་ལོ་༤ དང་ཟླཝ་༦ བཀལ་ནུག།
དེ་ཡང་ སྤྱི་ཟླ་༡ པའི་ཚེས་༢༧ ལས་ སྤྱི་ལོ་༢༠༢༡ ཟླ་༡ ཚེས་༢༦ ཚུན་ལོ་༤ ཉེས་ཁྲིམས་སྟབས་གཅིག་སྦེ་ བཀལ་ཡོདཔ་སྦེ་ཨིན་པས།
མ་གཞི་ ཉེས་ཅན་ཨམ་སྲུ་དེ་གིས་ ཉམས་རྒུད་པའི་ ཁྱིམ་གྱི་སྒོའི་ མནལ་ལྕགས་སྤོག་བཏང་སྟེ་ ཁྱིམ་ནང་འཛུལ་ཞིནམ་ལས་ ཅ་ཆས་བཙུགས་མི་ སྒྲོམ་གྱི་ལྟེ་མིག་སྤོག་སྟེ་ གསེར་གྱི་ཅ་ཆས་དང་ དཀྱི་ར་ དངུལ་ཚུ་ བཏོན་འབག་མི་ལུ་བརྟེན་ འབྲུག་གི་ཉེས་འགེལ་ཁྲིམས་དེབ་ཀྱི་ དགོངས་དོན་ལས་འགལ་ཡོདཔ་ལས་ དབྱེ་རིམ་༤ པའི་ཉེས་ཁྲིམས་ ལོ་༤ བཀལ་ནུག།
དེ་བཟུམ་སྦེ་ ཉེས་འཛུགས་ཅན་ཨམ་སྲུ་དེ་གིས་ ཉམས་རྒུད་པའི་ཁྱིམ་ནང་ལས་ ཅ་ཆས་དང་ ཏི་རུ་ཚུ་ ཨར་རྐུན་འབད་དེ་ ཉིན་གྲངས་༤ ལངམ་ད་ ད་རུང་ ཁྱིམ་ནང་འཛུལ་ཏེ་ ཉལ་ཁང་གི་ ཉལ་ཁྲིའི་གདན་ཁེབས་གུ་ལས་ མེ་སྤར་ཡོདཔ་བཞིན་དུ་ ཉལ་ཁང་དེ་མེ་གིས་འཚིགས་ཡོདཔ་ལས་ཉེས་ཁྲིམས་ལོ་༤ བཀལ་ནུག།
དེ་བཟུམ་སྦེ་ སྤྱི་ལོ་༢༠༡༦ ཟླ་༣ པའི་ཚེས་༢༨ ལུ་ ཉེས་འཛུགས་ཅན་ ཆོས་ཉིད་བཟང་མོ་གིས་ ཉམས་རྒུདཔ་ ཡེ་ཤེས་རྡོ་རྗེ་གི་ ཁྱིམ་ནང་འཛུལ་ཏེ་ གསེར་གྱི་རྒྱན་ཆ་ སིན་ཅུང་ཆ་༢ རྡོ་རྗེ་ཆུང་བ་༡ མཛུབ་དཀྱི་༣ བྱུ་རུ་ཆ་༢ ཨརཝ་རྐུན་འབད་བའི་རྗེས་སུ་ སིན་ཅུང་ཆ་༡ རྡོ་རྗེ་ཆུང་བ་༡ མཛུབ་དཀྱི་༣ སླར་ལོག་ཐོབ་སྟེ་ ཉེས་འདོགས་པ་གིས་ ཉམས་རྒུད་པ་ལུ་ རྩིས་སྤྲོད་འབད་མི་དང་ སིན་ཅུང་ཆ་༡ དང་ བྱུ་རུ་ཆ་༢ ལོག་ཐོབ་མ་ཚུགས་ཟེར་ཨིན་པས།
བཤེར་བཅུད་དང་འཁྲིལ་བ་ཅིན་ རྩོད་དཔོན་ཡོངས་ཁྱབ་ཡིག་ཚང་ལས་ ངོ་ཚབ་འགོ་དཔོན་ ཀུན་ལེགས་ཚེ་རིང་གིས་ ཁྲིམས་འདུན་ལུ་ གསལ་ཞུ་འབད་མིའི་ནང་ སྤྱི་ལོ་༢༠༡༧ ཟླ་༡ པའི་ཚེས་༡༨ ཕྱི་རུ་ཆུ་ཚོད་༧ དེ་ཅིག་ཁར་ སྐྱེས་ལོ་༣༥ ལང་མི་ ཆོས་ཉིད་བཟང་མོ་གིས་ ཉམས་རྒུདཔ་བདེ་ཆེན་དཔལ་སྒྲོན་གྱི་ ཉལ་ཁང་ནང་ཡོད་པའི་ སྒྲོམ་གྱི་ལྡེ་མིག་སྤོག་སྟེ་ གསེར་གྱི་སིན་ཅུང་ཆ་གཉིས་དང་ གསེར་སྒྲོན་ཀོ་མ་ཆ་གཅིག་ དངུལ་ཤན་ཕོརཔ་གཅིག་ ལྦཝ་གི་ཕོརཔ་གཅིག་ ཐིང་ཁབ་གསེར་སྒྲོན་ཀོ་མ་ཆ་གཅིག་ དཀྱི་ར་མེ་ཏོག་ཅན་གཅིག་ དེ་ལས་ སྐུད་ཤུ་ཐགས་རས་ ཕྱེད་ཀ་འབད་མི་གཅིག་ ཨརཝ་རྐུ་ནུག་ཟེར་ཨིན་པས།
དེ་བཟུམ་སྦེ་ དངུལ་གྱི་རྟགས་མ་གཅིག་ ཟངས་ཀྱི་རྟགས་མ་གཅིག་ ཁྲི་མངའ་གསོལ་གྱི་ཐ་ལ་དྲུག་ བྱུ་རུ་ཤེལ་སྐོར་གཉིས་ བོད་ཀྲམ་དྲུག་ གསེར་གྱི་གདོབ་ཅུ་གཅིག་ གཡང་རྫས་ནང་བཞག་མི་ དང་ཕུའི་ཏི་རུ་རྙིངམ་བསྡོམས་དངུལ་ཀྲམ་༨,༤༥༥/- དང་ དངུལ་རྐྱང་༢༦,༠༠༠/-ཐམ་པ་བཅས་ ཨར་རྐུན་འབད་མི་ཚུ་ ཁས་ལེན་འབད་ཡི་ཟེར་ཞུ་ནུག།
ཉམས་རྒུད་པའི་ ཁྱིམ་ནང་ལས་ ཅ་ཆས་ཚུ་ ཨར་རྐུན་འབད་མི་ཚུ་ བདའ་ཟུན་འོང་མནོ་སྟེ་ སྤྱི་ཟླ་༡ པའི་ཚེས་༢༢ ཀྱི་ཕྱི་རུ་ ཉེས་འཛུགས་ཅན་གྱིས་ ཉམས་རྒུད་པའི་ ཁང་མིག་ནང་འཛུལ་ཏེ་ ཉལ་ཁྲི་གི་ གདན་ཁེབས་གུ་ལས་ མེ་སྤར་བཏང་ཡོདཔ་བཞིན་དུ་ ཉལ་ཁང་མེ་གིས་ འཚིགས་ཡོདཔ་ལས་ ཉེས་འཛུགས་ཅན་གྱིས་ ཁས་ལེན་འབད་ནུག།
བཀྲིས་སྒང་རྫོང་ཁག་ གླུ་མང་རྒེད་འོག་ གཡུས་བདེ་ནོ་ལས་ཨིན་མི་ ཉེས་འཛུགས་ཅན་ ཆོས་ཉིད་བཟང་མོ་དེ་ རྨགཔ་དང་གཅིག་ཁར་ སྐྱིད་བདེ་མཁར་ལུ་ སྡོད་ཡོདཔ་ད་ ཉེས་འཛུགས་ཅན་གྱིས་ ཁྲིམས་འགེལ་འབད་བའི་རྗེས་སུ་ སྤྱི་ཟླ་༡ པའི་ཚེས་༢༧ ལུ་ ཁྲིམས་སྲུང་འགག་པ་གིས་ འཛིན་བཟུང་འབད་ཡོདཔ་ཨིན་པས།
ཁྲིམས་སྲུང་འགག་པ་གིས་ བཙན་བཟུང་འབད་མི་ ཨར་རྐུན་གྱི་རྒྱུ་དངོས་ཚུ་ ཉེས་དོགས་པ་ རྩོད་དཔོན་ཡོངས་ཁྱབ་བརྒྱུད་དེ་ ཉམས་རྒུདཔ་ བདེ་ཆེན་དཔལ་སྒྲོན་ལུ་ སོར་ཆུད་འབད་ཡོདཔ་ནུག།
ཨིན་རུང་ ཐོབ་མ་ཚུགས་མི་ དངུལ་ཀྲམ་༢༦,༠༠༠ དང་ ཕྱིའི་རྒྱལ་གྱི་དངུལ་ ཡུ་ཨེསི་དྲོ་ལར་༣༧ དེ་ལས་ དངུལ་ཀྲམ་༡,༢༡,༢༨༠ གནས་མི་ མེ་གིས་ འཚིགས་ཡོད་པའི་རྒྱུ་དངོས་བཅས་ ཡོངས་བསྡོམས་དངུལ་ཀྲམ་༡༤༩,༦༨༥ དེ་ ཉེས་འཛུགས་ཅན་གྱིས་ འཁྲུན་ཆོད་གནང་བའི་ཉིནམ་ལས་ ཟླ་ངོ་གསུམ་གྱི་ནང་འཁོད་ ཉམས་རྒུདཔ་ལུ་ ཚང་འགྲིག་སོར་ཆུད་འབད་དགོཔ་སྦེ་ ཨིན་པས།
དེ་ཡང་ ཉམས་རྒུདཔ་ ཡེ་ཤེས་རྡོ་རྗེ་ལུ་ གསེར་གྱི་སིན་ཅུང་ཆ་གཅིག་གི་ཚབ་ལུ་ དངུལ་ཀྲམ་༦,༩༣༥ འཁྲུན་ཆོད་གནང་བའི་ཉིནམ་ལས་རྩིས་ཏེ་ ཉིན་གྲངས་༡༠ གྱི་ནང་འཁོད་ལུ་ སྤྲོད་དགོཔ་སྦེ་ འཁྲུན་ཆོད་གནང་པའི་གནས་ཚུལ།
མོང་སྒར་ལས་ བཀྲིས་ཕུན་ཚོགས།


text:
ན་པ་ ༣ པའི་ ལས་འགུལ་ ལས་འགུལ་འཛིན་སྐྱོང་སྡེ་ཚན་གྱིས་ཁ་ཐུག་ལས་ ལས་འགུལ་འགོ་དཔོན་གྱི་གོ་གནས་ཀྱི་དོན་ལུ་ ཕྱི་སེལ་བསྒྲུབས་མི་མི་ངོ་ཚུ་གསལ་བསྒྲགས་འབདཝ་ཨིན། གདམ་འཐུའི་དྲི་བ་འདྲིས་ལན་འདི་ཡང་ སྤྱི་ལོ་ ༢༠༢༡སྤྱི་ཟླ་༥ པའི་ སྤྱི་ཚེས་ ༢༧ ལུ་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱི་ཞལ་འཛོམས་ཁང་ལུ་ དྲོ་པ་ཆུ་ཚོད་ ༩ ལས་འགོ་བཙུགས་ཏེ་འགོ་འདྲེན་འཐབ་ནི་ཨིན། རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཁ་ཐུག་ལས་ གཤམ་འཁོད་གོ་གནས་ཀྱི་དོན་ལུ་ ན་པ་ ༣ པའི་ ལས་འགུལ་འགོ་དཔོན་གྱི་དོན་ལས་ ཡང་བསྐྱར་གསལ་བསྒྲགས་འབདཝ་ཨིན། ཕྱི་སེལ་བསྒྲུབས་མི་ཚུའི་ གདམ་འཐུའི་དྲི་བ་འདྲིས་ལན་འདི་ཡང་ བརྒྱ་ཆ་ ༤༠ ཡིག་ཐོག་ཆོས་རྒྱུགས་དང་བརྒྱ་ཆ་ ༦༠ འདི་ངག་ཐོག་ཆོས་རྒྱུགས་ལུ་གཞི་བཞག་སྟེ་གཤམ་གསལ་ལྟར་འགོ་འདྲེན་འཐབ་ནི་ཨིན།
དྲོ་པ་ཆུ་ཚོད་ ༩: ༣༠ ལས་ ཕྱི་རུ་ཆུ་ཚོད་ ༡༠:༣༠ ཚུན་
དྲོ་པ་ཆུ་ཚོད་ ༡༠: ༣༠ ལས་ ཕྱི་རུ་ཆུ་ཚོད་ ༥ ཚུན་ ངག་ཐོག་ཆོས་རྒྱུགས།
ཕྱི་སེལ་གྲུབ་ཡོད་པའི་ཞུ་ཡིག་བཙུགས་མི་ཚུ་ སྤྱི་ཚེས་ ༢༧/༠༣/༢༠༢༡ དྲོ་པ་ཆུ་ཚོད་ ༩ ལུ་ མི་སྟོབས་ལས་ཚན་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཡིག་ཚང་ལུ་ དྲི་བ་འདྲིས་ལན་མ་འབད་བའི་སྔོན་མ་གསལ་བཀོད་ཀྱི་དོན་ལུ་སྙན་ུ་འབད་དགོཔ་ཨིན། ཕྱི་སེལ་གྲུབ་ཡོད་པའི་ཞུ་ཡིག་བཙུགས་མི་ཚུ་གིས་ གདམ་འཐུའི་དྲི་བ་འདྲིས་ལན་གྱི་དོན་ལུ་ གློག་རིག་ལེབ་ཊོབ་དང་གཞན་མཁོ་ཆེ་བའི་ཡིག་ཆས་ཚུ་འབག་འོང་དགོཔ་ཨིན། མི་ངོ་ཚུ་ཡང་ ནད་ཡམས་ཀོ་ཝིད་ ༡༩ གི་ཉེན་ཅན་གྱི་ས་སྒོ་ ཕུན་ཚོགས་གླིང་ བསམ་གྲུབ་ལྗོངས་ཁར་ བསམ་རྩེ་དང་དགེ་ལེགས་ཕུག་ལས་འོང་མི་ཚུ་རྐྱངམ་ཅིག་ གདམ་འཐུ་འདི་གློག་རིག་ཡོངས་འབྲེལ་ཐོག་ལས་འགོ་འདྲེན་འཐབ་ནི་ཨིནམ་ལས་ མི་ངོ་རྐྱང་སྦེ་འོང་མི་དགོ། ཨིན་རུང་ གློག་རིག་ཡོངས་འབྲེལ་ཐོག་ལས་ཐོག་ལས་གདམ་འདུའི་དྲི་བ་འདྲིས་གྲ་སྒྲིག་གི་དོན་ལུ་ ཉེན་ཅན་གྱི་ས་སྒོ་ཚུ་ལས་འོང་དགོ་མི་ཚུ་གིས་ མི་སྟོབས་ལས་ཚན་ལུ་ སྤྱི་ལོ་ ༢༠༢༡ སྤྱི་ཟླ་ ༣ པའི་སྤྱི་ཚེས་ ༢༤ གི་སྔོན་མར་སྙན་ཞུ་འབད་དགོཔ་ཨིན། ཁ་གསལ་གྱི་དོན་ལས་ མི་སྟོབས་ལས་ཚན་ནང་ ཡོངས་འབྲེལ་ཁ་བྱང་ karmawangdi@gnhc.gov.bt ཡང་ན་འགྲུལ་འཕྲིན་ཨང་ ༣༡༧༣༧༨༧༨༠ ནང་ལུ་འབྲེལ་བ་མཛད་གནང་།
ཟིན་ཐོ: ཕྱི་སེལ་བསྒྲུབས་མི་ མི་ངོ་ཚུ་ ཕྱིར་བཏོན་འབད་ནིའི་དང་འདོད་ཡོད་པ་ཅིན་ གདམ་འཐུའི་དྲི་བ་འདྲིས་ལན་གྱི་ཞག་དུས་ལས་ ཉིན་གྲངས་ ༢ ཀྱི་སྔོན་མ་ལས་ཞུ་ཡིག་བཙུགས་དགོ།
(རིན་ཆེན་དབང་འདུས)
མདོ་ཆེན།


text:
ཁྱོད་རའི་གནས་སྡུད་ཚུ་ ཉེན་སྲུང་འབད་དགོཔ་འདི་ ག་ནི་བ་ གལ་ཅན་ཅིག་ཨིན་པའི་ནང་ལས་ གཙོ་བོ་ དབང་ནུས་ཅན་གྱི་མི་ངོ་ འབྲེལ་གཏོགས་ཡོད་ས་དང་ འགྲོ་བ་མི་ལུ་ རང་དབང་གངམ་མེད་པའི་ རྒྱལ་ཁབ་ཅིག་ནང་ རྩོད་རྙོག་ཅན་གྱི་གནད་དོན་ཅིག་ ཞིབ་བརྟག་འབདཝ་ཨིན་པ་ཅིན་ ལྷག་པར་དུ་ གལ་ཆེཝ་ཨིན། ཁྱོད་ཀྱི་ལཱ་དེ་ ཕྱིར་ཁྱབ་འགྱོ་ནི་ལུ་ མ་དགའ་མི་ཚུ་གིས་ ཁྱོད་ཀྱི་ཞིབ་འཚོལ་དེ་ལུ་ གཡོ་བཅོས་འབད་འོང་ ཡང་ན་ བྱ་བལྟ་འོང་། རང་ལུ་བར་ཆད་རྐྱབ་མི་བལྟ་ནི་དེ་ འུ་སྡུག་པའི་ལཱ་ཅིག་ཨིན་རུང་ ཁྱོད་ཀྱིས་འབད་མི་ཞིབ་བརྟག་གི་གྲུབ་འབྲས་དེ་ མི་མང་ལུ་ ཁྱབ་བརྡལ་འགྱོ་ནི་ལས་ བཀག་ཆ་འབད་ནིའི་ དང་འདོད་བསྐྱེད་མི་ ག་འོང་སྲིད་ག་ རང་གིས་རང་ལུ་ འདྲི་བ་ཅིན་ ལེགས་ཤོམ་ཨིན། མནོ་བསམ་གཏང་དགོ་པའི་ དྲི་བ་གཞན་ཡང་ མི་ངོ་དེ་ཚུ་ལུ་ ཐབས་ལམ་ག་ཅི་འདུག? ཁྱོད་ཀྱི་ཞིབ་འཚོལ་འདི་ འགྲོ་བ་མི་ལུ་བརྟེན་ཏེ་ཨིན་ན་ ཡང་ན་ ཨང་ཅན་འབྱུང་ཁུངས་ལུ་བརྟེན་ཏེ་ཨིན་ན? ཁྱོད་རའི་ལཱ་གི་ཉེན་སྐྱོབ་ལུ་ ཉེན་སྲུང་ལག་ཆས་ ག་ཅི་ར་ཡོད?
ཁྱོད་རའི་འབྱུང་ཁུངས་ཚུ་གིས་ཡང་ དྲན་པ་བཏོན་དགོཔ་འདི་ སོ་སོ་སྦེ་ སླབ་མ་དགོཔ་ཅིག་ཨིན། ཁོང་ཆ་ཁྱབ་ལུ་ གཞན་གྱིས་གསང་འཛུལ་ལས་ སྲུང་སྐྱོབ་འབད་ནིའི་ ཉེན་སྲུང་ལག་ཆས་ཚུ་གི་སྐོར་ལས་ ཤེས་གསལ་ཡོདཔ་ ངེས་གཏན་བཟོ་དགོ། མ་གཞི་གིས་ ཉེན་སྲུང་བརྒྱ་ཆ་ཐམ་པ་འདི་ རྩ་ལས་ར་ འབད་མི་ཚུགས། ཨིན་རུང་ ཁྱོད་རའི་ལྡོག་ཕྱོགས་ཚུ་གིས་ ཁྱོད་ཀྱི་ཐབས་འཕྲུལ་དང་ དེ་ནང་བསགས་ཏེ་ཡོད་པའི་ བརྡ་དོན་ཚུ་འཐོབ་ནི་ལུ་ ཧེང་བཀལ་ལཱ་ཁག་དང་ ཟད་འགྲོ་ཅན་ དུས་ཡུན་རིངམ་འགོར་ནིའི་ ཐབས་ལམ་བཏོན་དགོཔ་ཨིན།
འོག་གི་ལེའུ་དེ་གིས་ ཁྱོད་ཀྱི་ཐབས་འཕྲུལ་ཚུ་ སྲུང་སྐྱོབ་འབད་ནིའི་ཕན་ཐབས་ལུ་ ཉེན་སྲུང་ཐབས་རིག་ཚུ་གི་ སྤྱི་དོན་ཅིག་བཤད་ནི་ཨིན། ཡོངས་འབྲེལ་ནང་གི་རིམ་ལུགས་ཚུ་ ཨ་རྟག་ར་ སྒྱུར་བཅོས་འབད་དོ་ཡོདཔ་ལས་ མཉེན་ཆས་ག་ནི་ཡང་ གཞི་བཙུགས་མ་འབདཝ་ལས་ མཐའ་མཇུག་ལུ་ཐོན་ཡོད་པའི་ དུས་མཐུན་རིམ་ལུགས་ རེ་རེ་བཞིན་དུ་ ཞིབ་དཔྱད་འབད་དགོ། ཞབས་ཏོག་དེ་ཚུ་ལུ་ ཟད་འགྲོ་གཏང་ནི་ལུ་ ཕངས་སེམས་མ་བསྐྱེད། ཁྲོམ་ཁ་ལས་ མཉེན་ཆས་ཚུ་ རིན་མེད་སྟོང་མར་དང་ རིན་དངུལ་སྤྲོད་དེ་ འཐོབ་ནི་ཡོད། རང་གི་དགོས་མཁོ་ལུ་ འོས་འབབ་ཆེ་ཤོས་འབད་མི་རིམ་ལུགས་ ག་དེ་ཨིན་ན་བལྟ་ཞིནམ་ལསཐོན་རིམ་ག་འདི་ ལག་ལེན་འཐབ་ནི་ཨིན་ན་ ཐག་བཅད་དགོ། ང་བཅས་ཀྱིས་ རྒྱབ་སྣོན་འབད་ནི་དེ་ཡང་ བརྡ་དོན་འཕྲུལ་རིག་མཁས་མཆོག་གཞན་ཚུ་གིས་ རིན་དངུལ་སྤྲོད་མ་དགོ་པར་ གསང་ཨང་ལེན་ཚུགས་པའི་ ཀུན་ཁྱབ་མཉེན་ཆས་ཚུ་ ཐོབ་ཚུགས་ག་མི་ཚུགས་བལྟ་དགོ། ཀུན་ཁྱབ་མཉེན་ཆས་ཚུ་གི་ ཉེན་སྲུང་ལུ་གནོད་ཉེན་བྱུང་པ་ཅིན་ མགྱོགས་པ་ར་ ཤེས་རྟོགས་འབྱུང་ཚུགསཔ་ཨིན། སྒེར་གྱི་མཉེན་ཆས་ཚུ་འབད་བ་ཅིན་ ཁོང་གི་གསང་ཨང་ གསལ་སྟོན་འབད་སྲོལ་མེདཔ་ལས་ གནོད་ཉེན་གྱི་ཞིབ་དཔྱད་འབད་ནི་ ཡང་ན་ གནོད་ཉེན་རྩ་མེད་གཏང་ནི་དེ་ དེའི་ཇོ་བདག་རྐྱངམ་གཅིག་གིས་མ་གཏོགས་ གཞན་གྱིས་འབད་མི་ཚུགས།


text:
༉ རྒྱལ་ཁབ་ནང་ བཟའ་སྤྱོད་འབད་མི་ཞིང་ཚུ་ བཤོལ་བཞག་ནི་དེ་གིས་ ད་རེས་ ས་ཞིང་སྟོངམ་ཨེ་ཀར་༥༩,༧༢༢ ལུས་ཡོད་མི་དེ་ ལོག་བཟའ་སྤྱོད་འབད་ནིའི་དོན་ལུ་ སོ་ནམ་དང་ནགས་ཚལ་ལྷན་ཁག་གིས་ ཐབས་ཤེས་ཚུ་ ལྟ་བའི་བསྒང་ཡོདཔ་ཨིན་པས།
ཞིང་སྟོང་ཡོངས་བསྡོམས་ ཨེ་ཀར་༥༩,༧༢༢ ཡོད་ས་ལས་ ཨེ་ཀར་༥༣,༣༧༧ སྐམ་ཞིང་ཨིནམ་ད་ ཨེ་ཀར་༦,༣༤༥ ཆུ་ཞིང་ཨིནམ་ལས་ ལྷན་ཁག་གི་ འཆར་གཞི་དང་འཁྲིལ་བ་ཅིན་ སྐམ་ཞིང་དང་ ཆུ་ཞིང་གཉིས་ཆ་ར་ ལོག་བཟའ་སྤྱོད་འབད་བཏུབ་བཟོ་ནིའི་ ཐབས་ཤེས་བཏོན་ནི་ཨིན་ཟེར་ཨིན་པས།
སོ་ནམ་བློན་པོ་ ཡེ་ཤེས་རྡོ་རྗེ་གིས་ གསུངས་མིའི་ནང་ ས་ཞིང་སྟོངམ་ལུས་མིའི་ རྒྱུ་རྐྱེན་ངོ་མ་ར་ གུང་སྟོང་ལུས་མི་ལུ་བརྟེན་ ལཱ་འབད་མི་མེད་པའི་ དཀའ་ངལ་ཡོདཔ་ལས་ གུང་སྟོང་ལུས་མིའི་གནད་དོན་ ག་ཅི་ཨིན་ན་ ཧ་གོ་ནིའི་དོན་ལུ་ འཕྲལ་ར་གཞུང་གིས་ ལྟ་ཞིབ་འབད་ནིའི་ལས་རིམ་ འགོ་བཙུགས་ནི་ཟེར་ཨིན་པས།
བློན་པོ་གིས་འབད་བ་ཅིན་ གུང་སྟོང་ལུས་མི་དེ་ ཤི་རྐྱེན་བྱུང་སྟེ་ མི་རང་མེདཔ་ཨིན་ན་ ཡང་ཅིན་ གྲོང་གཡུས་ལས་ཁྲོམ་ཁར་ གནས་སྤོ་འོང་ནི་དེ་གིས་ ལས་མི་མེདཔ་ཨིན་ན་ ཡང་ཅིན་ མི་ཚུ་ཡིག་ཚང་ནང་ ལཱ་འབད་ནི་དེ་གིས་ ཁྱིམ་ནང་སྡོད་མི་མེདཔ་ཨིན་ན་ ཧོ་གོ་ནིའི་དོན་ལུ་ ཨིན་ཟེར་ཨིན་པས།
མི་ཚུ་ཡིག་ཚང་ནང་ལཱ་འབད་དེ་ གཡུས་ཁར་ཞིང་སྟོངམ་ ལུས་ཡོདཔ་ཨིན་པ་ཅིན་ ས་ཞིང་ཚུ་ བཟའ་སྤྱོད་འབད་ནིའི་དོན་ལུ་ སོ་ནམ་འཕྲུལ་ཆས་ལྟེ་བ་གིས་ མི་ཚུ་ལས་ ས་ཞིང་གླ་ཁར་ལེན་ནིའི་ ཐབས་ཤེས་ཡོདཔ་བཞིན་དུ་ དེ་བཟུམ་གྱི་ ལས་རིམ་ཐོག་ལས་ ད་རེས་ དགེ་ལེགས་ཕུག་ལུ་ ཆུ་ཞིང་ཨེ་ཀར་༣༠༠ དེ་ཅིག་ གླ་ཁར་ལེན་ཐོག་ལས་ ལྕང་ལཱ་རྐྱབ་སྟེ་ཡོད་ཟེར་ བློན་པོ་གིས་ གསུངསམ་ཨིན་པས།
དེ་ལས་ རི་དྭགས་སེམས་ཅན་ཚུ་གིས་ ལོ་ཐོག་ཚུ་ལུ་ གནོད་སྐྱོན་རྐྱབ་མི་དེ་ གདོང་ལེན་འབད་ནིའི་དོན་ལུ་ གློག་ཐག་ར་བ་གི་ ཞབས་ཏོག་འགོ་བཙུགས་མི་དེ་གིས་ ད་ཚུན་ ཁྱིམ་གུང་པ་༡༢,༠༠༠ དེ་ཅིག་ལུ་ གློག་ཐག་ར་བ་ ཀི་ལོ་མི་ཊར་༡,༩༨༠ ཁྱབ་སྟེ་ཡོདཔ་མ་ཚད་ ད་ལས་ཕར་ ལོ་བསྟར་བཞིན་དུ་ ཀི་ལོ་མི་ཊར་༡,༠༠༠ རེ་ ཁྱབ་ཚུགས་པའི་རེ་བ་ཡོད་མི་དེ་ ར་བ་བསྒོར་ནིའི་ལཱ་དེ་ སོ་ནམ་ལྷན་ཁག་རྐྱངམ་གཅིག་གིས་མ་ཚད་ རྫོང་ཁག་དང་རྒེད་འོག་བདག་སྐྱོང་གིས་ཡང་ འབད་ནི་དེ་གིས་ ཨིན་ཟེར་ཨིན་པས།
ཞིང་ཆུ་སྐམ་སྟེ་ ལཱ་འབད་མ་ཚུགས་པའི་ དཀའ་ངལ་གྱི་ ཐད་ལུ་འབད་བ་ཅིན་ ལྷན་ཁག་གིས་ ཆུ་གཡུར་ཚུ་ ཉམས་བཅོས་འབད་ནི་ འགོ་བཙུགས་ཡོདཔ་མ་ཚད་ ཆུ་རྐ་རྩ་ལས་མེད་མི་ གཡུས་ཚན་ཚུ་ནང་ ཆུ་དུམ་གྲ་ཅིག་ལས་བརྒལ་ མ་དགོ་མི་ ལོ་ཐོག་གི་རིགས་ཚུ་ འཛུགས་སྐྱོང་འབད་ནི་ལུ་ སེམས་ཤུགས་བསྐྱེད་ནི་ཨིན་པས།
དེ་མ་ཚད་ ཆརཔ་རྐྱབ་པའི་སྐབས་ ཆུ་བཟེད་བཞག་སྟེ་ ཆུ་མེད་པའི་སྐབས་ ལག་ལེན་འཐབ་བཏུབ་བཟོ་ནིའི་ལཱ་ཚུ་ཡང་ འགོ་བཙུགས་ཡོདཔ་ད་ དེ་བཟུམ་གྱི་ཐབས་ཤེས་ཚུ་ ད་རེས་ རྩི་རང་དང་ མོང་སྒར་སྐྱེངས་མཁར་ཚུ་ལུ་ འབད་ནི་འགོ་བཙུགས་ཅི་ཟེར་ བློན་པོ་གིས་ གསུངས་ཡི།
སོ་ནམ་ལྷན་ཁག་གི་ སྙན་ཞུ་དང་འཁྲིལ་བ་ཅིན་ སོ་ནམ་ལཱ་ལུ་ སྤྲོ་བ་ཉམས་མིའི་ རྒྱུ་རྐྱེན་ངོ་མ་ར་ ལས་མི་མེད་མི་དེ་ཨིནམ་བཞིན་དུ་ དེ་གིས་ སོ་ནམ་ལཱ་འབད་མི་ བརྒྱ་ཆ་༨༠ དེ་ཅིག་ལས་ བརྒྱ་ཆ་༥༣ གནོད་ཡོདཔ་ད་ དེའི་ཤུལ་ལས་ རི་དྭགས་སེམས་ཅན་གྱིས་ གནོད་སྐྱོན་རྐྱབ་མི་ལུ་བརྟེན་ སེམས་ཤུགས་ཉམས་མི་ བརྒྱ་ཆ་༤༣ ཞིང་ཆུ་མེདཔ་ལས་ སེམས་ཤུགས་ཉམས་མི་ བརྒྱ་ཆ་༡༦ དེ་ལས་ ལོ་ཐོག་ལུ་ འབུབ་དང་ནད་ཀྱིས་ མེདཔ་བཏང་མི་དང་ ས་ཞིང་གི་བཅུད་ཉམས་མི་ལུ་བརྟེན་ སོ་ནམ་ལཱ་ལུ་ བརྩོན་ཤུགས་བསྐྱེད་མི་ བརྒྱ་ཆ་༡༥ ཡོདཔ་ཨིན་པས།
བློན་པོ་གིས་འབད་བ་ཅིན་ དེ་བཟུམ་མའི་ ཐབས་ཤེས་བཏོན་ཐོག་ལས་ ཆུ་ཞིང་དང་ སྐམ་ཞིང་གཉིས་ཆ་ར་ ལཱ་འབད་བཏུབ་ཐོག་ལས་ ལོ་ཐོག་གི་ཐོན་སྐྱེད་ཡང་གོང་འཕེལ་ གཏང་ནི་ཟེར་ཨིནམ་ད་ དེ་གིས་ བཟའ་འཐུང་རིགས་ཀྱི་ཐད་ཁར་ རང་མགོ་རང་འདྲོངས་ གནས་ཚུགས་པའི་ གོ་སྐབས་འདུག་ཟེར་ ཨིན་པའི་གནས་ཚུལ།
བསྟན་འཛིན་རྣམ་རྒྱལ།


text:
LibreOffice 7.3 Help
ཧེན་གུལ་/ཧེན་ཇ་གཞི་བསྒྱུར་དོན་ལུ་ ལག་ལེན་འཐབ་ཡོད་པའི་ འཛུལ་ཞུགས་འདི་ཁ་སྐོང་བརྐྱབ་ནི་དང་བཏོན་གཏང་འབད།.
ཁྱོད་ཀྱིས་ཞུན་དག་འབད་དགོ་པའི་ ལག་ལེན་པ་ངེས་འཛིན་འབད་ཡོད་མི་ཚིག་མཛོད་འདི་ སེལ་འཐུ་འབད།
Select the entry in the current dictionary that you want to edit. If you want, you can also type a new entry in this box. To move from the Original box to the first text box in the Suggestions area, press Enter.
ཚིག་ཡིག་སྒྲོམ་ངོ་མ་ནང་ལུ་སེལ་འཐུ་འབད་ཡོད་པའི་ཐོ་བཀོད་ཀྱི་དོན་ལུ་ བསམ་འཆར་བཀོད་ཡོད་པའི་ཚབ་མ་འདི་ཡིག་དཔར་བརྐྱབ། ཚབ་མའི་མིང་ཚིག་དེ་གིས་ ཡིག་འབྲུ་མང་མཐའ་རང་བརྒྱད་ཡོདཔ་ཨིན།
ཚིག་མཛོད་ལུ་ ད་ལྟོའི་ཚབ་མའི་ངེས་ཚིག་འདི་ཁ་སྐོང་བརྐྱབ་ཨིན།
སེལ་འཐུ་འབད་ཡོད་པའི་ཐོ་བཀོད་འདི་བཏོན་གཏངམ་ཨིན།


text:
LibreOffice 7.3 Help
དབྱེ་ཚན་དེ་གིས་ བརྡ་འཚོལ་ནི་དང་ཞུན་དག་འབད་ནི་གི་ གནད་སྡུད་གཞི་རྟེན་ཐིག་ཁྲམ་ཚུ་གི་ བརྡ་དོན་འདི་ཡོདཔ་ཨིན།
བཀོད་སྒྲིག་མཐོང་སྣང་ནང་ཁ་ཕྱེ་ཡོད་པའི་ གནད་སྡུད་འབྱུང་ཁུངས་བརྡ་འཚོལ་འདི་ གནད་སྡུད་གཞི་རྟེན་ཐིག་ཁྲམ་གུ་ ཁྱོད་ཀྱིས་ལག་ལེན་འཐབ་མི་བཏུབ།
The commands for the data source browser are found on the Table Data bar and in context menus.
དྲན་ཐོ་འདི་ གནད་སྡུད་གཞི་རྟེན་ཐིག་ཁྲམ་ནང་སེལ་འཐུ་འབད་ནི་ལུ་ གྲལ་ཐིག་མགོ་ཡིག་གུ་ཨེབ་གཏང་ ཡང་ན་ གྲེལ་ཐིག་མགོ་ཡིག་གུ་ཨེབ་ནི་དང་ ཡར་དང་མར་གྱི་མདའ་རྟགས་ལྡེ་མིག་ཚུ་ ལག་ལེན་འཐབ།
འོག་གི་ཐིག་ཁྲམ་དེ་ཚུ་གིས་ གནད་སྡུད་འབྱུང་ཁུངས་བརྡ་འཚོལ་ནང་ལུ་ ཆ་ཤས་རྐྱང་པ་ཚུ་སེལ་འཐུ་ག་དེ་འབད་ནི་ཨིན་ན་འདི་ འགྲལ་བཤད་འབདཝ་ཨིན:
ཁྱོད་ལུ་ གནད་སྡུད་གཞི་རྟེན་ཐིག་ཁྲམ་ལས་ དརན་ཐོ་ཚུ་ ཞུན་དག་འབད་ནི་དང་ ཁ་སྐོང་བརྐྱབ་ནི་ དེ་ལས་བཏོན་གཏང་ནི་ཚུ་ འབད་བཅུགཔ་ཨིན།
ཁྱོད་ཀྱིས་ གནད་སྡུད་འབྱུང་ཁུངས་ མཐོང་སྣང་ནང་ལུ་ ཐིག་ཁྲམ་ས་སྒོ་ཚུ་ བཏོག་ནི་དང་ འདྲ་བཤུས་བརྐྱབ་ནི་ དེ་ལས་ སྦྱར་ནི་ཚུ་བཏུབ་ཨིན། གནད་སྡུད་འབྱུང་ཁུངས་བརྡ་འཚོལ་དེ་གིས་ ཐིག་ཁྲམ་ས་སྒོ་འདྲུད་ནི་དང་ བཞག་ནི་ཚུ་ལུ་རྒྱབ་སྐྱོར་འབདཝ་ཨིན་ ཡང་ན་ འཇམ་སམ་ཚིག་ཡིག་དང་ ཨང་གྲངས་ཚུ་ LibreOffice ཡིག་སྣོད་ལས་བཏུབ་ཨིན།
ཁྱོད་ཀྱིས་ ཨིན་/མེན་ དང་ ཟུང་ལྡན་ དེ་ལས་ གཟུགས་བརྙན་ལུ་ འདྲུད་ནི་དང་བཞག་ནི་ ཡང་ན་ ཐིག་ཁྲམ་ས་སྒོ་ཚུ་གྱངས་ཁ་བརྐྱབ་མི་བཏུབ་ཨིན།
ཞུན་དག་འབད་ཐབས་ལམ་ནང་ལུ་རྐྱངམ་ཅིག་ འདྲུད་ནི་དང་ བཞག་ནིའདི་འབད་བཏུབ།
དརན་ཐོ་སོ་སོ་ཚུ་གི་བར་ན་འགྲུལ་བསྐྱོད་འབད་ནི་དོན་ལུ་ གནད་སྡུད་འབྱུང་ཁུངས་མཐོང་སྣང་གི་ མཇུག་ལུ་ རྣམ་པའི་འགྲུལ་བསྐྱོད་ཕྲ་རིང་འདི་ལག་ལེན་འཐབ།
Type the number of the record that you want to display, and then press Enter.
Displays the number of records. For example, "Record 7 of 9(2)" indicates that two records (2) are selected in a table containing 9 records, and that the cursor is in record number 7.
ཐིག་ཁྲམ་འདི་རྩ་སྒྲིག་འབད་ནི་དོན་ལུ་ བརྡ་བཀོད་ཚུ་འཛུལ་སྤྱོད་འབད་ནི་ལུ་ ཀེར་ཕྲང་གི་མགོ་ཡིག་དང་ ཡང་ན་ གྲལ་ཐིག་གི་མགོ་ཡིག་གུ་ གཡས་ཨེབ་གཏངང་འབད།


text:
LibreOffice 7.3 Help
ཌ་ཊ་པའི་ལོཊི་(རེ་ཅིག་སྐབས་ ལྟེ་ཤིང་ཐིག་ཁྲམ་ ཟེར་སླབ་ཨིན་)གིས་ ཁྱོད་ལུ་ མཉམ་མཐུད་དང་ག་བསྡུར་ དེ་ལས་གནད་སྡུད་ལེ་ཤ་དཔྱད་ཞིབ་འབད་བཅུགཔ་ཨིན། དེ་གིས་མ་ཚད་པར་ཁྱོད་ཀྱིས་ འབྱུང་ཁུངས་གནད་སྡུད་ཀྱི་བཅུད་དོན་མ་འདྲཝ་མཐོང་ཚུགསཔ་དང་ དང་འདོད་མངའ་ཁོངས་ཀྱི་རྒྱས་བཤད་བཀྲམ་སྟོན་འབད་ཚུགས་ དེ་ལས་གཞན་ཡང་ སྙན་ཞུ་གསར་བསྐྲུན་འབད་ཚུགས།
DataPilot དང་གཅིག་ཁར་གསར་བསྐྲུན་འབད་ཡོད་པའི་ཐིག་ཁྲམ་འདི་ ཕན་ཚུན་འབྲེལ་ལྡན་གྱི་ཐིག་ཁྲམ་ཨིན། གནད་སྡུད་འདི་ བསམ་འཆར་ཁག་མ་འདྲཝ་བཀོད་ཡོད་མི་ནང་ལུ་ བདེ་ཞིབ་དང་བསྐྱར་བདེ་ཞིབ་འབད་བཏུབ་ ཡང་ན་ བཅུད་དོན་བསྡུ་བཏུབ་ཨིན།


text:
LibreOffice 7.3 Help
དེབ་ཐོའི་གཞི་བསྟུན་ཅིག་བཙུགསཔ་ཨིན།
Inserts a reference from the bibliography database.
ད་ལྟོའི་ཡིག་ཆའི་ནང་ལུ་གསོག་འཇོག་འབད་ཡོད་མི་དེབ་ཐོའི་དྲན་དེ་ཚའི་ནང་ལས་ གཞི་བསྟུན་ཅིག་བཙུགསཔ་ཨིན།ཡིག་ཆའི་ནང་ལུ་གསོག་འཇོག་འབད་ཡོད་མི་ཐོ་འགོད་དེ་ལུ་ དེབ་ཐོའི་གནད་སྡུད་གཞི་རྟེན་དེ་ནང་ལུ་གསགོ་འཇོག་འབད་ཡོད་མི་ཐོ་འགོད་ཅིག་ལུ་ གཙོ་རིམ་ཡོདཔ་ཨིན།
ཁྱོད་ཀྱིས་ དེབ་ཐོའི་ཐོ་བཀོད་ཡོད་མི་ཡིག་ཆ་ཅིག་སྲུང་བཞག་འབདབའི་སྐབས་ ཆ་མཉམ་པའི་དྲན་ཐོ་ཚུ་ རང་བཞིན་གྱིས་ ཡིག་ཆ་ནང་གི་སྦ་བཞག་ཡོད་པའི་ས་སྒོ་ནང་ལུ་སྲུང་བཞག་འབདཝ་ཨིན།
Select the short name of the bibliography record that you want to insert.
འཐོབ་ཚུགས་པ་ཅིན་ སེལ་འཐུ་འབད་དེ་ཡོད་མི་མིང་ཐུང་ཀུ་དེ་གི་རྩོམ་པ་པོ་དང་ མགོ་མིང་ཆ་ཚང་ མངའ་ཁོངས་དེ་ནང་ལུ་བཀྲམ་སྟོན་འབད་དེ་ཡོདཔ་ཨིན།
དེབ་ཐོ་ཅན་གྱི་གཞི་བསྟུན་དེ་ ཡིག་ཆའི་ནང་ལུ་བཙུགསཔ་ཨིན། ཁྱོད་ཀྱིས་ དྲན་ཐོ་གསརཔ་ཅིག་གསར་བསྐྲུན་འབད་ཡོད་པ་ཅིན་ ཁྱོད་ཀྱིས་ དེ་ཐོ་འགོད་སྦེ་ཡང་བཙུགསཔ་དགོཔ་ཨིན་ དེ་མེན་པ་ཅིན་ ཁྱོད་ཀྱིས་ཡིག་ཆ་དེ་ཁ་བསྡམ་པའི་སྐབས་ལུ་ དྲན་ཐོ་དེ་བརླག་སྟོར་ཞུགསཔ་ཨིན།
Closes the dialog.
དེ་གིས་ ཁྱོད་ཀྱིས་ ཐེབ་ཐོའི་དྲན་ཐོ་གསརཔ་ཅིག་གསར་བསྐྲུན་འབད་ཚུགས་པའི་ དེབ་ཐོའི་ཐོ་འགོད་ཌའི་ལོག་ངེས་འཛིན་འབད་ ཟེར་མི་དེེ་ཁ་ཕྱེཝ་ཨིན། དྲན་ཐོ་འདི་ཡིག་ཆའི་ནང་ལུ་རྐྱངམ་ཅིག་གསོག་འཇོག་འབད་ཡོདཔ་ཨིན། དེབ་ཐོའི་གནད་སྡུད་གཞི་རྟེན་དེ་ལུ་དྲན་ཐོ་ཅིག་ངེས་འཛིན་འབད་ནིའི་དོན་ལུ་ ལག་ཆས་ཚུ་ - དེབ་ཐོའི་གནད་སྡུད་གཞུ་རྟེན་དེ་གདམ་ཁ་རྐྱབས།
ཁྱོད་ཀྱིས་ སེལ་འཐུ་འབད་ཡོོད་མི་དེབ་ཐོའི་དྲན་ཐོ་དེ་ཞུན་དག་འབད་ཚུགས་པའི་ དེབ་ཐོའི་ཐོ་བཀོད་ཌའི་ལོག་ངེས་འཛིན་འབད་ ཟེར་མི་དེ་ཁ་ཕྱེཝ་ཨིན།
དེབ་ཐོའི་ཐོ་འགོད་ཚུ་དང་གཅིག་ཁར་ལ གཡོག་འབད་ནིའི་དོན་ལུ་ཕན་བསླབ།


text:
ད་རེས་ནངས་པར་ ཆརཔ་ཆད་ནི་མེད་པར་ རྐྱབ་མི་ལུ་བརྟེན་ རྒྱལ་ཁབ་ནང་འཁོད་ཀྱི་ འཁོར་ལམ་ལེ་ཤ་ཆད་ཡོད་མི་ལས་ མང་ཤོས་ར་ ཇུམ་བྱག་-མ་ནི་ཏར་-ལྷ་མོའི་རྫིང་ཁའི་བར་ན་ ཆད་ཡོདཔ་བཞིན་དུ་ ལམ་སེལ་ལས་ཁུངས་ཀྱིས་ རྩིས་བཏོན་མི་དང་འཁྲིལཝ་ད་ ཇུམ་བྱག་-མ་ནི་ཏར་-ལྷ་མོའི་རྫིང་ཁའི་གཞུང་ལམ་ ཉམས་བཅོས་འབད་ནིའི་དོན་ལུ་ དངུལ་ཀྲ་ས་ཡ་༡༢.༧༣ ལྷགཔ་ཅིག་ གནས་ནི་མས་ཟེར་ཨིན་པའི་གནས་ཚུལ།
Check Also
མཁོ་ལོང་ཆུ་གློག་མེ་ལས་འགུལ་གྱི་ ལས་སྣ་ཚུ་ འཕྲོ་མཐུད་མི་འབད་ནི།
༉ བཀྲིས་གཡང་རྩེ་ལུ་ སྤྱི་ལོ་༢༠༡༨ ལས་ འགོ་བཙུགས་མི་ མཁོ་ལོང་ཆུ་གློག་མེ་ལས་འགུལ་ བཟོ་སྐྲུན་འབད་ནི་དེ་ མཚམས་འཇོག་འབད་ཡོདཔ་ལས་ ད་ལས་ཕར་ ལས་འགུལ་དང་འབྲེལ་བའི་ ལས་སྣ་ག་ཅི་ར་ཨིན་རུང་ འཕྲོ་མཐུད་དེ་ མི་འབད་ཟེར་ཨིན་པས། བསྟན་རྒྱས་བློན་པོ་ ལོག་ནཱཐ་ཤར་མ་གིས་འབད་བ་ཅིན་ …


text:
ཁ་ཙ་ བློན་ཆེན་ཚེ་རིང་སྟོབས་རྒྱས་མཆོག་གིས་ ཐིམ་ཁྲོམ་ནང་འཁོད་ཀྱི་ འཁོར་ལམ་ཚུ་ ལེགས་བཅོས་འབད་ནིའི་དོན་ལུ་ ཐིམ་ཕུག་འཁོར་ལམ་ལེགས་བཅོས་ལས་འགུལ་ སྒོ་འབྱེད་གནང་ཡོདཔ་བཞིན་དུ་ ཁག་འབག་མ་དངུལ་ དངུལ་ཀྲམ་ས་ཡ་༥༠.༡༧ འབད་མི་ ལས་འགུལ་དེ་ ཨེ་ཤི་ཡཱན་གོང་འཕེལ་དངུལ་ཁང་གི་ མ་དངུལ་རྒྱབ་སྐྱོར་ཐོག་ལས་ ཨིན་པའི་གནས་ཚུལ།
Check Also
རྒྱུ་དངོས་གསལ་སྟོན་འབད་ནིའི་ དུས་ཚོད་ཕར་འགྱངས་འབད་དགོ་པའི་ཞུ་བ།
༉ རྒྱལ་ཁབ་ཀྱི་ཁྲིམས་དང་ ལམ་ལུགས་ཚུ་དང་འཁྲིལ་ ལོ་བསྟར་བཞིན་དུ་ རྒྱུ་ནོར་ལ་སོགས་པའི་རིགས་ ག་ཅི་ར་ ཉོ་སྒྲུབ་འབད་ཡོདཔ་ཨིན་ན་དང་ སྤྱི་གཡོགཔ་གི་ མིང་ཐོ་ཁར་ རྒྱུ་དངོས་འཆང་ཡོད་མི་ཚུ་ གསལ་སྟོན་འབད་དགོཔ་དེ་ ཁག་ཆེ་ཤོས་ཅིག་ཨིནམ་ ང་བཅས་ག་ར་གིས་ མ་ཤེསཔ་མེད་ཟེར་ཞུ་ནི། སྤྱི་ཟླ་༦ …


text:
ཇ་པཱན་ཨ་ཀི་ཤི་ནོའི་སྲསམོ་མ་ཀོ་ ནངས་པར་ རྒྱལ་ཁབ་ནང་ཕེབས་ནི།
admin
May 31, 2017
གནས་ཚུལ་དང་པ།
1,110 Views
༉ ནངས་པར་ ཇ་པཱན་ཨ་ཀི་ཤི་ནོའི་སྲསམོ་ མ་ཀོ་མཆོག་ འབྲུག་རྒྱལ་ཁབ་ནང་ ཕེབས་ནི་ཨིན་པས།
དགུང་ལོ་༢༥ བཞེས་མི་ སྲསམོ་མ་ཀོ་དེ་ མི་དབང་མངའ་བདག་རིན་པོ་ཆེ་མཆོག་གི་ མགྲོན་བརྡ་གནང་མི་དང་འཁྲིལ་ སྤྱི་ཟླ་༦ པའི་ཚེས་༡ ལས་༧ ཚུན་ འབྲུག་ལུ་ གཟིགས་སྐོར་གནང་ནི་ཨིན་པས།
ཐིམ་ཕུག་ལུ་ བཞུགས་པའི་སྐབས་ སྲསམོ་མ་ཀོ་ རྒྱལ་ཡོངས་རྗེས་དྲན་མཆོད་རྟེན་ནང་ རྒྱལ་འཛིན་འབྲུག་མེ་ཏོག་འགྲེམ་སྟོན་ཐེངས་༣ པ་ འགོ་འབྱེད་ནང་ འབྱོན་གནང་ནིའི་ ལས་རིམ་ཡོདཔ་ཨིན་པས།
དེ་མ་ཚད་ སྲསམོ་མ་ཀོ་གིས་ ལམ་སྲོལ་དང་ རྒྱལ་རབས་ཅན་གྱི་ ས་གནས་ཚུ་ནང་ གཟིགས་སྐོར་གནང་ནི་ཨིན་པས།
སྲསམོ་མ་ཀོ་དེ་ རྒྱལ་སྲས་ཨ་ཀི་ཤི་ནོ་དང་ ལྕངམ་ཀི་ཀོ་གཉིས་ཀྱི་ སྲསམོ་ཨིན་པའི་ཁར་ ཁྲི་ཐོག་ཁར་བཞུགས་མི་ རྒྱལ་ཆེན་ཨ་ཀི་ཧི་ཏོ་དང་ རྒྱལ་ཆེན་གྱི་བཙུནམོ་ མི་ཅི་ཀོ་རྣམ་༢ ཀྱི་ དི་བུམོ་སྦོམ་ཤོས་ཨིན་པས།
འབྲུག་དང་ཇ་པཱན་རྒྱལ་ཁབ་༢ ཀྱི་བར་ན་ ཧེ་མ་ལས་ར་ ཟུང་ཕྱོགས་ཀྱི་ མཐུན་འབྲེལ་དམ་ཟབ་སྦེ་ གནས་ཏེ་ཡོདཔ་མ་ཚད་ སྲསམོ་མ་ཀོ་མཆོག་གི་ གཟིགས་སྐོར་ལུ་བརྟེན་ རྒྱལ་ཁབ་༢ ཀྱི་ མཐུན་ལམ་དང་ མཉམ་འབྲེལ་ཚུ་ སྔར་བ་ལྷགཔ་སྦེ་ རྩ་བརྟན་འགྱོ་ནི་གི་ རེ་བ་སཡོད་པའི་གནས་ཚུལ།
Check Also
༉ སྐྱེས་ལོ་༧༣ ལང་མི་ ཀར་ན་བྷ་དུར་ མོང་གར་དེ་ རྐངམ་ཞརཝ་ཐལ་ཏེ་ ལོ་༨ ལང་དོ་ཡོདཔ་ལས་ མི་ཚེའི་གནས་ སྟངས་ ལཱ་ཁག་ཅན་ཅིག་ལུ་ གྱུར་ཡོདཔ་ཨིན་པས། ཨིན་རུང་ ཁོ་ར་ གླངམོ་ཆེ་གིས་བསྣད་དེ་ …


text:
LibreOffice 7.3 Help
ལེབ་གྲངས་ནང་ཨང་གྲངས་བཙུགས་ དཔེར་ན་ ༡༢༣༤་༥༦༧༨། ཨང་གྲངས་འདི་ བཅུ་ཚག་ས་གནས་གཉིས་དང་གཅིག་ཁར་ སྔོན་སྒྲིག་ཨང་གྲངས་རྩ་སྒྲིག་ནང་ལུ་ བཀྲམ་སྟོན་འབད་འོང་། ཐོ་བཀོད་འདི་ངེས་དཔྱད་འབད་བའི་སྐབས་ལུ་ ༡༢༣༤་༥༧ འདི་མཐོང་འོང་། ཡིག་ཆ་ནང་བཀྲམ་སྟོན་འབད་མི་རྐྱངམ་ཅིག་ ཧྲིལ་ཨང་བཟོ་ཚུགས་ བཅུ་ཚག་ས་ཚིགས་ཀྱི་ཤུལ་ལུ་ ཨང་གྲངས་ཚུ་ནང་ལུ་སྦེ་ བཅུ་ཚག་ས་གནས་བཞིཔ་ཆ་མཉམ་ར་ བདག་བཟུང་འབདཝ་ཨིན།
ཨང་གྲསང་ཚུ་བཅུ་ཚག་དང་བཅས་ རྩ་སྒྲིག་འབད་ནི་ལུ་:
ཨང་གྲངས་ལུ་འོད་རྟགས་གཞི་སྒྲིག་འབད་ཞིནམ་ལས་ རྩ་སྒྲིག་ནང་ཐིག་ ཌའི་ལོག་འགོ་བཙུགས་ནི་གི་དོན་ལུ་ རྩ་སྒྲིག་ - ནང་ཐིག་ཚུ་ གདམ་ཁ་རྐྱབས།
ཁྱོད་ཀྱིས་ ཨང་གྲངས་ མཆོང་ལྡེ་གུ་ སྔ་གོང་ལས་ངེས་འཛིན་འབད་ཡོད་པའི་ཨང་གྲངས་རྩ་སྒྲིག་ཚུ་ མཐོང་ཚུགས། དོ་རུང་ ཌའི་ལོག་གི་གཤམ་གྱི་གཡས་ལུ་ ཁྱོད་ཀྱིས་ དེ་ལུ་དམིགས་བསལ་གྱི་རྩ་སྒྲིག་ཅིག་བྱིན་པ་ཅིན་ ད་ལྟོའི་ཨང་གྲངས་འདི་ག་དེ་སྦེ་མཐོང་ནི་ཨིན་ནའི་སྔོན་ལྟ་ཅིག་ མཐོང་ཚུགས།
ཁྱོད་ཀྱིས་ བཀྲམ་སྟོན་འབད་ཡོད་པའི༌བཅུ་ཚག་ས་གནས་ཀྱི་ཨང་གྲངས་ཚུ་རྐྱངམ་ཅིག་ལེགས་བཅོས་འབད་དགོ་མནོ་བ་ཅིན་ ཐབས་ལམ་འཇམ་ཤོས་ར་ ཨང་གྲངས་རྩ་སྒྲིག་འདི་ལག་ལེན་འཐབ་ནི་དང་ : བཅུ་ཚག་ས་གནས་ ཡང་ན་ ཨངགྲངས་རྩ་སྒྲིག་ཁ་སྐོང་བརྐྱབ་ནི་: དེ་ལས་ རྩ་སྒྲིག་ཕྲ་རིང་གུ་ བཅུ་ཚག་ས་གནས་ ངོས་པར་ཚུ་བཏོན་གཏང་ནི་འདི་ཨིན།


text:
མི་གེ་ར་ ལཱ་འབད་ཐངས་སོ་སོ་ཨིནམ་ལས་ རང་མགུ་འཐོམས་ཏེ་ མི་ལུས་ནི་གི་དོན་ལུ་ རང་གི་འཛོལ་བའམ་ སྐྱོན་ཆ་ཚུ་ ངོས་འཛིན་འབད་དགོ། དཔེར་ན་ ཞིབ་དཔྱད་ཅིག་ འགོ་བཙུགས་པའི་སྐབས་ལུ་ ཁྱོད་ཀྱིས་ཡིག་ཆ་ག་དེ་མང་མང་ ལྷག་ནི་ལུ་བརྩོན་འོང་། འདི་འབདཝ་ད་ ཡིག་ཆ་ལྷག་ནི་དེ་ལུ་ དུས་ཚོད་ལེ་ཤ་འགོར་བའི་ཁ་ལུ་ རང་གི་དུས་ཚོད་ནང་འཁོད་ལུ་ འབད་མ་ཚར་བའི་ ཞིབ་འཚོལ་འབད་དགོ་པའི་ འབྲེལ་གཏུགས་ཡིག་ཆ་ཚུ་དང་འཕྱད་འོང་། དེ་གིས་སྦེ་ གློག་རིག་ཡོངས་འབྲེལ་ནང་ བརྡ་དོན་ཚུ་ དུས་ཚོད་ལེ་ཤ་མ་འགོར་བར་ མགྱོགས་པར་ཐོབ་ཚུགས་པའི་ཐབས་རིག་ དཔེར་ན་ མིང་ཚིག་གཙོ་ཅན་ཚུ་ལུ་ ལུང་འདྲེན་གྱི་རྟགས་བཀལ་ནི་དང་ ཡོངས་འབྲེལ་ནང་གི་ འབྲེལ་གཏུགས་ཡིག་ཚུ་ལུ་ བུག་མར་ཀིང་ (book marking) འབད་ནི་ཚུ་ ལག་ལེན་འཐབ་དགོ།
འདི་བཟུམ་སྦེ་ འཕྱད་ཚུགས་པར་ ལཱ་ཁག་ཡོད་མི་ མཁས་མཆོག་ཕུད་རྡོག་གཅིག་ལུ་ བརྟེན་ཏེ་མ་སྡོད་པར་ འབྲེལ་བ་ཡོད་པའི་མི་ངོ་ ག་དེ་མང་མང་ལུ་ འབྲེལ་གཏུགས་འབད་དགོ། ཁྱོད་ཀྱི་ཞིབ་དཔྱད་འདི་ འགོ་བཙུགས་པའི་གནས་སྐབས་འདི་ནང་ གཏིང་ཟབ་འཚོལ་ནི་བ་ རྒྱ་ཆེཝ་འཚོལ་ནི་དེ་ཁག་ཆེ།
ཁྱོད་ཀྱི་ཞིབ་འཚོལ་གྱི་ཡན་ལག་ རེ་རེ་བཞིན་དུ་ལུ་ དུས་ཚོད་ག་དེམ་རེ་དགོཔ་ཨིན་ན་ ངེས་འཛིན་འབད་ནི་ལུ་ དུས་ཚོད་རེའུ་མིག་ཅིག་ཡང་བཟོ་དགོ། ཞིབ་དཔྱད་ཅིག་ལུ་ འགྱུར་བ་མ་འདྲཝ་འབྱུང་སྲིད་རུང་ རང་ལུ་དྲན་གསོ་འབད་མི་ འགོ་ཐོག་གི་ལམ་སྟོན་དེ་ ལག་ལེན་འཐབ་དགོ་ ཡང་ན་ རང་ལུ་དགོ་མི་ཚུ་ཐོབ་ནི་གི་ ཐབས་ལམ་གཞན་ཅིག་འཚོལ་དགོ།